รัฐบาลไทย-ข่าวทำเนียบรัฐบาล-สรุปข่าวการประชุมคณะรัฐมนตรี 17 สิงหาคม 2564
วันอังคารที่ 31 สิงหาคม 2564
สรุปข่าวการประชุมคณะรัฐมนตรี 17 สิงหาคม 2564
พลเอก ประยุทธ์  จันทร์โอชา นายกรัฐมนตรี เป็นประธานการประชุมคณะรัฐมนตรีผ่านระบบ Video Conference ณ ห้อง PMOC ชั้น 2 ตึกไทยคู่ฟ้า  ทําเนียบรัฐบาล ซึ่งสรุปสาระสําคัญดังนี้
http://www.thaigov.go.th
(โปรดตรวจสอบมติคณะรัฐมนตรีที่เป็นทางการจากสํานักเลขาธิการคณะรัฐมนตรีอีกครั้ง)
วันนี้ (17 สิงหาคม 2564) เวลา 09.00 น.พลเอก ประยุทธ์ จันทร์โอชา นายกรัฐมนตรี เป็นประธานการประชุมคณะรัฐมนตรีผ่านระบบ Video Conference ณ ห้อง PMOC ชั้น 2 ตึกไทยคู่ฟ้า ทําเนียบรัฐบาล ซึ่งสรุปสาระสําคัญดังนี้
กฎหมาย
1.  เรื่อง  ร่างพระราชกฤษฎีกากําหนดเขตที่ดินที่จะเวนคืน ในท้องที่ตําบลควนธานี อําเภอกันตัง และตําบลโคกหล่อ ตําบลควนปริง อําเภอเมืองตรัง จังหวัดตรัง พ.ศ. ....
2.  เรื่อง  ร่างพระราชกฤษฎีกาว่าด้วยปริญญาในสาขาวิชา อักษรย่อสําหรับสาขาวิชาครุยวิทยฐานะ เข็มวิทยฐานะ และครุยประจําตําแหน่งของมหาวิทยาลัยราชภัฏศรีสะเกษ (ฉบับที่ ..) พ.ศ. ....
3.  เรื่อง  ร่างกฎกระทรวงกําหนดให้ผลิตภัณฑ์อุตสาหกรรมถุงมือสําหรับการตรวจวินิจฉัยทางการแพทย์ชนิดใช้ครั้งเดียวต้องเป็นไปตามมาตรฐาน พ.ศ. ....
4.  เรื่อง  ร่างพระราชกฤษฎีกากําหนดเขตสํารวจการจัดรูปที่ดิน ในท้องที่ตําบลหนองลาด และตําบลขมิ้น อําเภอเมืองสกลนคร จังหวัดสกลนคร พ.ศ. ....
5.  เรื่อง  ร่างพระราชกฤษฎีกากําหนดเขตสํารวจการจัดรูปที่ดิน ในท้องที่ตําบลม่วงไข่ อําเภอพังโคน จังหวัดสกลนคร พ.ศ. ....
6.  เรื่อง  ร่างกฎกระทรวงข้อมูลการอุดมศึกษา พ.ศ. ....
7. เรื่อง  ร่างพระราชกฤษฎีกาถอนสภาพที่ดินอันเป็นสาธารณสมบัติของแผ่นดินสําหรับพลเมืองใช้ร่วมกันในท้องที่ตําบลหินเหล็กไฟ อําเภอหัวหินจังหวัดประจวบคีรีขันธ์ พ.ศ. ....
8.  เรื่อง  ร่างพระราชบัญญัติแก้ไขเพิ่มเติมคําสั่งหัวหน้าคณะรักษาความสงบแห่งชาติ ที่ 19/2560 เรื่อง การปฏิรูปการศึกษาในภูมิภาคของกระทรวงศึกษาธิการ
ลงวันที่ 3 เมษายน พุทธศักราช 2560 พ.ศ. ....
9.  เรื่อง  ร่างกฎกระทรวงออกตามความในพระราชบัญญัติพลังงานนิวเคลียร์เพื่อสันติพ.ศ. 2559 จํานวน 3 ฉบับ
เศรษฐกิจ สังคม
10.  เรื่อง  มติคณะกรรมการสิ่งแวดล้อมแห่งชาติ ครั้งที่ 2/2564
11.  เรื่อง  ความก้าวหน้าของยุทธศาสตร์ชาติและแผนการปฏิรูปประเทศ ณ เดือนกรกฎาคม 2564
12.  เรื่อง  การพัฒนาระบบนิเวศทางกฎหมายเพื่อเร่งรัดให้เกิด Digital government
13.  เรื่อง  ผลการพิจารณารายงานการพิจารณาศึกษา เรื่อง การบริการสุขภาพปฐมภูมิ (Primary Health Care) ของคณะกรรมาธิการการสาธารณสุข วุฒิสภา
14.  เรื่อง  ผลการพิจารณารายงานการพิจารณาศึกษา เรื่อง ข้อเสนอเชิงนโยบายเพื่อลดผลกระทบจากการพนันออนไลน์ในเด็กและเยาวชน ของคณะกรรมาธิการ
การพัฒนาสังคม และกิจการเด็ก เยาวชน สตรี ผู้สูงอายุ คนพิการ และผู้ด้อยโอกาส วุฒิสภา
15.  เรื่อง  สรุปภาพรวมสถานการณ์ราคาสินค้าและบริการประจําเดือนมิถุนายน และไตรมาสที่ 2 ของปี 2564
16.  เรื่อง  ขอทบทวนมติคณะรัฐมนตรีเมื่อวันที่ 18 พฤษภาคม 2525 เรื่อง โครงการแก้ปัญหาการกระจายทันตแพทย์ โดยกําหนดเงื่อนไขการเข้ารับราชการ
17.  เรื่อง  ขออนุมัติงบประมาณรายจ่ายงบกลาง รายการเงินสํารองจ่ายเพื่อกรณีฉุกเฉินหรือจําเป็น พ.ศ. 2564 เพื่อดําเนินโครงการจัดหาน้ําบาดาลขนาดใหญ่แก้ปัญหา ภัยแล้งอันเนื่องมาจากพระราชดําริ
18.  เรื่อง  คณะกรรมการการบินพลเรือนกําหนดนโยบายการรักษาความปลอดภัยการบินพลเรือนแห่งชาติ
19.  เรื่อง  ผลการพิจารณาของคณะกรรมการกลั่นกรองการใช้จ่ายเงินกู้ในคราวประชุมครั้งที่ 29/2564
20.  เรื่อง  ผลการพิจารณาของคณะกรรมการกลั่นกรองการใช้จ่ายเงินกู้ภายใต้พระราชกําหนดฯ เพิ่มเติม พ.ศ. 2564 ในคราวประชุมครั้งที่ 5/2564
21.  เรื่อง รายงานความก้าวหน้าของมาตรการพัฒนาอุตสาหกรรมชีวภาพของไทย ปี พ.ศ. 2561 – 2570
ต่างประเทศ
22.  เรื่อง  ผลการประชุมรัฐมนตรีต่างประเทศกรอบความร่วมมือแม่โขง – ล้านช้าง ครั้งที่ 6
23.  เรื่อง  วันอาสาสมัครสากล (International Volunteer Day : IVD)
24.  เรื่อง  ร่างเอกสารผลลัพธ์การประชุมความร่วมมือระดับสูงระหว่างไทย – มณฑลกวางตุ้ง ครั้งที่ 1
25.  เรื่อง  การรับการสนับสนุนวัคซีนจากราชอาณาจักรภูฏาน และ Monoclonal Antibody (Casirivimab/Imdevimab) จากสหพันธ์สาธารณรัฐเยอรมนี
26.  เรื่อง  ขอความเห็นชอบร่างแถลงการณ์การประชุมรัฐมนตรีความมั่นคงอาหารเอเปค และร่างแผนงานความมั่นคงอาหารเอเปคมุ่งสู่ปี ค.ศ. 2030
27.  เรื่อง  การมอบหมายผู้แทน (proxy) ของไทย ในการประชุมใหญ่สหภาพสากลไปรษณีย์ สมัยที่ 27
แต่งตั้ง
28.  เรื่อง  การแต่งตั้งข้าราชการพลเรือนสามัญให้ดํารงตําแหน่งประเภทวิชาการ ระดับทรงคุณวุฒิ (กระทรวงสาธารณสุข)
29.  เรื่อง  การแต่งตั้งข้าราชการพลเรือนสามัญให้ดํารงตําแหน่งประเภทวิชาการระดับทรงคุณวุฒิ (กระทรวงมหาดไทย)
30.  เรื่อง  การแต่งตั้งข้าราชการพลเรือนสามัญให้ดํารงตําแหน่งประเภทบริหารระดับสูง (กระทรวงทรัพยากรธรรมชาติและสิ่งแวดล้อม)
31.  เรื่อง  การแต่งตั้งข้าราชการพลเรือนสามัญให้ดํารงตําแหน่งประเภทบริหารระดับสูง (กระทรวงแรงงาน)
32.  เรื่อง  การแต่งตั้งกรรมการผู้ทรงคุณวุฒิในคณะกรรมการบริหารกองทุนน้ํามันเชื้อเพลิงแทนตําแหน่งที่ว่าง
33.  เรื่อง  การแต่งตั้งกรรมการผู้ทรงคุณวุฒิในคณะกรรมการกองทุนสนับสนุนการสร้างเสริมสุขภาพ
34.  เรื่อง  การแต่งตั้งกรรมการผู้ช่วยรัฐมนตรี
35.  เรื่อง  การแต่งตั้งคณะกรรมการสรรหากรรมการกํากับกิจการพลังงาน
*******************
สํานักโฆษก สํานักเลขาธิการนายกรัฐมนตรี โทร. 0 2288-4396
กฎหมาย
1. เรื่อง ร่างพระราชกฤษฎีกากําหนดเขตที่ดินที่จะเวนคืน ในท้องที่ตําบลควนธานี อําเภอกันตัง และตําบลโคกหล่อ ตําบลควนปริง อําเภอเมืองตรัง จังหวัดตรัง พ.ศ. ....
คณะรัฐมนตรีมีมติอนุมัติหลักการร่างพระราชกฤษฎีกากําหนดเขตที่ดินที่จะเวนคืน ในท้องที่ตําบลควนธานี อําเภอกันตัง และตําบลโคกหล่อ ตําบลควนปริง อําเภอเมืองตรัง จังหวัดตรัง พ.ศ. .... ตามที่กระทรวงคมนาคม (คค.) เสนอ และให้ส่งสํานักงานคณะกรรมการกฤษฎีกาตรวจพิจารณา แล้วดําเนินการต่อไปได้ และให้ คค. รับความเห็นของสํานักงานคณะกรรมการกฤษฎีกาไปถือปฏิบัติโดยเคร่งครัดต่อไป และรับความเห็นของกระทรวงเกษตรและสหกรณ์และสํานักงานสภาพัฒนาการเศรษฐกิจและสังคมแห่งชาติไปพิจารณาดําเนินการต่อไปด้วย
สาระสําคัญของร่างพระราชกฤษฎีกา
กําหนดเขตที่ดินที่จะเวนคืน ในท้องที่ตําบลควนธานี อําเภอกันตัง และตําบลโคกหล่อ ตําบลควนปริง อําเภอเมืองตรัง จังหวัดตรัง เพื่อขยายสนามบิน โดยต่อเติมความยาวทางวิ่ง จาก 2,100 เมตร เป็น 2,990 เมตร ตามโครงการปรับปรุงขยายท่าอากาศยานตรัง
เพื่อให้พนักงานเจ้าหน้าที่มีสิทธิเข้าไปทําการสํารวจเพื่อให้ทราบข้อเท็จจริงเกี่ยวกับอสังหาริมทรัพย์ที่จะต้องได้มาโดยแน่ชัด รวมทั้งเพื่ออํานวยความสะดวกและความปลอดภัยในการเดินอากาศอันเป็นกิจการสาธารณูปโภค
ทั้งนี้ คค. เสนอว่า
1. ท่าอากาศยานตรัง กรมท่าอากาศยาน เปิดให้บริการด้านการบินพาณิชย์ และมีการพัฒนาอย่างต่อเนื่องมาเป็นระยะเวลายาวนาน ปี พ.ศ. 2541 ได้มีการก่อสร้างอาคารที่พักผู้โดยสารให้สามารถรองรับผู้โดยสารได้ 300 คน/ชั่วโมง พร้อมปรับปรุงความยาวทางวิ่งเป็น 2,100 เมตร ให้รองรับอากาศยานขนาด 150 – 180 ที่นั่งได้ และจากการคาดการณ์จํานวนผู้โดยสารมีแนวโน้มเพิ่มขึ้น พบว่าในอีก 20 ปีข้างหน้า จะมีผู้โดยสารเพิ่มขึ้นประมาณ 3,410,000 คน เป็นผู้โดยสารภายในประเทศ 1,910,000 คน และผู้โดยสารระหว่างประเทศ 1,500,000 คน จึงได้พิจารณาเพิ่มศักยภาพของท่าอากาศยานให้เพียงพอต่อการรองรับปริมาณการขนส่งทางอากาศที่จะเกิดขึ้นในอนาคต ให้สามารถรองรับอากาศยานใหญ่ขึ้น เช่น B747 B777 A330 ที่เป็นอากาศยานขนาด 300 – 400 ที่นั่ง สามารถบินตรงไปยังประเทศในแถบยุโรปและแถบเอเชียได้ โดยมีวัตถุประสงค์เพื่อส่งเสริมการท่องเที่ยว พัฒนาเศรษฐกิจ และส่งเสริมด้านการคมนาคมขนส่งทางอากาศของจังหวัดตรังและใกล้เคียง
2. คค. รายงานว่า ในการดําเนินการปรับปรุงขยายท่าอากาศยานตรัง ได้มีแผนและผลการดําเนินการที่ผ่านมา ดังนี้
2.1 ปีงบประมาณ 2559 ได้จ้างที่ปรึกษาสํารวจออกแบบก่อสร้าง ขยายทางวิ่ง ทางขับ ลานจอดเครื่องบิน พร้อมระบบไฟฟ้าสนามบิน และส่วนประกอบอื่น ๆ ท่าอากาศยานตรัง วงเงิน 24 ล้านบาท ดังนี้
2.1.1 ต่อเติมความยาวทางวิ่ง จาก 2,100 เมตร เป็น 2,990 เมตร
2.1.2 ก่อสร้างลานจอดเครื่องบินใหม่ให้รองรับเครื่องบินขนาด B747 ได้ 5 ลํา และ B737 ได้ 5 ลํา ได้พร้อมกัน
2.1.3 ก่อสร้างอาคารที่พักผู้โดยสารหลังใหม่ให้รองรับผู้โดยสารได้ 1,200 คน/ชั่วโมง หรือ 3.4 ล้านคน/ปี
2.2 ปีงบประมาณ 2561 ได้จ้างที่ปรึกษาศึกษาผลกระทบสิ่งแวดล้อมท่าอากาศยานตรัง พบว่าสามารถก่อสร้างพัฒนาท่าอากาศนยานตรังได้โดยต้องปฏิบัติตามมาตรการ และแผนปฏิบัติการด้านสิ่งแวดล้อมทั้งในระยะก่อสร้างและระยะดําเนินงาน เพื่อป้องกันและแก้ไขผลกระทบสิ่งแวดล้อมให้เป็นไปอย่างมีประสิทธิภาพ ทั้งนี้ โครงการปรับปรุงขยายท่าอากาศยานตรังได้รับความเห็นชอบจากคณะกรรมการสิ่งแวดล้อมแห่งชาติในการประชุม ครั้งที่ 4/2563 เมื่อวันที่ 20 กรกฎาคม 2563 แล้ว
2.3 ปีงบประมาณ 2562 – 2564 ก่อสร้างเสริมผิวทางวิ่ง ทางขับ และลานจอดเครื่องบินท่าอากาศยานตรัง วงเงิน 679 ล้านบาท ระยะเวลาก่อสร้าง 700 วัน โดยทําการก่อสร้างลานจอดอากาศยานใหม่ด้านทิศใต้ของทางวิ่ง รองรับเครื่องบินขนาด B747 ได้ 5 ลํา และ B737 ได้ 5 ลํา ได้พร้อมกัน พร้อมปรับปรุงระบบไฟฟ้าสนามบิน ถนนภายใน ระบบระบายน้ําตามมาตรฐานสากล และก่อสร้างอาคารที่พักผู้โดยสารหลังใหม่ วงเงิน 1,070 ล้านบาท ปัจจุบันอยู่ระหว่างการก่อสร้าง สําหรับงานจัดหาที่ดินเพิ่มเติมประมาณ 675 ไร่ เพื่อต่อเติมความยาวทางวิ่งจาก 2,100 เมตร เป็น 2,990 เมตร จะดําเนินการในปีงบประมาณ 2565 – 2566
3. กรอบวงเงินหรือกรอบประมาณการในการดําเนินโครงการ งบประมาณรวมทั้งสิ้น 2,741 ล้านบาท สรุปได้ดังนี้
3.1 งานจัดหาที่ดินเพิ่มเติมประมาณ 675 ไร่ วงเงินงบประมาณ 869 ล้านบาท (ปีงบประมาณ 2565 – 2666)
3.2 งานต่อเติมความยาวทางวิ่งจาก 2,100 เมตร เป็น 2,990 เมตร พร้อมระบบไฟฟ้าสนามบิน วงเงินงบประมาณ 1,800 ล้านบาท (ปีงบประมาณ 2565 – 2568)
3.3 งานจ้างควบคุมต่อเติมความยาวทางวิ่งจาก 2,100 เมตร เป็น 2,990 เมตร พร้อมระบบไฟฟ้าสนามบิน วงเงินงบประมาณ 72 ล้านบาท (ปีงบประมาณ 2565 – 2568)
4. ในการดําเนินการโครงการปรับปรุงขยายท่าอากาศยานตรังเพื่อต่อเติมความยาวทางวิ่ง จาก 2,100 เมตร เป็น 2,990 เมตร คค. มีความจําเป็นต้องได้มาซึ่งอสังหาริมทรัพย์โดยการเวนคืน เพื่อให้การต่อเติมความยาวทางวิ่งดังกล่าวเป็นไปตามแผนการที่กําหนดไว้ เพื่อเพิ่มศักยภาพในการรองรับจํานวนผู้โดยสารและสามารถให้บริการได้ตามมาตรฐาน ส่งเสริมการท่องเที่ยว กระตุ้นเศรษฐกิจให้ดีขึ้นและอํานวยความสะดวกให้แก่ผู้โดยสารมากยิ่งขึ้น อันเป็นการอํานวยความสะดวกและความปลอดภัยในการเดินอากาศอันเป็นกิจการสาธารณูปโภค รวมทั้งพัฒนาโครงข่ายระบบการขนส่งทางอากาศและระบบโลจิสติกส์ เพื่อรองรับการเติบโตทางการค้า การลงทุน และเพิ่มศักยภาพการท่องเที่ยวของพื้นที่เศรษฐกิจทางภาคใต้ ตลอดจนเพื่อให้เจ้าหน้าที่หรือผู้ซึ่งได้รับมอบหมายจากเจ้าหน้าที่มีสิทธิเข้าไปทําการสํารวจ และเพื่อทราบข้อเท็จจริงเกี่ยวกับอสังหาริมทรัพย์ที่จะต้องเวนคืนที่แน่นอน
5. กรมท่าอากาศยานได้ดําเนินการจัดให้มีการรับฟังความคิดเห็นของผู้เกี่ยวข้องกับโครงการดังกล่าว ตามระเบียบสํานักนายกรัฐมนตรีว่าด้วยการรับฟังความคิดเห็นของประชาชน พ.ศ. 2548 แล้ว ประกอบด้วยเจ้าหน้าที่กรมท่าอากาศยาน ผู้แทนบริษัทที่ปรึกษาโครงการ ผู้แทนหน่วยงานราชการระดับจังหวัดและอําเภอ ผู้แทนองค์กรปกครองส่วนท้องถิ่น กํานัน ผู้ใหญ่บ้าน ผู้นําชุมชน สถาบันศึกษา ศาสนสถาน และสถานพยาบาล รวมจํานวน 47 ราย และผู้ได้รับผลกระทบโดยตรง (ผู้ถูกเวนคืน) จํานวน 188 ราย เพื่อประชาสัมพันธ์และชี้แจงรายละเอียดของโครงการและการเวนคืนอสังหาริมทรัพย์ให้ผู้ถูกเวนคืนทราบสิทธิและหน้าที่ของตน และเปิดโอกาสให้ซักถามและแสดงความคิดเห็นเพื่อให้เกิดความเข้าใจและความร่วมมือในการสํารวจอสังหาริมทรัพย์
6. สํานักงบประมาณ (สงป.) แจ้งว่าจะจัดสรรงบประมาณประจําปีให้กรมท่าอากาศยาน เมื่อร่างพระราชกฤษฎีกาดังกล่าวใช้บังคับแล้ว
7. คค. ได้ดําเนินการตามมาตรา 27 แห่งพระราชบัญญัติวินัยการเงินการคลังของรัฐ พ.ศ. 2561 โดยจัดทําข้อมูลเกี่ยวกับโครงการขยายสนามบิน โดยต่อเติมความยาวทางวิ่งจาก 2,100 เมตร เป็น 2,990 เมตร ตามโครงการปรับปรุงขยายท่าอากาศยานตรัง ตามแบบฟอร์มที่กระทรวงการคลังกําหนด เพื่อให้เป็นไปตามมติคณะรัฐมนตรีเมื่อวันที่ 27 มิถุนายน 2561 ประกอบด้วย รายละเอียดโครงการ แผนการบริหารโครงการ ประมาณการรายจ่าย แหล่งเงินที่ใช้ตลอดระยะเวลาดําเนินการ และประโยชน์ที่จะได้รับ
2. เรื่อง ร่างพระราชกฤษฎีกาว่าด้วยปริญญาในสาขาวิชา อักษรย่อสําหรับสาขาวิชา ครุยวิทยฐานะ เข็มวิทยฐานะ และครุยประจําตําแหน่งของมหาวิทยาลัยราชภัฏศรีสะเกษ (ฉบับที่ ..) พ.ศ. ....
คณะรัฐมนตรีมีมติอนุมัติหลักการร่างพระราชกฤษฎีกาว่าด้วยปริญญาในสาขาวิชา อักษรย่อสําหรับสาขาวิชา ครุยวิทยฐานะ เข็มวิทยฐานะ และครุยประจําตําแหน่งของมหาวิทยาลัยราชภัฏศรีสะเกษ (ฉบับที่ ..) พ.ศ. .... ตามที่กระทรวงการอุดมศึกษา วิทยาศาสตร์ วิจัยและนวัตกรรมเสนอ และให้ส่งสํานักงานคณะกรรมการกฤษฎีกาตรวจพิจารณา แล้วดําเนินการต่อไปได้
สาระสําคัญของร่างพระราชกฤษฎีกา
เป็นการแก้ไขเพิ่มเติมพระราชกฤษฎีกาว่าด้วยปริญญาในสาขาวิชา อักษรย่อสําหรับสาขาวิชา ครุยวิทยฐานะ เข็มวิทยฐานะ และครุยประจําตําแหน่งของมหาวิทยาลัยราชภัฏศรีสะเกษ พ.ศ. 2552 และที่แก้ไขเพิ่มเติม เพื่อปรับเปลี่ยนครุยวิทยฐานะ และครุยประจําตําแหน่งของมหาวิทยาลัยราชภัฏศรีสะเกษให้มีความสวยงามและเหมาะสมต่อการใช้งานมากยิ่งขึ้น และสภามหาวิทยาลัยราชภัฏศรีสะเกษได้มีมติเห็นชอบด้วยแล้ว
3. เรื่อง ร่างกฎกระทรวงกําหนดให้ผลิตภัณฑ์อุตสาหกรรมถุงมือสําหรับการตรวจวินิจฉัยทางการแพทย์ชนิดใช้ครั้งเดียวต้องเป็นไปตามมาตรฐาน พ.ศ. ....
คณะรัฐมนตรีมีมติอนุมัติหลักการร่างกฎกระทรวงกําหนดให้ผลิตภัณฑ์อุตสาหกรรมถุงมือสําหรับการตรวจวินิจฉัยทางการแพทย์ชนิดใช้ครั้งเดียวต้องเป็นไปตามมาตรฐาน พ.ศ. .... ตามที่กระทรวงอุตสาหกรรม (อก.) เสนอ และให้ส่งสํานักงานคณะกรรมการกฤษฎีกาตรวจพิจารณา แล้วดําเนินการต่อไปได้
สาระสําคัญของร่างกฎกระทรวง
กําหนดให้ผลิตภัณฑ์อุตสาหกรรมถุงมือสําหรับการตรวจวินิจฉัยทางการแพทย์ชนิดใช้ครั้งเดียวต้องเป็นไปตามมาตรฐานเลขที่ มอก. 1056 เล่ม 1-2556 โดยให้มีผลใช้บังคับเมื่อพ้นกําหนดหนึ่งร้อยยี่สิบวันนับแต่วันประกาศในราชกิจจานุเบกษาเป็นต้นไป
ทั้งนี้ อก. เสนอว่า คณะกรรมการมาตรฐานผลิตภัณฑ์อุตสาหกรรม (กมอ.) ในการประชุมครั้งที่ 696-1/2564 เมื่อวันที่ 19 มกราคม 2564 เห็นชอบให้สํานักงานมาตรฐานผลิตภัณฑ์อุตสาหกรรม (สมอ.) ดําเนินการกําหนดให้ผลิตภัณฑ์อุตสาหกรรมถุงมือสําหรับการตรวจวินิจฉัยทางการแพทย์ชนิดใช้ครั้งเดียวต้องเป็นไปตามมาตรฐานเลขที่ มอก. 1056 เล่ม 1 – 2556
สมอ. ได้จัดทํามาตรฐานผลิตภัณฑ์อุตสาหกรรมถุงมือสําหรับการตรวจวินิจฉัยทางการแพทย์ชนิดใช้ครั้งเดียว มาตรฐานเลขที่ มอก. 1056 เล่ม 1 – 2556 ตามประกาศ อก. ฉบับที่ 4596 (พ.ศ. 2557) ออกตามความในพระราชบัญญัติมาตรฐานผลิตภัณฑ์อุตสาหกรรม พ.ศ. 2511 เรื่อง ยกเลิกมาตรฐานผลิตภัณฑ์อุตสาหกรรมถุงมือสําหรับการตรวจโรคชนิดใช้ครั้งเดียว เล่ม 1 : เกณฑ์กําหนดสําหรับถุงมือที่ทําจากน้ํายางหรือสารละลายยาง และกําหนดมาตรฐานผลิตภัณฑ์อุตสาหกรรมถุงมือสําหรับการวินิจฉัยทางการแพทย์ชนิดใช้ครั้งเดียว เล่ม 1 : เกณฑ์กําหนดสําหรับถุงมือที่ทําจากน้ํายางหรือสาระลายยาง ลงวันที่ 7 มกราคม พ.ศ. 2557
เนื่องจากสถานการณ์การแพร่ระบาดของโรคติดเชื้อไวรัสโคโรนา 2019 ทําให้เกิดความต้องการใช้ถุงมือยางจํานวนมาก จึงทําให้กลุ่มมิจฉาชีพแอบอ้างเป็นตัวแทนจําหน่ายสินค้าของผู้ผลิตถุงมือยางแบรนด์ต่าง ๆ โดยหลอกให้ผู้ซื้อโอนเงินค่าสินค้า หรือหลอกขายถุงมือยางเก่าที่ใช้งานแล้ว ส่งผลให้เกิดความเสียหายแก่ผู้ซื้อ จึงมีความจําเป็นที่จะต้องกําหนดให้ผลิตภัณฑ์อุตสาหกรรมถุงมือสําหรับการตรวจวินิจฉัยทางการแพทย์ชนิดใช้ครั้งเดียว (ถุงมือยางตรวจโรค) ต้องเป็นไปตามมาตรฐานเลขที่ มอก. 1056 เล่ม 1-2556
กมอ. ในการประชุมครั้งที่ 696-1/2564 เมื่อวันที่ 19 มกราคม 2564 เห็นชอบให้ สมอ. ดําเนินการกําหนดให้ผลิตภัณฑ์อุตสาหกรรมถุงมือสําหรับการวินิจฉัยทางการแพทย์ชนิดใช้ครั้งเดียวต้องเป็นไปตามมาตรฐานเลขที่ มอก. 1056 เล่ม 1-2556 ต่อไป
อก. โดย สมอ. ได้มีประกาศ สมอ. เรื่อง การรับฟังความคิดเห็นร่างกฎกระทรวงกําหนดให้ผลิตภัณฑ์อุตสาหกรรมถุงมือสําหรับการตรวจวินิจฉัยทางการแพทย์ชนิดใช้ครั้งเดียวต้องเป็นไปตามมาตรฐาน และได้ประกาศผ่านเว็บไซต์ของ สมอ. (www.tisi.go.th)
และมีหนังสือแจ้งไปยังตัวแทนกลุ่มผู้มีส่วนได้ส่วนเสียและผู้มีประโยชน์เกี่ยวข้อง ได้แก่ มหาวิทยาลัยทางการแพทย์ โรงพยาบาลต่าง ๆ สํานักงานคณะกรรมการอาหารและยา การยางแห่งประเทศไทย สมาคมผู้ผลิตถุงมือยางไทย และผู้ประกอบการที่เกี่ยวข้อง รวม 72 ราย เมื่อครบกําหนดระยะเวลาในการรับฟังความคิดเห็น รวม 60 วันแล้ว ปรากฏว่ามีผู้แสดงความคิดเห็นส่วนใหญ่เห็นชอบ
คณะอนุกรรมการวิชาการรายสาขาคณะที่ 21/4 ถุงมือยางที่ใช้ในทางการแพทย์ในการประชุมครั้งที่ 1-1/2563 เมื่อวันที่ 11 สิงหาคม 2563 ซึ่งมีผู้แทนกรมวิทยาศาสตร์การแพทย์เป็นอนุกรรมการวิชาการด้วยนั้น ได้พิจารณามาตรฐานผลิตภัณฑ์อุตสาหกรรมถุงมือสําหรับการวินิจฉัยทางการแพทย์ชนิดใช้ครั้งเดียว มาตรฐานเลขที่ มอก. 1056 เล่ม 1-2556 โดยมีมติไม่แก้ไขมาตรฐานดังกล่าว
อก. ได้จัดทําผลกระทบจากการบังคับใช้ร่างกฎกระทรวงดังกล่าว ดังนี้
1. ผู้ซึ่งได้รับผลกระทบ ผู้ทํา ผู้นําเข้า และผู้จําหน่ายผลิตภัณฑ์อุตสาหกรรมถุงมือสําหรับการตรวจวินิจฉัยทางการแพทย์ชนิดใช้ครั้งเดียว (ถุงมือยางตรวจโรค)
2. ผลกระทบด้านเศรษฐกิจ เป็นการส่งเสริมให้ผู้ทําผลิตภัณฑ์อุตสาหกรรมถุงมือสําหรับการตรวจวินิจฉัยทางการแพทย์ชนิดใช้ครั้งเดียว มีการพัฒนาคุณภาพผลิตภัณฑ์อุตสาหกรรมถุงมือสําหรับการตรวจวินิจฉัยทางการแพทย์ชนิดใช้ครั้งเดียว และป้องกันมิให้มีการนําถุงมือสําหรับการตรวจวินิจฉัยทางการแพทย์ชนิดใช้ครั้งเดียวที่ไม่เป็นไปตามมาตรฐาเข้ามาจําหน่ายในประเทศไทย
3. ผลกระทบด้านสังคม ผลิตภัณฑ์อุตสาหกรรมถุงมือสําหรับการตรวจวินิจฉัยทางการแพทย์ชนิดใช้ครั้งเดียวที่วางจําหน่ายในท้องตลาดจะเป็นผลิตภัณฑ์อุตสาหกรรมที่มีคุณภาพและเป็นไปตามมาตรฐานอันเป็นการสร้างความมั่นใจแก่บุคลากรทางการแพทย์ หน่วยงานต่าง ๆ รวมถึงประชาชนทั่วไปในการซื้อผลิตภัณฑ์ดังกล่าว
4. ผลกระทบด้านสิทธิเสรีภาพของบุคคล ผู้ทําและผู้นําเข้าจะต้องขอรับใบอนุญาตทําหรือนําเข้าผลิตภัณฑ์อุตสาหกรรมถุงมือสําหรับการตรวจวินิจฉัยทางการแพทย์ชนิดใช้ครั้งเดียวตามที่บัญญัติไว้ในมาตรา 40 หรือมาตรา 21 แห่งพระราชบัญญัติมาตรฐานผลิตภัณฑ์อุตสาหกรรม พ.ศ. 2511 และที่แก้ไขเพิ่มเติม และผู้จําหน่ายต้องจําหน่ายผลิตภัณฑ์อุตสาหกรรมที่เป็นของผู้ได้รับอนุญาต และมีการแสดงเครื่องหมายมาตรฐานที่ถูกต้องครบถ้วนตามมาตรา 36 แห่งพระราชบัญญัติดังกล่าว
5. ประโยชน์ที่ประชาชนและสังคมจะได้รับ บุคลากรทางการแพทย์ หน่วยงานต่าง ๆ รวมถึงประชาชนทั่วไปจะได้ใช้ถุงมือยางตรวจโรคที่มีคุณภาพ ป้องกันการนําเข้าถุงมือยางตรวจโรคที่ไม่มีคุณภาพ อันเป็นการคุ้มครองความปลอดภัยแก่ประชาชน
4. เรื่อง ร่างพระราชกฤษฎีกากําหนดเขตสํารวจการจัดรูปที่ดิน ในท้องที่ตําบลหนองลาดและตําบลขมิ้น อําเภอเมืองสกลนคร จังหวัดสกลนคร พ.ศ. ....
คณะรัฐมนตรีมีมติอนุมัติหลักการร่างพระราชกฤษฎีกากําหนดเขตการสํารวจการจัดรูปที่ดิน ในท้องที่ตําบลหนองลาดและตําบลขมิ้น อําเภอเมืองสกลนคร จังหวัดสกลนคร พ.ศ. .... ตามที่กระทรวงเกษตรและสหกรณ์ (กษ.) เสนอ และให้ส่งสํานักงานคณะกรรมการกฤษฎีกาตรวจพิจารณา แล้วดําเนินการต่อไปได้ และให้ กษ. รับความเห็นชอบของสํานักงานสภาพัฒนาการเศรษฐกิจและสังคมแห่งชาติไปพิจารณาดําเนินการต่อไปด้วย
สาระสําคัญของร่างพระราชกฤษฎีกา
เป็นการกําหนดเขตสํารวจการจัดรูปที่ดิน เพื่อดําเนินโครงการจัดรูปที่ดินในท้องที่ตําบลหนองลาดและตําบลขมิ้น อําเภอเมืองสกลนคร จังหวัดสกลนคร เพื่อให้พนักงานเจ้าหน้าที่หรือผู้ซึ่งปฏิบัติงานร่วมกับพนักงานเจ้าหน้าที่ที่มีอํานาจเข้าไปทําการสํารวจพื้นที่ที่จะจัดทําเป็นโครงการจัดรูปที่ดิน อันจะเป็นการส่งเสริมเกษตรกรรมของประเทศให้เจริญก้าวหน้า โดยพัฒนาที่ดินทุกแปลงให้ได้รับประโยชน์จากโครงการชลประทานและการสาธารณูปโภคให้ทั่วถึง
5. เรื่อง ร่างพระราชกฤษฎีกากําหนดเขตสํารวจการจัดรูปที่ดิน ในท้องที่ตําบลม่วงไข่ อําเภอพังโคน จังหวัดสกลนคร พ.ศ. ....
คณะรัฐมนตรีมีมติอนุมัติหลักการร่างพระราชกฤษฎีกากําหนดเขตสํารวจการจัดรูปที่ดิน ในท้องที่ตําบลม่วงไข่ อําเภอพังโคน จังหวัดสกลนคร พ.ศ. .... ตามที่กระทรวงเกษตรและสหกรณ์ (กษ.) เสนอ และให้ส่งสํานักงานคณะกรรมการกฤษฎีกาตรวจพิจารณา แล้วดําเนินการต่อไปได้ และให้ กษ. รับความเห็นของสํานักงานสภาพัฒนาการเศรษฐกิจและสังคมแห่งชาติไปพิจารณาดําเนินการต่อไปด้วย
สาระสําคัญของร่างพระราชกฤษฎีกา
เป็นการกําหนดเขตสํารวจการจัดรูปที่ดิน เพื่อดําเนินโครงการจัดรูปที่ดินในท้องที่ตําบลม่วงไข่ อําเภอพันโคน จังหวัดสกลนคร เพื่อให้พนักงานเจ้าหน้าที่หรือผู้ซึ่งปฏิบัติงานร่วมกับพนักงานเจ้าหน้าที่มีอํานาจเข้าไปทําการสํารวจพื้นที่ที่จะจัดทําเป็นโครงการจัดรูปที่ดิน อันจะเป็นการส่งเสริมเกษตรกรรมของประเทศให้เจริญก้าวหน้า โดยพัฒนาที่ดินทุกแปลงให้ได้รับประโยชน์จากโครงการชลประทานและการสาธารณูปโภคให้ทั่วถึง
6. เรื่อง ร่างกฎกระทรวงข้อมูลการอุดมศึกษา พ.ศ. ....
คณะรัฐมนตรีมีมติอนุมัติหลักการร่างกฎกระทรวงข้อมูลการอุดมศึกษา พ.ศ. .... ตามที่กระทรวงการอุดมศึกษา วิทยาศาสตร์ วิจัยและนวัตกรรม (อว.) เสนอ และให้ส่งสํานักงานคณะกรรมการกฤษฎีกาตรวจพิจารณา โดยให้รับความเห็นของสํานักงานปลัดสํานักนายกรัฐมนตรี และข้อมูลเพิ่มเติมของกระทรวงการอุดมศึกษา วิทยาศาสตร์ วิจัยและนวัตกรรม ไปประกอบการพิจารณาด้วย แล้วดําเนินการต่อไปได้ และให้ อว. รับความเห็นของสํานักงาน ก.พ. และสํานักงานสภาพัฒนาการเศรษฐกิจและสังคมแห่งชาติไปพิจารณาดําเนินการต่อไปด้วย
สาระสําคัญของร่างกฎกระทรวง
1. กําหนดให้สถาบันอุดมศึกษาเปิดเผยข้อมูลที่เกี่ยวกับการดําเนินงานของสถาบันอุดมศึกษาแก่สาธารณะ โดยให้เปิดเผยข้อมูลผ่านทางเว็บไซต์หลักของสถาบันอุดมศึกษาในรูปแบบอิเล็กทรอนิกส์ที่สามารถนําไปใช้ในการประมวลผลเพื่อการอื่นได้
2. กําหนดหลักเกณฑ์ วิธีการ และระยะเวลาในการจัดส่งข้อมูลของสถาบันอุดมศึกษาให้แก่ อว. โดยสถาบันอุดมศึกษาต้องจัดระบบข้อมูลและนําส่งข้อมูลตามมาตรฐานและระยะเวลาที่สํานักงานปลัดกระทรวง กระทรวงการอุดมศึกษา วิทยาศาสตร์ วิจัยและนวัตกรรมกําหนด
3. กําหนดให้หน่วยงานของรัฐและหน่วยงานภาคเอกชนตามลักษณะที่สภานโยบายการอุดมศึกษา วิทยาศาสตร์ วิจัยและนวัตกรรมแห่งชาติกําหนดต้องส่งข้อมูลเกี่ยวกับการอุดมศึกษาและการอื่นที่เกี่ยวข้องให้แก่ อว. โดยวิธีการและระยะเวลาในการส่งข้อมูลให้เป็นไปตามข้อตกลงระหว่างหน่วยงานและ อว.
4. กําหนดให้ อว. มีหน้าที่จัดทําฐานข้อมูลการอุดมศึกษาของประเทศ โดยรวบรวม วิเคราะห์ สังเคราะห์ และเผยแพร่ข้อมูลที่เกี่ยวกับการอุดมศึกษา สถาบันอุดมศึกษาและการอื่นที่เกี่ยวข้อง รวมทั้งกําหนดมาตรการและแนวปฏิบัติในการกํากับดูแลข้อมูลให้มีคุณภาพ ความมั่นคง ปลอดภัย และบูรณาการข้อมูลได้อย่างครบถ้วนและเป็นปัจจุบัน
5. กําหนดให้หน่วยงานของรัฐหรือหน่วยงานภาคเอกชนที่ไม่จัดส่งข้อมูลตามกฎกระทรวงนี้โดยไม่มีเหตุอันสมควรและทําให้เกิดความเสียหาย ต้องได้รับโทษ ตามที่บัญญัติไว้ตามมาตรา 74 แห่งพระราชบัญญัติการอุดมศึกษา พ.ศ. 2562
7. เรื่อง ร่างพระราชกฤษฎีกาถอนสภาพที่ดินอันเป็นสาธารณสมบัติของแผ่นดินสําหรับพลเมืองใช้ร่วมกันในท้องที่ตําบลหินเหล็กไฟ อําเภอหัวหิน จังหวัดประจวบคีรีขันธ์ พ.ศ. ....
คณะรัฐมนตรีมีมติอนุมัติหลักการร่างพระราชกฤษฎีกาถอนสภาพที่ดินอันเป็นสาธารณสมบัติของแผ่นดินสําหรับพลเมืองใช้ร่วมกันในท้องที่ตําบลหินเหล็กไฟ อําเภอหัวหิน จังหวัดประจวบคีรีขันธ์ พ.ศ. .... ตามที่กระทรวงมหาดไทย (มท.) เสนอ และให้ส่งสํานักงานคณะกรรมการกฤษฎีกาตรวจพิจารณา แล้วดําเนินการต่อไปได้ และให้ มท. รับความเห็นของสํานักงานสภาพัฒนาการเศรษฐกิจและสังคมแห่งชาติไปพิจารณาดําเนินการต่อไปด้วย
สาระสําคัญของร่างพระราชกฤษฎีกา
เป็นการถอนสภาพที่ดินอันเป็นสาธารณสมบัติของแผ่นดินสําหรับพลเมืองใช้ร่วมกัน ในท้องที่ตําบลหินเหล็กไฟ อําเภอหัวหิน จังหวัดประจวบคีรีขันธ์ รวมเนื้อที่ทั้งหมดประมาณ 3 งาน ซึ่งปัจจุบันราษฎรได้เลิกใช้ประโยชน์ร่วมกันในที่ดินสาธารณประโยชน์แปลงดังกล่าวแล้ว เพื่อมอบหมายให้องค์การบริหารส่วนตําบลหินเหล็กไฟใช้ประโยชน์ในการก่อสร้างศูนย์พัฒนาเด็กเล็กอนุบาลหัวหิน
8. เรื่อง ร่างพระราชบัญญัติแก้ไขเพิ่มเติมคําสั่งหัวหน้าคณะรักษาความสงบแห่งชาติ ที่ 19/2560 เรื่อง การปฏิรูปการศึกษาในภูมิภาคของกระทรวงศึกษาธิการ ลงวันที่ 3 เมษายน พุทธศักราช 2560 พ.ศ. ....
คณะรัฐมนตรีอนุมัติและรับทราบดังนี้
1. อนุมัติหลักการร่างพระราชบัญญัติแก้ไขเพิ่มเติมคําสั่งหัวหน้าคณะรักษาความสงบแห่งชาติ ที่ 19/2560 เรื่อง การปฏิรูปการศึกษาในภูมิภาคของกระทรวงศึกษาธิการ ลงวันที่ 3 เมษายน พุทธศักราช 2560 พ.ศ. .... ตามที่กระทรวงศึกษาธิการ (สธ.) เสนอ และให้ส่งสํานักงานคณะกรรมการกฤษฎีกาตรวจพิจารณาเป็นเรื่องด่วน แล้วส่งให้คณะกรรมการประสานงานสภาผู้แทนราษฎรพิจารณา ก่อนเสนอสภาผู้แทนราษฎรต่อไป
2. รับทราบแผนในการจัดทํากฎหมายลําดับรอง กรอบระยะเวลา และกรอบสาระสําคัญของกฎหมายลําดับรองที่ออกตามร่างพระราชบัญญัติดังกล่าว ตามที่กระทรวงศึกษาธิการเสนอ
ทั้งนี้ ศธ. เสนอว่า
1. โดยที่คําสั่งหัวหน้าคณะรักษาความสงบแห่งชาติ ที่ 19/2560 เรื่อง การปฏิรูปการศึกษาในภูมิภาคของกระทรวงศึกษาธิการ ลงวันที่ 3 เมษายน พุทธศักราช 2560 ได้กําหนดให้มีการปฏิรูปการศึกษาในภูมิภาคของ ศธ. เพื่อให้เกิดความโปร่งใสและเป็นธรรม กําหนดมาตรการและกลไกเพื่อแก้ไขปัญหาการจัดการการศึกษาของประเทศในส่วนภูมิภาคที่มีความซับซ้อนและสั่งสมมาเป็นเวลานาน ซึ่งมาตรการและกลไกดังกล่าวมีลักษณะรวมศูนย์อํานาจไว้ที่คณะกรรมการศึกษาธิการจังหวัด (กศจ.) ทั้งอํานาจตามกฎหมายว่าด้วยการศึกษาแห่งชาติ อํานาจตามกฎหมายว่าด้วยระเบียบบริหารราชการกระทรวงศึกษาธิการและกฎหมายว่าด้วยระเบียบข้าราชการครูและบุคลากรทางการศึกษา ส่งผลให้อนุกรรมการข้าราชการครูและบุคลากรทางการศึกษา (อ.ก.ค.ศ.) เขตพื้นที่การศึกษาประถมศึกษา และ อ.ก.ค.ศ. เขตพื้นที่การศึกษามัธยมศึกษา ซึ่งเป็นผู้บังคับบัญชาโดยตรงไม่มีอํานาจในการบังคับบัญชาเพื่อให้คุณและโทษต่อบุคลากรด้านการศึกษา คุณภาพการปฏิบัติงานและการจัดการศึกษาให้แก่เด็กและเยาวชนของชาติถูกลดทอนลง ขาดการมีส่วนร่วมของบุคลากรที่เกี่ยวข้องกับปัญหา เกิดการสิ้นเปลืองงบประมาณ และเกิดความล่าช้าในการปฏิบัติงาน รวมทั้งขัดต่อหลักการกระจายอํานาจการบริหารงานบุคคลสู่เขตพื้นที่การศึกษาและสถานศึกษา ซึ่งก่อให้เกิดความขัดแย้งทางความคิดอย่างรุนแรงและขาดการยอมรับซึ่งกันและกันในองค์กร
2. ดังนั้น เพื่อให้เกิดความเป็นเอกภาพและมีประสิทธิภาพในการบริหารงานบุคคลด้านการศึกษาในเขตพื้นที่ และสอดคล้องกับยุทธศาสตร์ชาติและแผนการปฏิรูปประเทศด้านการศึกษา ศธ. จึงได้ยกร่างพระราชบัญญัติแก้ไขเพิ่มเติมคําสั่งหัวหน้าคณะรักษาความสงบแห่งชาติ ที่ 19/2560 เรื่อง การปฏิรูปการศึกษาในภูมิภาคของกระทรวงศึกษาธิการ ลงวันที่ 3 เมษายน พุทธศักราช 2560 พ.ศ. .... ขึ้น
3. ศธ. ได้จัดให้มีการรับฟังความคิดเห็นเกี่ยวกับร่างพระราชบัญญัติดังกล่าว โดยได้จัดประชุมสัมมนารับฟังความคิดเห็นและรับฟังความคิดเห็นผ่านเว็บไซต์ของสํานักงานเลขาธิการสภาการศึกษา (www.onec.go.th) และ ศธ. ได้จัดทําสรุปผลการรับฟังความคิดเห็นและการวิเคราะห์ผลกระทบที่อาจเกิดขึ้นจากกฎหมาย พร้อมทั้งได้เปิดเผยเอกสารดังกล่าวผ่านทางเว็บไซต์ดังกล่าว และได้จัดทํารายงานการวิเคราะห์ผลกระทบที่อาจเกิดขึ้นจากกฎหมายตามมติคณะรัฐมนตรีเมื่อวันที่ 19 พฤศจิกายน 2562 (เรื่อง การดําเนินการเพื่อรองรับและขับเคลื่อนการปฏิบัติตามพระราชบัญญัติหลักเกณฑ์การจัดทําร่างกฎหมายและการประเมินผลสัมฤทธิ์ของกฎหมาย พ.ศ. 2562) แล้ว
สาระสําคัญของร่างพระราชบัญญัติ
เป็นการแก้ไขเพิ่มเติมคําสั่งหัวหน้าคณะรักษาความสงบแห่งชาติ ที่ 19/2560 เรื่อง การปฏิรูปการศึกษาในภูมิภาคของกระทรวงศึกษาธิการ ลงวันที่ 3 เมษายน พุทธศักราช 2560 ในประเด็นดังต่อไปนี้
ประเด็น
คําสั่งหัวหน้า คสช.
ร่างพระราชบัญญัตินี้
1. อํานาจหน้าที่ของ กศจ. ในเขตจังหวัด
· อํานาจหน้าที่ตามที่กฎหมายกําหนดให้เป็นอํานาจหน้าที่ของคณะกรรมการเขตพื้นที่การศึกษา และ อ.ก.ค.ศ. เขตพื้นที่การศึกษา
· อํานาจหน้าที่ตามที่กฎหมายกําหนดให้เป็นอํานาจหน้าที่ของคณะกรรมการเขตพื้นที่การศึกษา
2. อํานาจหน้าที่ของสํานักงานศึกษาธิการจังหวัด
· ดําเนินงานเกี่ยวกับการบริหารงานบุคคลของข้าราชการครูและบุคลากรทางการศึกษา
· ดําเนินงานเกี่ยวกับการบริหารงานบุคคลของข้าราชการครูและบุคลากรทางการศึกษาซึ่งอยู่ในสํานักงานศึกษาธิการจังหวัด
3. อํานาจหน้าที่ของศึกษาธิการจังหวัด
· รับผิดชอบการดําเนินงานของสํานักงานศึกษาธิการจังหวัด รวมทั้งมีอํานาจหน้าที่ตามกฎหมายที่กําหนดให้เป็นของผู้อํานวยการสํานักงานเขตพื้นที่การศึกษาเกี่ยวกับ อ.ก.ค.ศ. เขตพื้นที่การศึกษา
· ให้ศึกษาธิการจังหวัดโดยความเห็นชอบของ กศจ. เป็นผู้มีอํานาจสั่งบรรจุแต่งตั้งข้าราชการครูและบุคลากรทางการศึกษาในจังหวัดหรือกรุงเทพมหานคร
· รับผิดชอบการดําเนินงานของสํานักงานศึกษาธิการจังหวัด
· ให้ผู้อํานวยการสํานักงานเขตพื้นที่การศึกษาโดยอนุมัติของ อ.ก.ค.ศ. จังหวัด เป็นผู้มีอํานาจสั่งบรรจุแต่งตั้งข้าราชการครูและบุคลากรทางการศึกษาในสังกัดสํานักงานเขตพื้นที่การศึกษา
4. อ.ก.ค.ศ. จังหวัด
และ อ.ก.ค.ศ. กรุงเทพมหานคร
· ไม่มีการกําหนดในเรื่องนี้
· ให้มี อ.ก.ค.ศ. จังหวัด และ อ.ก.ค.ศ. กรุงเทพมหานคร โดยประกอบด้วยผู้ว่าราชการจังหวัด/
ผู้ว่าราชการกรุงเทพมหานคร เป็นประธานอนุกรรมการ และมีผู้อํานวยการสํานักงานเขตพื้นที่การศึกษาประถมศึกษา เขต 1 หรือเขตเดียวในจังหวัดเป็นอนุกรรมการและเลขานุการ
· กําหนดให้ อ.ก.ค.ศ. จังหวัด หรือ อ.ก.ค.ศ. กรุงเทพมหานครมีอํานาจหน้าที่ตามที่เคยกําหนดว่าเป็นอํานาจของ กศจ. ตามกฎหมายว่าด้วยระเบียบข้าราชการครู และบุคลากรทางการศึกษา และของ อ.ก.ค.ศ. เขตพื้นที่การศึกษา
9. เรื่อง ร่างกฎกระทรวงออกตามความในพระราชบัญญัติพลังงานนิวเคลียร์เพื่อสันติ พ.ศ. 2559 จํานวน 3 ฉบับ
คณะรัฐมนตรีมีมติเห็นชอบ 1. ร่างกฎกระทรวงศักยภาพทางเทคนิคของผู้ขอรับใบอนุญาตเกี่ยวกับวัสดุนิวเคลียร์ พ.ศ. .... 2. ร่างกฎกระทรวงศักยภาพของผู้ให้บริการจัดการกากกัมมันตรังสี การอนุญาตและการเลิกดําเนินการให้บริการจัดการกากกัมมันตรังสี พ.ศ. .... 3. ร่างกฎกระทรวงการพิทักษ์ความปลอดภัยทางนิวเคลียร์ พ.ศ. .... รวม 3 ฉบับ ที่สํานักงานคณะกรรมการกฤษฎีกาตรวจพิจารณาแล้ว ตามที่กระทรวงการอุดมศึกษา วิทยาศาสตร์ วิจัยและนวัตกรรม (อว.) เสนอ และให้ดําเนินการต่อไปได้
สาระสําคัญของร่างกฎกระทรวง
1. ร่างกฎกระทรวงศักยภาพทางเทคนิคของผู้ขอรับใบอนุญาตเกี่ยวกับวัสดุนิวเคลียร์ พ.ศ. ....
1.1 กําหนดให้ผู้ขอรับใบอนุญาตมีไว้ในครอบครองหรือใช้วัสดุนิวเคลียร์และผู้ขอรับใบอนุญาตนําเข้าหรือส่งออกวัสดุนิวเคลียร์ต้องจัดให้มีสถานที่จัดเก็บหรือสถานที่ประกอบกิจการ เครื่องมือ อุปกรณ์ และเครื่องใช้ที่เพียงพอและเหมาะสมต่อการใช้งาน เจ้าหน้าที่ดําเนินการทางเทคนิคเกี่ยวกับวัสดุนิวเคลียร์ ระบบการคุ้มครองทางกายภาพของวัสดุนิวเคลียร์ แผนป้องกันอันตรายจากรังสีที่เหมาะสมสําหรับการปฏิบัติงาน รวมทั้งกําหนดให้มีวิธีการเกี่ยวกับระบบการคุ้มครองทางกายภาพของวัสดุนิวเคลียร์ และแผนป้องกันอันตรายจากรังสี นอกจากนี้ ต้องจัดให้มีแผนการดําเนินการเมื่อเลิกใช้งานและจัดให้มีแผนการจัดการกากกัมมันตรังสี
1.2 ผู้ขอรับใบอนุญาตมีไว้ในครอบครองหรือใช้วัสดุนิวเคลียร์พิเศษจะต้องดําเนินการจัดให้มีระบบตรวจวัดรังสี มาตรการรองรับสําหรับกรณีที่เกิดเหตุฉุกเฉินเกี่ยวกับการเกิดภาวะวิกฤต และให้ปิดประกาศมาตรการดังกล่าว รวมทั้งต้องจัดการฝึกซ้อมรองรับเหตุฉุกเฉินและจัดให้มีสถานที่ วัสดุ และอุปกรณ์สําหรับชําระล้าง ณ สถานประกอบการ
1.3 กําหนดให้ผู้ได้รับใบอนุญาตก่อสร้างสถานประกอบการทางนิวเคลียร์หรือใบอนุญาตดําเนินการสถานประกอบการทางนิวเคลียร์ต้องดําเนินการรายงานวิเคราะห์ความปลอดภัยของสถานประกอบการทางนิวเคลียร์ในส่วนที่เกี่ยวกับการดูแลความปลอดภัย และการพิทักษ์ความปลอดภัยของวัสดุนิวเคลียร์ที่ขออนุญาต รวมทั้งการดําเนินการเมื่อเลิกใช้งาน การจัดการกากกัมมันตรังสี และการจัดการเชื้อเพลิงนิวเคลียร์ใช้แล้ว โดยให้ถือว่าเป็นศักยภาพทางเทคนิคที่ผู้ขอรับใบอนุญาตต้องจัดให้มีตามกฎหมาย
1.4 กําหนดให้ผู้ขอรับใบอนุญาตนําผ่านวัสดุนิวเคลียร์ต้องจัดให้มีระบบการคุ้มครองทางกายภาพของวัสดุนิวเคลียร์ ได้แก่ มาตรการปิดล็อก ใส่กุญแจ ปิดผนึก มาตรการตรวจสอบความเรียบร้อยสมบูรณ์ มาตรการตรวจสอบหีบห่อซึ่งบรรจุวัสดุนิวเคลียร์ มาตรการป้องกันความลับของข้อมูลการขนส่ง มีเจ้าหน้าที่รักษาความปลอดภัย และอุปกรณ์เครื่องมือสื่อสารในยานพาหนะขนส่ง
2. ร่างกฎกระทรวงศักยภาพของผู้ให้บริการจัดการกากกัมมันตรังสี การอนุญาตและการเลิกดําเนินการให้บริการจัดการกากกัมมันตรังสี พ.ศ. ....
2.1 กําหนดให้สถานที่ให้บริการจัดการกากกัมมันตรังสีมี 2 ประเภท คือ (1) สถานที่ให้บริการก่อนการขจัดกากกัมมันตรังสีที่ดําเนินการรวบรวม จําแนก คัดแยก จัดเก็บ บําบัด หรือปรับสภาพกากกัมมันตรังสี (2) สถานที่ให้บริการขจัดกากกัมมันตรังสีที่ดําเนินการจัดเก็บกากกับมันตรังสีในสถานที่หรือที่ตั้งแห่งใดแห่งหนึ่ง โดยจะไม่มีการนํากากกัมมันตรังสีนั้นมาดําเนินการอื่นใดอีก
2.2 กําหนดให้ผู้ให้บริการจัดการกากกัมมันตรังสีต้องมีศักยภาพทางเทคนิคตามรายงานวิเคราะห์ความปลอดภัยของสถานที่ให้บริการและต้องมีศักยภาพทางการเงิน
2.3 กําหนดหลักเกณฑ์และวิธีการการขออนุญาต การขอรับใบอนุญาต การขอต่ออายุใบอนุญาต การขอรับใบแทนใบอนุญาต และการออกใบแทนใบอนุญาตในการใช้พื้นที่เพื่อตั้งสถานที่ให้บริการจัดการกากกัมมันตรังสี และการใช้พื้นที่เพื่อตั้งสถานที่ให้บริการจัดการกากกัมมันตรังสี รวมทั้งกําหนดหลักเกณฑ์และวิธีการการขออนุญาต และการขอรับใบอนุญาตอนุญาตเลิกดําเนินการให้บริการจัดการกากกัมมันตรังสี
2.4 กําหนดให้มีการรับฟังความคิดเห็นในการใช้พื้นที่เพื่อตั้งสถานที่ให้บริการจัดการกากกัมมันตรังสี
2.5 กําหนดให้ผู้ให้บริการจัดการกากกัมมันตรังสีซึ่งอยู่ก่อนวันที่กฎกระทรวงนี้ใช้บังคับให้ยื่นคําขอรับใบอนุญาตดําเนินการให้บริการจัดการกากกัมมันตรังสีภายใน 180 วันนับแต่วันที่กฎกระทรวงนี้ใช้บังคับ โดยไม่ต้องขอรับใบอนุญาตให้ใช้พื้นที่เพื่อตั้งสถานที่ให้บริการจัดการกากกัมมันตรังสีและใบอนุญาตก่อสร้างสถานที่ให้บริการจัดการกากกัมมันตรังสี และเมื่อได้ยื่นคําขอรับใบอนุญาตแล้ว ให้ดําเนินการให้บริการจัดการกากกัมมันตรังสีต่อไปได้จนกว่าจะได้รับแจ้งคําสั่งไม่อนุญาตจากเลขาธิการ
3. ร่างกฎกระทรวงการพิทักษ์ความปลอดภัยทางนิวเคลียร์ พ.ศ. ....
3.1 กําหนดคํานิยามคําว่า “การพิทักษ์ความปลอดภัยทางนิวเคลียร์” “ผู้รับใบอนุญาต” “ผู้แจ้ง” “กิโลกรัมยังผล” “ระบบบัญชีวัสดุนิวเคลียร์” “ตรวจวัด” “บริเวณจัดทํางบดุลวัสดุนิวเคลียร์” และ “ทบวงการ” เพื่อให้มีความชัดเจนยิ่งขึ้น
3.2 กําหนดขอบเขตของสถานประกอบการตามร่างกฎกระทรวงฉบับนี้และกําหนดหลักเกณฑ์การหาค่ากิโลกรัมยังผลเพื่อบอกปริมาณของวัสดุนิวเคลียร์ในสถานประกอบการ
3.3 กําหนดให้ผู้รับใบอนุญาตหรือผู้แจ้งต้องจัดให้มีการทํารายงานข้อมูลเกี่ยวกับสถานประกอบการและวัสดุนิวเคลียร์ ระบบบัญชีวัสดุนิวเคลียร์ในสถานประกอบการ จุดตรวจวัดหลักในสถานประกอบการเพื่อบันทึกข้อมูลเกี่ยวกับวัสดุนิวเคลียร์ในแต่ละบริเวณ จัดทํางบดุลวัสดุนิวเคลียร์ ข้อมูลเกี่ยวกับวัสดุนิวเคลียร์ ข้อมูลการปฏิบัติงานเกี่ยวกับวัสดุนิวเคลียร์ การตรวจวัดและบันทึกผลการตรวจวัดวัสดุนิวเคลียร์ และรายงานเกี่ยวกับวัสดุนิวเคลียร์ รวมทั้งต้องจัดให้มีการดูแลรักษาอุปกรณ์หรือเครื่องมือ เพื่อการพิทักษ์ความปลอดภัยทางนิวเคลียร์ในสถานประกอบการ
3.4 กําหนดวิธีการเกี่ยวกับการเคลื่อนย้ายวัสดุนิวเคลียร์ออกจากสถานประกอบการ การเปิดหีบห่อที่บรรจุวัสดุนิวเคลียร์ที่นําเข้ามาในราชอาณาจักร และการบรรจุวัสดุนิวเคลียร์ลงในหีบห่อเพื่อส่งออกไปนอกราชอาณาจักร
เศรษฐกิจ สังคม
10. เรื่อง มติคณะกรรมการสิ่งแวดล้อมแห่งชาติ ครั้งที่ 2/2564
คณะรัฐมนตรีรับทราบตามที่กระทรวงทรัพยากรธรรมชาติและสิ่งแวดล้อม (ทส.) เสนอมติคณะกรรมการสิ่งแวดล้อมแห่งชาติ (กก.วล.) ครั้งที่ 2/2564 เมื่อวันที่ 26 มิถุนายน 264 [เป็นการดําเนินการตามมติคณะรัฐมนตรีเมื่อวันที่ 27 มิถุนายน 2538 ที่ให้ถือว่าการประชุม กก.วล. เป็นการประชุมคณะรัฐมนตรีเรื่องสิ่งแวดล้อม และมติคณะรัฐมนตรีเมื่อวันที่ 1 พฤศจิกายน 2548 (เรื่อง มติ กก.วล. ครั้งที่ 10/2548 ครั้งที่ 11/2548 และครั้งที่ 12/2548) รับทราบมติ กก.วล. ครั้งที่ 10/2548 เมื่อวันที่ 19 กันยายน 2548 ที่ให้นํามติ กก.วล. เฉพาะเรื่องที่เกี่ยวข้องกับนโยบายที่สําคัญ และเรื่องที่ กก.วล. พิจารณาได้ข้อยุติแล้วเสนอคณะรัฐมนตรีเพื่อทราบ] มีสาระสําคัญสรุปได้ ดังนี้
เรื่อง
มติ กก.วล.
1. การสนับสนุนเงินอุดหนุนจากกองทุนสิ่งแวดล้อม เพื่อการบริหารจัดการไฟป่าและหมอกควัน
คณะกรรมการกองทุนสิ่งแวดล้อมมีมติอนุมัติ จัดสรรเงินอุดหนุนรวม 69 โครงการ วงเงินรวม 66.09 ล้านบาท ให้แก่ สํานักงานทรัพยากรธรรมชาติและสิ่งแวดล้อมจังหวัด (ทสจ.) 17 จังหวัดภาคเหนือ และ ทสจ. 3 จังหวัดภาคตะวันออกกเฉียงเหนือ เพื่อดําเนินโครงการบริหารจัดการเชื้อเพลิง “ชิงเก็บ ลดเผา” และเครือข่ายอาสาสมัครพิทักษ์ทรัพยากรธรรมชาติและสิ่งแวดล้อม (ทสม.) 49 แห่ง ในพื้นที่ 16 จังหวัดภาคเหนือ เพื่อดําเนินโครงการส่งเสริมการมีส่วนร่วมของเครือข่าย ทสม. ในการจัดการปัญหาไฟป่าและหมอกควัน
รับทราบการสนับสนุนเงินอุดหนุนจากกองทุนสิ่งแวดล้อม และให้นําความเห็นของ กก.วล. ที่เห็นควรให้มีการจัดเก็บข้อมูลเพื่อเปรียบเทียบความแตกต่างระหว่างพื้นที่ที่มีการดําเนินโครงการ "ชิงเก็บ ลดเผา” กับพื้นที่ที่ไม่มีการดําเนินโครงการฯ ไปใช้ประกอบการวางแผนการดําเนินงานไปพิจารณาดําเนินการด้วย
2. รายงานการประเมินผลกระทบสิ่งแวดล้อม จํานวน 2 โครงการ
2.1) โครงการทางพิเศษสายฉลองรัช-นครนายก-สระบุรี ของการทางพิเศษแห่งประเทศไทย (ระยะทางรวม 104.74 กิโลเมตร)
2.2) โครงการทางหลวงแนวใหม่ระหว่างทางหลวงพิเศษหมายเลข 9 ด้านตะวันตก-จุดตัดทางหลวงหมายเลข 347-จุดตัดทางหลวงพิเศษหมายเลข 9 ด้านตะวันออก-ทางหลวงหมายเลข 352 ของกรมทางหลวง (ระยะทางรวม 14.35 กิโลเมตร)
เห็นชอบตามความเห็นของคณะกรรมการผู้ชํานาญการพิจารณารายงานการวิเคราะห์ผลกระทบสิ่งแวดล้อม โครงการโครงสร้างพื้นฐานทางบกและอากาศทั้ง 2 โครงการ โดยให้หน่วยงานเจ้าของโครงการดําเนินการ ดังนี้
(1) ดําเนินการตามมาตรการป้องกันและแก้ไขผลกระทบสิ่งแวดล้อม รวมทั้งมาตรการติดตามตรวจสอบผลกระทบสิ่งแวดล้อมที่กําหนดไว้ในรายงานการประเมินผลกระทบสิ่งแวดล้อมอย่างเคร่งครัด
(2) ให้ตั้งงบประมาณเพื่อดําเนินการตามมาตรการฯ ที่กําหนดไว้
(3) ให้พิจารณาดําเนินการเพิ่มเติมในประเด็นต่าง ๆ เช่น การทบทววนการออกแบบโครงสร้างทางยกระดับของโครงการฯ ให้สอคล้องกับกฎกระทรวงกําหนดการรับน้ําหนักความต้านทาน ความคงทนของอาคารและพื้นดินที่รองรับอาคารในการต้านทานแรงสั่นสะเทือนของแผ่นดินไหว พ.ศ. 2564
3. มาตรการการยกระดับแก้ไขปัญหาฝุ่นละออง
สถานการณ์ฝุ่นละออง PM2.5 ในพื้นที่เขตเมืองและนอกเมือง ทั้งฝุ่นละอองที่เกิดจากการจราจรและที่เกิดจากการเผาในที่โล่งมีแนวโน้มดีขึ้น สําหรับพื้นที่ในเมือง จํานวนวันที่มีค่าฝุ่นละอองเกินเกณฑ์มาตรฐาน ลดลงจากเดิมร้อยละ 9 โดยสถานการณ์ในเขตกรุงเทพมหานครและปริมณฑลคลี่คลายลง ในส่วนของจุดความร้อนสะสมลดลงร้อยละ 35 ซึ่งสูงกว่าเป้าหมายที่ตั้งไว้ คือ ร้อยละ 20 (เดิม 80,801 จุด ลดเหลือ 52,175 จุด) อย่างไรก็ตาม ในพื้นที่ภาคเหนือและหลายจังหวัดยังคงมีฝุ่นละออง PM2.5 เกินมาตรฐานและมีแนวโน้มของจํานวนจุดความร้อนสะสมเพิ่มขึ้น
ให้หน่วยงานที่เกี่ยวข้องดําเนินการ เช่น
(1) ให้ ทส. (กรมอุทยานแห่งชาติ สัตว์ป่า และพันธุ์พืช และกรมป่าไม้) หมุนเวียนกําลังพลไปเสริมในพื้นที่เสี่ยง พื้นที่ที่เกิดไฟป่า รวมถึงรอยต่อจังหวัดที่ยังไม่มีสถานีควบคุมไฟป่าและเสริมการลาดตระเวนเฝ้าระวังไฟในพื้นที่ป่าเสื่อมสภาพเพื่อป้องกันไม่ให้เกิดไฟป่าโดยเด็ดขาด
(2) ให้กระทรวงมหาดไทย (มท.) ประสาน ทส. และกระทรวงกลาโหม (กองทัพภาคที่ 3) จัดให้มีชุดปฏิบัติการเฝ้าระวัง ป้องกันและดับไฟป่าประจําหมู่บ้าน/ชุมชนที่มีพื้นที่ติดกับพื้นที่ป่าหรือมีความเสี่ยงต่อการเกิดไฟป่า
(3) ให้กระทรวงเกษตรและสหกรณ์ควบคุมการเผาในพื้นที่การเกษตรควบคู่กับการส่งเสริมการใช้ประโยชน์เศษวัสดุ
4. การปรับปรุงมาตรฐานควบคุมการระบายน้ําทิ้งจากที่ดินจัดสรร
ทส. (กรมควบคุมมลพิษ) ได้ทบทวนและจัดทําร่างประกาศ ทส. เรื่อง กําหนดมาตรฐานควบคุมการระบายน้ําทิ้งจากที่ดินจัดสรร เพื่อให้มาตรฐานควบคุมการระบายน้ําทิ้งจากที่ดินจัดสรรมีการบังคับใช้อย่างมีประสิทธิภาพตามหลักมาตรฐานสากลและเป็นที่ยอมรับของทุกภาคส่วน ซึ่งร่างมาตรฐานฯ มีการปรับปรุงสาระสําคัญ เช่น 1) ปรับแก้คํานิยาม “ที่ดินจัดสรร” เพื่อให้สอดคล้องกับพระราชบัญญัติการจัดสรรที่ดิน พ.ศ. 2553 2) ปรับการเรียงลําดับประเภทของที่ดินจัดสรรให้สอดคล้องกับกฎหมายหลักและกําหนดประเภทของที่ดินจัดสรรให้ครอบคลุมที่ดินจัดสรรที่มีขนาดต่ํากว่า 100 แปลงลงมา 3) ปรับปรุงค่ามาตรฐานควบคุมการระบายน้ําทิ้งสําหรับที่ดินจัดสรรและยกเลิกพารามิเตอร์ตะกอนหนัก (Settleable Solids)
เห็นชอบร่างประกาศ ทส. เรื่อง กําหนดมาตรฐานควบคุมการระบายน้ําทิ้งจากที่ดินจัดสรร พ.ศ. .... และมอบหมายให้ ทส. (กรมควบคุมมลพิษ) เสนอรัฐมนตรีว่าการกระทรวงทรัพยากรธรรมชาติและสิ่งแวดล้อมลงนามในประกาศต่อไป
5. การกําหนดมาตรฐานค่าก๊าซคาร์บอนมอนอกไซด์และก๊าซไฮโดรคาร์บอนจากท่อไอเสียของรถจักรยานยนต์
ทส. (กรมควบคุมมลพิษ) ได้ทบทวนและจัดทําร่างประกาศ ทส. เรื่อง กําหนดค่ามาตรฐานค่าก๊าซคาร์บอนมอนอกไซด์ (CO) และก๊าซไฮโดรคาร์บอน (HC) จากท่อไอเสียของรถจักรยานยนต์ จํานวน 3 ฉบับ ให้เป็นฉบับเดียว เพื่อให้สะดวกต่อการนําไปใช้ แต่ยังคงสาระสําคัญของค่ามาตรฐานฯ ไว้ดังเดิม เช่น รถจักรยานยนต์ที่จดทะเบียนก่อนวันที่ 1 กรกฎาคม 2549 ค่าก๊าซ CO ต้องไม่เกินร้อยละ 4.5 โดยปริมาตรที่วัดได้ด้วยเครื่องมือ ค่าก๊าซ HC ต้องไม่เกิน 10,000 ส่วนในล้านส่วนที่วัดได้ด้วยเครื่องมือ
เห็นชอบร่างประกาศ ทส. เรื่อง กําหนดมาตรฐานค่าก๊าซคาร์บอนมอนอกไซด์และก๊าซไฮโดรคาร์บอนจากท่อไอเสียของรถจักรยานยนต์ และมอบหมายให้ ทส. (กรมควบคุมมลพิษ) เสนอรัฐมนตรีว่าการกระทรวงทรัพยากรธรรมชาติและสิ่งแวดล้อมลงนามในประกาศต่อไป
11. เรื่อง ความก้าวหน้าของยุทธศาสตร์ชาติและแผนการปฏิรูปประเทศ ณ เดือนกรกฎาคม 2564
คณะรัฐมนตรีรับทราบตามที่สํานักงานสภาพัฒนาการเศรษฐกิจและสังคมแห่งชาติ (สศช.) ในฐานะฝ่ายเลขานุการคณะกรรมการยุทธศาสตร์ชาติเสนอความก้าวหน้าของยุทธศาสตร์ชาติและแผนการปฏิรูปประเทศ ณ เดือนกรกฎาคม 2564 สรุปสาระสําคัญได้ ดังนี้
หัวข้อ
สาระสําคัญ
1. ผลการดําเนินงานที่ผ่านมา
1.1 ความก้าวหน้ายุทธศาสตร์ชาติและการขับเคลื่อนแผนแม่บทภายใต้ยุทธศาสตร์ชาติ
- การจัดทําโครงการสําคัญประจําปีงบประมาณ พ.ศ. 2566 เพื่อขับเคลื่อนการบรรลุเป้าหมายยุทธศาสตร์ชาติและแผนแม่บทภายใต้ยุทธศาสตร์ชาติ สศช. ได้ประเมินผลและเผยแพร่ข้อมูลผ่านทางเว็บไซต์ของ สศช. เรียบร้อยแล้ว ประกอบด้วย (1) การทบทวนหน่วยงานที่เกี่ยวข้องกับเป้าหมายของแผนแม่บทย่อยภายใต้ยุทธศาสตร์ชาติ และ (2) การทบทวนห่วงโซ่คุณค่าของประเทศไทยเพื่อให้หน่วยงานของรัฐใช้เป็นข้อมูลประกอบการจัดทําโครงการสําคัญฯ ก่อนประเมินให้คะแนนข้อเสนอโครงการสําคัญ และนําไปจัดลําดับความสําคัญของโครงการก่อนเสนอคณะกรรมการยุทธศาสตร์ชาติและคณะรัฐมนตรีตามขั้นตอนต่อไป
- การรายงานสรุปผลการดําเนินการตามยุทธศาสตร์ชาติ ประจําปี 2563 สศช. ได้รายงานสรุปผลการดําเนินการดังกล่าวต่อสภาผู้แทนราษฎร เมื่อวันที่ 1 กรกฎาคม 2564 โดยสมาชิกสภาผู้แทนราษฎรได้ให้ความเห็นและมีประเด็นอภิปรายในภาพรวม เช่น (1) ควรพิจารณาปรับปรุงการจัดสรรงบประมาณให้สอดคล้องกับสถานการณ์หรือปัญหาที่สําคัญของประเทศ รวมทั้งปรับปรุงตัวชี้วัดของแผนงาน/โครงการในงบประมาณรายจ่ายประจําปีที่ไม่สอดคล้องกับเป้าหมายของยุทธศาสตร์ชาติ และ (2) ควรเร่งรัดการบูรณาการการทํางานร่วมกันของหน่วยงานรัฐเพื่อพัฒนาสมรรถนะของระบบราชการให้เกิดผลสัมฤทธิ์ได้อย่างเป็นรูปธรรม โดย สศช. จะนําความเห็นและประเด็นอภิปรายดังกล่าวไปเป็นกรอบและแนวทางสําหรับพัฒนาการขับเคลื่อนการดําเนินการตามยุทธศาสตร์ชาติต่อไป ทั้งนี้ ในส่วนการรายงานสรุปผลการดําเนินการตามยุทธศาสตร์ชาติประจําปี 2563 ต่อวุฒิสภา จําเป็นต้องเลื่อนออกไปก่อนอย่างไม่มีกําหนด เนื่องจากการงดการประชุมวุฒิสภาตามมาตรการป้องกันและควบคุมการแพร่ระบาดของโรคติดเชื้อไวรัสโคโรนา 2019 (โควิด-19)
- ความก้าวหน้าการดําเนินงานของศูนย์อํานวยการขจัดความยากจนและการพัฒนาคนทุกช่วงวัยอย่างยั่งยืนตามหลักปรัชญาของเศรษฐกิจพอเพียง (ศจพ.) สศช. ได้ประสานไปยังผู้ว่าราชการจังหวัดทั้ง 76 จังหวัด กระทรวงมหาดไทย กระทรวงการพัฒนาสังคมและความมั่นคงของมนุษย์ กระทรวงสาธารณสุข และกระทรวงศึกษาธิการ ให้จัดส่งข้อมูลกลุ่มเป้าหมายที่ต้องเร่งดําเนินการของ ศจพ. ในระดับจังหวัด เพื่อใช้เป็นข้อมูลประกอบการวางแผนและการบริหารจัดการในพื้นที่ให้เกิดผลอย่างเป็นรูปธรรม
ทั้งนี้ สศช. คาดว่าจะจัดประชุมคณะกรรมการขจัดความยากจนและการพัฒนาคนทุกช่วงวัยของเศรษฐกิจพอเพียงในเดือนกันยายน 2564 เพื่อนําเสนอรายงานความก้าวหน้า ปัญหาอุปสรรค และแนวทางการดําเนินการของ ศจพ. ในระดับต่าง ๆ
- การขับเคลื่อนยุทธศาสตร์ชาติผ่านแผน 3 ระดับ ณ สิ้นเดือนมิถุนายน 2564 มีแผนระดับที่ 3 ที่หน่วยงานส่งมายัง สศช. รวมทั้งสิ้น 117 แผน แบ่งเป็น (1) แผนปฏิบัติการด้าน... ซึ่งผ่านกระบวนการพิจารณาและรายงานให้คณะรัฐมนตรีรับทราบแล้ว จํานวน 84 แผน (2) แผนปฏิบัติการด้าน... ที่อยู่ระหว่างพิจารณากลั่นกรองหรือเห็นสมควรทบทวนปรับปรุงให้มีความสมบูรณ์ยิ่งขึ้น จํานวน 30 แผน (3) แผนปฏิบัติการด้าน... ที่ยกเลิกการดําเนินการ จํานวน 2 แผน และ (4) แผนปฏิบัติการด้าน... ที่ผ่านกระบวนการพิจารณารอบเดือนเมษายน-มิถุนายน 2564 จํานวน 2 แผน คือ ร่างแผนปฏิบัติการด้านการพัฒนาพาณิชย์อิเล็กทรอนิกส์ ระยะที่ 1 (พ.ศ. 2561 - 2565) และ (ร่าง) แผนปฏิบัติการว่าด้วยการส่งเสริมการใช้ประโยชน์เทคโนโลยี 5G ของประเทศไทย ระยะที่ 1 (พ.ศ. 2564 - 2569)
ทั้งนี้ สศช. ได้พัฒนาระบบฐานข้อมูลอิเล็กทรอนิกส์ผลการพิจารณากลั่นกรองแผนระดับที่ 3 ในส่วนของแผนปฏิบัติการด้าน... ของ สศช. เพื่อให้สํานักเลขาธิการคณะรัฐมนตรี (สลค.) สามารถตรวจสอบผลการพิจารณาดังกล่าวก่อนเข้าสู่การพิจารณาของคณะรัฐมนตรี
1.2 ความก้าวหน้าแผนการปฏิรูปประเทศ
- นําเสนอรายงานสรุปผลการดําเนินการตามแผนการปฏิรูปประเทศประจําปี 2563 ต่อสภาผู้แทนราษฎร เมื่อวันที่ 1 กรกฎาคม 2564 โดยสมาชิกสภาผู้แทนราษฎรได้ให้ความเห็นและมีประเด็นอภิปรายในภาพรวม เช่น (1) ควรปรับปรุงกระบวนการทํางานของหน่วยงานของรัฐ โดยให้นําเป้าหมายของแผนการปฏิรูปประเทศเป็นกรอบในการวิเคราะห์โจทย์และปัญหาในการจัดบริการสาธารณะให้กับประชาชน รวมทั้งควรให้ความสําคัญกับโครงการที่ขับเคลื่อนการดําเนินการตามแผนการปฏิรูปประเทศทั้งในส่วนของงบประมาณและผลสัมฤทธิ์ (2) ควรเร่งรัดการดําเนินในเป้าหมายที่สถานการณ์ยังอยู่ในขั้นวิกฤตและมีความเสี่ยงในการบรรลุเป้าหมายโดยนําประเด็นบริบทของประเทศด้านความขัดแย้งทางการเมือง การรวมกลุ่มธุรกิจระดับภูมิภาค และสถานการณ์การแพร่ระบาดของโควิด-19 มาพิจารณาเพื่อปรับปรุงการดําเนินการให้สอดคล้องและรองรับกับประเด็นและบริบทดังกล่าว และ (3) ควรให้ความสําคัญกับการทบทวนและการบังคับใช้กฎหมาย ทั้งนี้ สศช. จะนําความเห็นและประเด็นอภิปรายดังกล่าวไปเป็นกรอบและแนวทางสําหรับพัฒนาการดําเนินการตามแผนการปฏิรูปประเทศในระยะต่อไป
- คณะรัฐมนตรีมีมติ (6 กรกฎาคม 2564) รับทราบรายงานความคืบหน้าการดําเนินการตามแผนการปฏิรูปประเทศตามมาตรา 270 ของรัฐธรรมนูญ (เดือนมกราคม - มีนาคม 2564) และ สลค. ได้เสนอรายงานดังกล่าวไปเพื่อรัฐภาทราบแล้ว
1.3 ผลการดําเนินการอื่น ๆ
- อยู่ระหว่างปรับปรุงรูปแบบการนําเสนอและการประมวลผลข้อมูลในระบบติดตามและประเมินผลแห่งชาติ (eMENSCR) ดังนี้
(1) แสดงข้อมูลในรูปแบบหรือมุมมองเพื่อให้ผู้บริหารสามารถเข้าสู่ข้อมูลต่าง ๆ ได้สะดวกยิ่งขึ้น และสามารถนําข้อมูลไปประกอบการพิจารณาสั่งการได้โดยง่ายต่อไป
(2) รองรับการนําเข้าข้อมูลข้อเสนอโครงการสําคัญประจําปีงบประมาณ พ.ศ. 2566 เพื่อขับเคลื่อนการบรรลุเป้าหมายยุทธศาสตร์ชาติและแผนแม่บทภายใต้ยุทธศาสตร์ชาติ
ทั้งนี้ เนื่องจากยังมีหลายหน่วยงานที่ไม่รายงานความก้าวหน้าและผลสัมฤทธิ์ของโครงการ/การดําเนินการทุกสิ้นไตรมาส ซึ่งส่งผลกระทบและเป็นอุปสรรคต่อการติดตามและประเมินผล จึงเห็นควรเร่งรัดให้หน่วยงานต่าง ๆ รายงานผลการดําเนินงานดังกล่าวให้ครบถ้วนสมบูรณ์และเป็นปัจจุบันอย่างสม่ําเสมอต่อไป
- สร้างการตระหนักรู้ ความเข้าใจ และการมีสส่วนร่วมของภาคีต่าง ๆ ต่อการขับเคลื่อนยุทธศาสตร์ชาติและแผนการปฏิรูปประเทศ โดยจัดทําสื่อวีดิทัศน์โครงการสร้างการตระหนักรู้การขับเคลื่อนยุทธศาสตร์ชาติในกลุ่มคนรุ่นใหม่ผ่านกิจกรรมของกลุ่มบุคคลที่เป็นพลังบวกในการขับเคลื่อนประเทศที่สําคัญในอนาคต และจัดทําเพจ Facebook “คบเด็กสร้างชาติ-สร้างพลังบวก” เพื่อเผยแพร่เนื้อหาสาระของคนรุ่นใหม่และการแบ่งปันเรื่องราวที่ดีผ่านสื่อสังคมออนไลน์
2. ประเด็นที่ควรเร่งรัดเพื่อการบรรลุเป้าหมายของยุทธศาสตร์ชาติ :
การพัฒนาศักยภาพคนตลอดช่วงชีวิต
เนื่องจากคะแนนความสามารถในการแข่งขันการพัฒนาทุนมนุษย์ด้านทักษะ (Skill) ของไทยและอัตราการขยายตัวของผลิตภาพแรงงานในปี 2563 ลดลงจากช่วงเดียวกันของปีก่อน ประกอบกับโครงการที่เกี่ยวกับการพัฒนาทักษะชีวิตและการพัฒนาทักษะแรงงาน ตั้งแต่ปี 2560-2564 เป็นลักษณะโครงการอบรม สัมมนา และพัฒนาทักษะ ที่ยังไม่ได้มุ่งเน้นการเชื่อมโยงทักษะในการทํางานจริงกับการจัดการเรียนการสอนอย่างจริงจัง ดังนั้น ภาครัฐและหน่วยงานที่เกี่ยวข้องควรเร่งรัดการดําเนินโครงการต่าง ๆ ที่เป็นพื้นฐานสําคัญในการพัฒนาศักยภาพของกลุ่มวัยเรียนและวัยรุ่น เช่น (1) การพัฒนาหลักสูตรเพื่อพัฒนาทักษะชีวิตท่ามกลางการเปลี่ยนแปลงในศตวรรษที่ 21 (2) การเพิ่มศักยภาพให้แก่ผู้ถ่ายทอดความรู้ (3) การยกระดับการอบรมและพัฒนาทักษะแรงงานให้สอดคล้องกับความต้องการของตลาด (4) การพัฒนาระบบฐานข้อมูลแรงงาน และ (5) การใช้แพลตฟอร์มออนไลน์เพื่อเปิดโอกาสให้กับแรงงาน ทั้งในระบบและนอกระบบได้พัฒนาทักษะความรู้และเพิ่มศักยภาพของตนเอง และ (6) การปรับปรุงการประเมินความสําเร็จของโครงการให้มุ่งตอบโจทย์การวัดผลสัมฤทธิ์ของโครงการและตอบสนองต่อเป้าหมายตามยุทธศาสตร์ชาติ
12. เรื่อง การพัฒนาระบบนิเวศทางกฎหมายเพื่อเร่งรัดให้เกิด Digital government
คณะรัฐมนตรีรับทราบตามที่สํานักงานคณะกรรมการกฤษฎีกา (สคก.) เสนอ เรื่อง การพัฒนาระบบนิเวศทางกฎหมายเพื่อเร่งรัดให้เกิด Digital government ซึ่งเป็นการดําเนินการที่สอดคล้องกับรัฐธรรมนูญแห่งราชอาณาจักรไทย ยุทธศาสตร์ชาติ และนโยบายของคณะรัฐมนตรี รวมทั้งเป็นประโยชน์ในสถานการณ์การแพร่ระบาดของโรคติดเชื้อไวรัสโคโรนา 2019
สคก. เสนอว่า โดยที่นายกรัฐมนตรีมีข้อสั่งการในการประชุมคณะรัฐมนตรีเมื่อวันที่ 27 กรกฎาคม 2564 ให้ สคก. พัฒนาระบบนิเวศทางกฎหมาย (Legal Ecosystem) เพื่อเร่งรัดให้เกิด Digital government ซึ่ง สคก. ได้ดําเนินการแล้ว โดยสรุปได้ดังนี้
1. จัดทําร่างพระราชบัญญัติการปฏิบัติราชการทางอิเล็กทรอนิกส์ พ.ศ. .... โดยมีสาระสําคัญเป็นการกําหนดให้การยื่นคําขอหรือติดต่อใด ๆ ระหว่างประชาชนกับหน่วยงานของรัฐ การติดต่อราชการระหว่างหน่วยงานของรัฐด้วยกันและระหว่างเจ้าหน้าที่ภายในหน่วยงานของรัฐ สามารถทําโดยวิธีการทางอิเล็กทรอนิกส์ได้โดยชอบด้วยกฎหมาย ขณะนี้ร่างพระราชบัญญัติดังกล่าวอยู่ในระหว่างการพิจารณาของคณะกรรมการประสานงานสภาผู้แทนราษฎร
2. จัดทําระเบียบสํานักนายกรัฐมนตรี ว่าด้วยงานสารบรรณ (ฉบับที่ 4) พ.ศ. 2564 (ระเบียบสารบรรณอิเล็กทรอนิกส์) และได้ประกาศในราชกิจจานุเบกษาตั้งแต่วันที่ 25 พฤษภาคม 2564 แล้ว โดยหน่วยงานของรัฐต้องใช้อีเมลในการสื่อสารเป็นหลักตั้งแต่วันที่ 23 สิงหาคม 2564 เป็นต้นไป ซึ่งจะทําให้สามารถพัฒนาต่อยอดไปใช้ในการจัดทําระบบข้อมูลอิเล็กทรอนิกส์ได้
3. ปรับปรุงกฎหมายที่ใช้บังคับอยู่ในปัจจุบันเพื่อให้ภาคเอกชนสามารถดําเนินงานทางอิเล็กทรอนิกส์ได้ โดยตรวจสอบกฎหมายที่ใช้บังคับอยู่ในปัจจุบันที่เป็นปัญหาอุปสรรคสําหรับภาคเอกชนที่จะนําเทคโนโลยีดิจิทัลมาใช้ในการดําเนินกิจกรรมและได้ร่วมกับกระทรวงพาณิชย์จัดทําร่างพระราชบัญญัติบริษัทมหาชนจํากัด (ฉบับที่ ..) พ.ศ. .... (แก้ไขเพิ่มเติมให้ทันสมัย 6 ประเด็น) ที่มีสาระสําคัญเป็นการปรับปรุงให้บริษัทมหาชนจํากัด และคณะกรรมการบริษัทมหาชนจํากัดสามารถกิจกรรมต่าง ๆ ด้วยวิธีการทางอิเล็กทรอนิกส์ได้ ขณะนี้อยู่ระหว่างการพิจารณาของคณะกรรมการประสานงานสภาผู้แทนราษฎร นอกจากนี้อยู่ระหว่างพิจารณาปรับปรุงแก้ไขบทบัญญัติของประมวลกฎหมายแพ่งและพาณิชย์ บรรพ 3 ลักษณะ 22 หุ้นส่วนบริษัท เพื่อให้ห้างหุ้นส่วนและบริษัทจํากัดสามารถดําเนินงานด้วยวิธีการทางอิเล็กทรอนิกส์ได้เช่นเดียวกัน
4. ปรับปรุงวิธีการเขียนกฎกระทรวงและกฎหมายลําดับรองอื่นให้หน่วยงานของรัฐให้บริการแก่ประชาชนโดยวิธีการทางอิเล็กทรอนิกส์เป็นหลักตามมาตรา 8 และมาตรา 9 แห่งพระราชบัญญัติการอํานวยความสะดวกในการพิจารณาอนุญาตของทางราชการ พ.ศ. 2558 ซึ่งได้กําหนดแนวทางการเขียนกฎกระทรวงและกฎหมายลําดับรองอื่นให้ดําเนินการด้วยวิธีการทางอิเล็กทรอนิกส์เป็นหลักมาตั้งแต่วันที่ 9 กรกฎาคม 2563 และปัจจุบันกฎหมายลําดับรองระดับกฎกระทรวงที่ผ่านการพิจารณาทั้งหมด 75 ฉบับ รองรับการดําเนินการโดยวิธีการทางอิเล็กทรอนิกส์แล้ว
5. จัดทําระบบกลางทางกฎหมาย เพื่อให้เป็นแพลตฟอร์มกลางเกี่ยวกับกฎหมายที่ให้บริการแบบจุดเดียวเบ็ดเสร็จ (one stop service) แก่หน่วยงานของรัฐและประชาชน โดยในขณะนี้ระบบกลางได้เปิดให้บริการในส่วนของการรับฟังความคิดเห็นเกี่ยวกับร่างกฎหมายข้อมูลรายยงานการวิเคราะห์ผลกระทบที่อาจเกิดขึ้นจากกฎหมาย (RIA) และข้อมูลรายงานการประเมินผลสัมฤทธิ์ของกฎหมาย ตั้งแต่วันที่ 2 สิงหาคม 2564 แล้ว สําหรับการดําเนินการระยะถัดไปจะเป็นการขยายการให้บริการข้อมูลกฎหมายทั้งหมดของประเทศโดยมีกําหนดแล้วเสร็จสมบูรณ์ภายในเดือนกรกฎาคม 2565
13. เรื่อง ผลการพิจารณารายงานการพิจารณาศึกษา เรื่อง การบริการสุขภาพปฐมภูมิ (Primary Health Care) ของคณะกรรมาธิการการสาธารณสุข วุฒิสภา
คณะรัฐมนตรีมีมติรับทราบผลการพิจารณารายงานการพิจารณาศึกษา เรื่อง การบริการสุขภาพปฐมภูมิ (Primary Health Care) ของคณะกรรมาธิการการสาธารณสุข วุฒิสภา ตามที่กระทรวงสาธารณสุข (สธ.) เสนอ และแจ้งให้สํานักงานเลขาธิการวุฒิสภาทราบต่อไป
เรื่องเดิม
1. สํานักงานเลขาธิการวุฒิสภาได้เสนอรายงานการพิจารณาศึกษา เรื่อง การบริการสุขภาพปฐมภูมิ (Primary Health Care) ของคณะกรรมาธิการการสาธารณสุขมาเพื่อดําเนินการ โดยคณะกรรมาธิการฯ ได้มีข้อเสนอแนะ รวม 11 ประเด็น ได้แก่ (1) ควรกําหนดทิศทางและนโยบายของระบบสุขภาพปฐมภูมิให้มีความชัดเจน รวมทั้งบูรณาการการทํางานร่วมกับหน่วยงานต่าง ๆ (2) ควรให้มีการสํารวจและศึกษาเพื่อแบ่งเขตพื้นที่การบริการสุขภาพปฐมภูมิให้มีความเหมาะสม (3) ควรให้มีการจัดบริการสุขภาพปฐมภูมิตามบริบทพื้นที่ที่แตกต่างกัน (4) ควรมุ่งเน้นการพัฒนาการจัดบริการสุขภาพปฐมภูมิในเขตพื้นที่ชนบท (5) ควรทบทวนกรอบอัตรากําลังและบทบาทหน้าที่ของโรงพยาบาลส่งเสริมสุขภาพตําบล (รพ.สต.) ให้มีความสอดคล้องกับพระราชบัญญัติระบบสุขภาพปฐมภูมิ พ.ศ. 2562 (6) ควรเพิ่มการผลิตและเพิ่มการคงอยู่ในระบบของแพทย์เวชศาสตร์ครอบครัว (7) เร่งรัดการพัฒนาระบบสารสนเทศตามพระราชบัญญัติระบบสุขภาพปฐมภูมิ พ.ศ. 2562 ให้ครอบคลุมหน่วยบริการปฐมภูมิทั่วประเทศ (8) ควรทบทวนหลักเกณฑ์การโอนภารกิจ รพ.สต. ให้แก่องค์กรปกครองส่วนท้องถิ่นว่ายังมีความเหมาะสมหรือไม่ (9) ควรเร่งรัดจัดตั้งหน่วยงานที่รับผิดชอบงานด้านนโยบายระบบสุขภาพปฐมภูมิ เพื่อให้มีหน่วยงานและผู้รับผิดชอบหลัก (10) ควรเร่งรัดการออกประกาศตามพระราชบัญญัติระบบสุขภาพปฐมภูมิ พ.ศ. 2562 ให้แล้วเสร็จโดยเร็ว และ (11) ควรพัฒนาหน่วยบริการปฐมภูมิและเครือข่ายหน่วยบริการปฐมภูมิเพื่อให้สามารถรองรับกับการแพร่ระบาดของโรคในอนาคตได้
2. รองนายกรัฐมนตรี (นายอนุทิน ชาญวีรกูล) สั่งและปฏิบัติราชการแทนนายกรัฐมนตรีพิจารณาแล้ว มีคําสั่งให้ สธ. เป็นหน่วยงานหลักรับรายงานพร้อมข้อเสนอแนะของคณะกรรมาธิการฯ ไปพิจารณาร่วมกับกระทรวงการคลัง (กค.) กระทรวงมหาดไทย (มท.) สํานักงาน ก.พ. สํานักงาน ก.พ.ร. สํานักงบประมาณ (สงป.) และหน่วยงานที่เกี่ยวข้อง เพื่อพิจารณาศึกษาแนวทางและความเหมาะสมของรายงานพร้อมข้อเสนอแนะดังกล่าว และสรุปผลการพิจารณาหรือผลการดําเนินการเกี่ยวกับเรื่องดังกล่าวในภาพรวม แล้วส่งให้สํานักเลขาธิการคณะรัฐมนตรีภายใน 30 วัน นับแต่วันที่ได้รับแจ้งคําสั่ง เพื่อนําเสนอคณะรัฐมนตรีต่อไป
ข้อเท็จจริง
สธ. ได้พิจารณาหารือร่วมกับหน่วยงานตามข้อ 2 เพื่อพิจารณาศึกษารายงานและข้อเสนอแนะดังกล่าว โดยสรุปผลการพิจารณาในเรื่องดังกล่าว ดังนี้
ข้อเสนอแนะของคณะกรรมาธิการฯ
ผลการพิจารณา
1.การกําหนดทิศทางและนโยบายระบบสุขภาพปฐมภูมิให้มีความชัดเจน
· ในการกําหนดทิศทางการดําเนินการดังกล่าว คณะอนุกรรมการขับเคลื่อนยุทธศาสตร์การพัฒนาระบบสุขภาพปฐมภูมิ (คณะอนุกรรมการฯ) ซึ่งแต่งตั้งตามคําสั่งคณะกรรมการระบบสุขภาพปฐมภูมิ ที่ 6/2563 ลงวันที่ 3 กรกฎาคม 2563 ได้พิจารณาร่างแผนปฏิบัติการระบบสุขภาพปฐมภูมิ (พ.ศ. 2564 - 2573) ตามพระราชบัญญัติระบบสุขภาพปฐมภูมิ พ.ศ. 2562 โดยมีความสอดคล้องและเชื่อมโยงกับยุทธศาสตร์ชาติระยะ 20 ปี แผนแม่บทภายใต้ยุทธศาสตร์ชาติ แผนแม่บทเฉพาะกิจภายใต้ยุทธศาสตร์ชาติอันเป็นผลมาจากสถานการณ์โควิด – 19 พ.ศ. 2564 - 2565 แผนการปฏิรูปประเทศ กิจกรรมปฏิรูปที่จะส่งผลให้เกิดการเปลี่ยนแปลงต่อประชาชนอย่างมีนัยสําคัญ (Big Rock) แผนพัฒนาเศรษฐกิจและสังคมแห่งชาติ ฉบับที่ 12 นโยบายของคณะรัฐมนตรี และแผนอื่น ๆ ที่เกี่ยวข้อง เพื่อขับเคลื่อนการดําเนินงานให้บรรลุเป้าหมายได้อย่างมีประสิทธิภาพและประสิทธิผล และใช้เป็นกรอบแนวทางการดําเนินงานของหน่วยงานสังกัด สธ. ทั้งส่วนกลางและส่วนภูมิภาค รวมทั้งหน่วยงานภาครัฐ ภาคเอกชน และองค์กรภาคประชาสังคม ซึ่งประกอบด้วย
1. เพิ่มศักยภาพบริการสุขภาพปฐมภูมิทุกรูปแบบที่ขับเคลื่อนโดยแพทย์เวชศาสตร์ครอบครัวและคณะผู้ให้บริการสุขภาพปฐมภูมิให้สอดคล้องกับบริบทของพื้นที่
2. พัฒนาและสร้างกลไกเพื่อเพิ่มประสิทธิภาพการบริหารจัดการแพทย์เวชศาสตร์ครอบครัวและคณะผู้ให้บริการสุขภาพปฐมภูมิ
3. พัฒนาระบบสารสนเทศ การวิจัย และนวัตกรรมระบบสุขภาพปฐมภูมิ
4. พัฒนากลไกและกระบวนการสร้างหลักธรรมาภิบาลในการอภิบาลระบบสุขภาพปฐมภูมิ
5. เสริมสร้างการมีส่วนร่วมของภาคีเครือข่ายและชุมชนในการจัดการสุขภาพ
2. การสํารวจและศึกษาเพื่อแบ่งเขตพื้นที่การบริการสุขภาพปฐมภูมิให้เหมาะสม
· สธ. และหน่วยงานที่เกี่ยวข้องได้ดําเนินการแบ่งเขตพื้นที่ของหน่วยบริการปฐมภูมิหรือเครือข่ายหน่วยบริการปฐมภูมิ โดยได้จัดทําแผนการจัดตั้งหน่วยบริการปฐมภูมิในระยะเวลา 10 ปี ตามหลักเกณฑ์ดังต่อไปนี้
1. กรณีการขอขึ้นทะเบียนเพื่อเป็นหน่วยบริการปฐมภูมิหรือเครือข่ายหน่วยบริการปฐมภูมิ ให้ถือเกณฑ์จํานวนผู้รับบริการในเขตพื้นที่รับผิดชอบระหว่างจํานวน 8,000 - 12,000 คน ทั้งนี้ เมื่อได้พิจารณาถึงความปลอดภัย และความสะดวกของผู้รับบริการและสภาพพื้นที่แล้ว อาจพิจารณากําหนดเกณฑ์จํานวนผู้รับบริการในเขตพื้นที่รับผิดชอบตามความเหมาะสมก็ได้
2. การแบ่งเขตพื้นที่รับผิดชอบ ในแต่ละเขตพื้นที่รับผิดชอบควรมีลักษณะเป็นพื้นที่ติดต่อกันโดยคํานึงถึงจํานวนผู้รับบริการในแต่ละเขตพื้นที่ให้ใกล้เคียงกัน
3. การจัดบริการตามบริบทพื้นที่ที่แตกต่างกัน
· การจัดบริการสุขภาพปฐมภูมิเป็นการปรับรูปแบบบริการโดยนําหลักเวชศาสตร์ครอบครัวมาใช้ในการดูแลประชาชนในความรับผิดชอบของแพทย์เวชศาสตร์ครอบครัวและทีมสหวิชาชีพ โดยได้มีการแบ่งบริบทพื้นที่ ดังนี้
1. พื้นที่กรุงเทพมหานคร (กทม.) ซึ่งเป็นองค์กรปกครองส่วนท้องถิ่นรูปแบบพิเศษและมีโครงสร้างการบริหารจัดการระบบบริการสุขภาพที่ซับซ้อน เนื่องจากมีหน่วยบริการจากหลายสังกัด ทั้งโรงพยาบาลสังกัด กทม. โรงพยาบาลของรัฐ โรงพยาบาลของรัฐวิสาหกิจ โรงพยาบาลเอกชน คลินิกเอกชน และศูนย์บริการสาธารณสุข กทม. บูรณาการการทํางานร่วมกัน ซึ่งออกแบบการดําเนินการ โดยคณะอนุกรรมการพัฒนาระบบสุขภาพปฐมภูมิ กทม. โดยมีสํานักอนามัย กทม. และสํานักงานหลักประกันสุขภาพแห่งชาติ (สปสช.) ทํางานร่วมกับ สธ.
2. พื้นที่เมืองใหญ่ เน้นการจัดตั้งหน่วยบริการปฐมภูมินอกโรงพยาบาลและทํางานร่วมกันในลักษณะที่หลากหลายเหมาะสมกับสภาพพื้นที่ โดยความร่วมมือของหน่วยบริการสังกัดอื่นทั้งเทศบาลและภาคเอกชน
3. พื้นที่เขตเมือง เน้นการจัดตั้งหน่วยบริการปฐมภูมินอกโรงพยาบาลเพื่อให้ประชาชนสามารถเข้าถึงบริการสุขภาพปฐมภูมิมากขึ้น โดยใช้พื้นที่ร่วมกับเทศบาล รพ.สต. และสถานที่ของทางราชการ
4. พื้นที่เขตชนบท ใช้ที่ตั้งของ รพ.สต. ที่อยู่ในสังกัดของ สธ. และที่ถ่ายโอนภารกิจไปอยู่ในความรับผิดชอบขององค์กรปกครองส่วนท้องถิ่น เป็นพื้นที่ในการจัดบริการสุขภาพปฐมภูมิ และปรับปรุงระบบบริการในโรงพยาบาลชุมชน (รพช.) ขนาดเล็ก ให้มีการจัดบริการตามหลักเวชศาสตร์ครอบครัว เพื่อให้ประชาชนมีหมอประจําตัวที่จะติดตามการรักษาอย่างต่อเนื่อง
5. พื้นที่เฉพาะอื่น ๆ สํานักงานสาธารณสุขจังหวัดได้ร่วมจัดตั้งหน่วยบริการปฐมภูมิในพื้นที่ค่ายทหารกับกระทรวงกลาโหม (กห.)
4. ควรเน้นพัฒนาในเขตพื้นที่ชนบท และ รพ.สต. เป็นลําดับแรก
สธ. ให้ความสําคัญในการจัดตั้งหน่วยบริการปฐมภูมิและเครือข่ายหน่วยบริการปฐมภูมิ โดยกําหนดเป้าหมาย 6,500 หน่วย ซึ่งในปี 2563 มีการพัฒนาหน่วยบริการปฐมภูมิ จํานวน 1,991 หน่วย โดยเป็นหน่วยบริการที่เป็น รพ.สต. หรือสถานีอนามัย (สอน.) จํานวน 1,298 หน่วย และในปี 2564 จะขยายการจัดตั้งหน่วยบริการเพิ่มขึ้นเป็น 2,500 หน่วย เพื่อให้ประชาชนสามารถเข้าถึงบริการสุขภาพปฐมภูมิได้ จํานวน 25 ล้านคน โดยมีแพทย์เวชศาสตร์ครอบครัวและสหวิชาชีพเป็นที่ปรึกษาปัญหาต่าง ๆ ผ่านทางแอพพลิเคชั่นคุยกับหมอ
5. การทบทวนกรอบอัตรากําลังและบทบาทหน้าที่ของ รพ.สต.
· สํานักสนับสนุนระบบสุขภาพปฐมภูมิได้ร่วมกับกองบริหารทรัพยากรบุคคล ดําเนินการ ดังนี้
1. พิจารณาทบทวนกรอบอัตรากําลังของ รพ.สต. ขนาดเล็ก ขนาดกลาง
และขนาดใหญ่ ให้สอดคล้องกับบริบทในปัจจุบันที่พบว่ามีการขยายตัวของสังคมเมืองมากขึ้น รวมทั้งให้สอดคล้องกับพระราชบัญญัติระบบสุขภาพปฐมภูมิ พ.ศ. 2562 โดยต้องพิจารณาแผนการกระจายอัตรากําลังลงพื้นที่ตามภาระงานต่อไป
2. ร่วมวางระบบในการสรรหาแพทย์เพื่อปฏิบัติงานเป็นแพทย์เวชศาสตร์ครอบครัว โดยกําหนดหลักเกณฑ์การให้ข้าราชการพลเรือนสามัญซึ่งมีอายุครบหกสิบปีบริบูรณ์ในปีงบประมาณ พ.ศ. 2564 รับราชการต่อไป และได้กําหนดหน้าที่ของหน่วยบริการปฐมภูมิตามประกาศคณะกรรมการระบบสุขภาพปฐมภูมิ เรื่อง หลักเกณฑ์ วิธีการ และเงื่อนไขการให้บริการสุขภาพปฐมภูมิและเครือข่ายหน่วยบริการปฐมภูมิ พ.ศ. 2563
6. ควรเพิ่มการผลิตและการคงอยู่ในระบบของแพทย์เวชศาสตร์ครอบครัว
สํานักงานปลัดกระทรวงสาธารณสุข โดยสํานักสนับสนุนระบบสุขภาพปฐมภูมิ และสํานักบริหารโครงการผลิตแพทย์เพิ่มเพื่อชาวชนบท ร่วมกับแพทยสภา ราชวิทยาลัยแพทย์เวชศาสตร์ครอบครัว และสมาคมแพทย์เวชปฏิบัติทั่วไป/เวชศาสตร์ครอบครัวแห่งประเทศไทยมีเจตจํานงร่วมกันในการพัฒนางานเวชศาสตร์ครอบครัว เพื่อสนับสนุนระบบสุขภาพปฐมภูมิ ทั้งด้านการพัฒนากําลังคนด้านวิชาการ ด้านการพัฒนาระบบบริการสุขภาพปฐมภูมิ ด้านการสร้างคุณค่าและการยอมรับแพทย์เวชศาสตร์ครอบครัว ได้พัฒนาหลักสูตรการผลิตแพทย์เวชศาสตร์ครอบครัว ดังนี้
1. การพัฒนาแพทย์เวชศาสตร์ครอบครัวภายใต้การปฏิบัติงานเพื่อการสอบวุฒิบัตรแสดงความรู้ความชํานาญในการประกอบวิชาชีพเวชกรรม สาขาเวชศาสตร์ครอบครัว (In service Training/Formal Training)
2. หลักสูตรฝึกอบรมระยะสั้น “เวชศาสตร์ครอบครัวสําหรับแพทย์ปฏิบัติงานในคลินิกหมอครอบครัว พ.ศ. 2562”
3. หลักสูตรพื้นฐานเวชศาสตร์ครอบครัวสําหรับแพทย์ปฐมภูมิ (Basic Course of Family Medicine for Primary Care Doctor)
7. เร่งรัดการพัฒนาระบบสารสนเทศ
การพัฒนาระบบสารสนเทศตามพระราชบัญญัติระบบสุขภาพปฐมภูมิ พ.ศ. 2562 มีคณะอนุกรรมการพัฒนาระบบข้อมูลบริการสุขภาพปฐมภูมิ ตามคําสั่งคณะกรรมการระบบสุขภาพปฐมภูมิ ที่ 9/2563 ลงวันที่ 3 กรกฎาคม 2563 ร่วมพัฒนาออกแบบระบบการจัดการข้อมูล การคุ้มครองข้อมูล ระบบลงทะเบียนข้อมูลสุขภาพประชาชนรายบุคคล และพัฒนาระบบส่งต่อ โดยปัจจุบันมีการดําเนินการ ประกอบด้วย
1. จัดทําต้นแบบระบบยืนยันตัวตนดิจิทัลและ Health Information Exchange Platform ซึ่งสามารถใช้งานโปรแกรมในส่วนกระบวนการลงทะเบียน การพิสูจน์ตัวตน การยืนยันตัวตน และการอนุญาตเฉพาะผู้มีสิทธิเข้าถึง
2. จัดทําโปรแกรม Private Chat ภายใต้ชื่อแอพพลิเคชัน “คุยกับหมอ” ซึ่งเป็นบริการในโครงการนวัตกรรมสุขภาพทางไกลผ่านโทรศัพท์มือถือ โดยสามารถปรึกษาสุขภาพแบบส่วนตัวกับแพทย์เวชศาสตร์ครอบครัวหรือเจ้าหน้าที่สาธารณสุขประจําคลินิกหมอครอบครัว
8. ทบทวนหลักเกณฑ์การโอนภารกิจ รพ.สต. ให้แก่องค์กรปกครองส่วนท้องถิ่น
สธ. ได้ดําเนินการถ่ายโอน รพ.สต. ให้แก่องค์กรปกครองส่วนท้องถิ่น ตามพระราชบัญญัติแผนและขั้นตอนการกระจายอํานาจให้แก่องค์กรปกครองส่วนท้องถิ่น พ.ศ. 2542 โดยมีหลักเกณฑ์การถ่ายโอน ดังนี้
1. องค์กรปกครองส่วนท้องถิ่นผ่านการประเมินความพร้อมการจัดบริการสาธารณสุขโดยคณะอนุกรรมการส่งเสริมการถ่ายโอนภารกิจด้านสาธารณสุขระดับจังหวัด ซึ่งประกอบด้วย 5 องค์ประกอบ ได้แก่ (1) ประสบการณ์ขององค์กรปกครองส่วนท้องถิ่นในการจัดหรือการมีส่วนร่วมจัดการด้านสาธารณสุข (2) มีแผนการเตรียมความพร้อมในการจัดการด้านสาธารณสุขหรือแผนพัฒนาการสาธารณสุข (3) วิธีการบริหารและการจัดการด้านสาธารณสุข (4) การจัดสรรรายได้เพื่อการสาธารณสุข และ (5) ความเห็นของประชาชนและผู้มีส่วนเกี่ยวข้องต่อความพร้อมในการจัดบริการด้านสาธารณสุข
2. บุคลากรสาธารณสุขสมัครใจถ่ายโอนไปยังองค์กรปกครองส่วนท้องถิ่น ซึ่งในขณะนี้หน่วยงานที่เกี่ยวข้องอยู่ระหว่างพิจารณาตัดหลักเกณฑ์การถ่ายโอนตามข้อ 2 ออก เพื่อให้หลักเกณฑ์มีความเหมาะสมยิ่งขึ้น
ปัจจุบันสํานักงานสาธารณสุขจะเป็นผู้ประเมินคุณภาพ รพ.สต. ที่ได้ถ่ายโอนให้แก่องค์กรปกครองส่วนท้องถิ่นแล้ว เพื่อให้ รพ.สต. ดังกล่าวผ่านเกณฑ์คุณภาพ รพ.สต. ติดดาว รวมทั้งได้ให้การสนับสนุนด้านวิชาการภายในจังหวัดด้วย
พระราชบัญญัติระบบสุขภาพปฐมภูมิ พ.ศ. 2562 ได้กําหนดให้ส่งเสริมและพัฒนาการมีส่วนร่วมระหว่างภาครัฐ องค์กรปกครองส่วนท้องถิ่น ภาคเอกชน และภาคประชาชนในพื้นที่ในการส่งเสริมและพัฒนา รพ.สต. โดยการปรับรูปแบบการบริการสุขภาพปฐมภูมิให้มีแพทย์เวชศาสตร์ครอบครัวดูแลประชาชนในพื้นที่รับผิดชอบ เพื่อให้สามารถจัดบริการได้ตามคุณภาพและมาตรฐานของหน่วยบริการ
9. จัดตั้งหน่วยงานที่รับผิดชอบงานด้านนโยบายระบบสุขภาพปฐมภูมิ
พระราชบัญญัติระบบสุขภาพปฐมภูมิ พ.ศ. 2562 ได้กําหนดให้มี
“กองสนับสนุนระบบสุขภาพปฐมภูมิ” เพื่อทําหน้าที่ดังกล่าว โดยปัจจุบันได้มีการจัดทําคําขอจัดตั้งกองดังกล่าวและผ่านมติที่ประชุมคณะทํางาน แบ่งส่วนราชการสํานักงานปลัดกระทรวง สธ. เมื่อวันที่ 30 มีนาคม 2564 โดยขณะนี้อยู่ระหว่างการเตรียมเข้าสู่การพิจารณาของคณะกรรมการพัฒนาโครงสร้างระบบราชการ สธ. ต่อไป
10. การออกประกาศตามพระราชบัญญัติระบบสุขภาพปฐมภูมิ พ.ศ. 2562 ให้แล้วเสร็จโดยเร็ว
พระราชบัญญัติระบบสุขภาพปฐมภูมิ พ.ศ. 2562 มีกฎหมายลําดับรอง จํานวน 34 ฉบับ ซึ่งได้ประกาศราชกิจจานุเบกษาแล้ว 21 ฉบับ ไม่มีความจําเป็นต้องจัดทํา 1 ฉบับ และคงเหลือที่ต้องจัดทําอีก 12 ฉบับ โดย สธ. ได้จัดทําแผนเสนออนุบัญญัติภายใต้พระราชบัญญัติระบบสุขภาพปฐมภูมิ พ.ศ. 2562 เพื่อกําหนดกรอบระยะเวลาในการดําเนินการจัดทําอนุบัญญัติดังกล่าวด้วยแล้ว
11. ควรพัฒนาหน่วยบริการปฐมภูมิและเครือข่ายหน่วยบริการปฐมภูมิเพื่อให้สามารถรองรับกับการแพร่ระบาดของโรคในอนาคตได้
จากบทเรียนสถานการณ์การแพร่ระบาดของโรคติดเชื้อไวรัสโคโรนา 2019 สธ. เห็นว่า ระบบสุขภาพปฐมภูมิที่เข้มแข็งจะเป็นกลไกในระบบสุขภาพที่สําคัญในการรองรับกับการแพร่ระบาดของโรคในอนาคต โดยต้องดําเนินการ ดังนี้
1. บูรณาการในพื้นที่ โดยใช้กลไกของคณะกรรมการพัฒนาคุณภาพชีวิตระดับอําเภอทํางานร่วมกับภาคส่วนต่าง ๆ ในพื้นที่
2. พัฒนาศักยภาพบุคลากรในระดับปฐมภูมิ เช่น อาสาสมัครสาธารณสุขประจําหมู่บ้าน (อสม.) ให้มีความรู้ความสามารถในการควบคุมป้องกันโรค โดยปรับปรุงหลักสูตรต่าง ๆ ให้เพิ่มประเด็นการเฝ้าระวังควบคุมโรคเข้าไว้ด้วย
14. เรื่อง ผลการพิจารณารายงานการพิจารณาศึกษา เรื่อง ข้อเสนอเชิงนโยบายเพื่อลดผลกระทบจากการพนันออนไลน์ในเด็กและเยาวชน ของคณะกรรมาธิการการพัฒนาสังคม และกิจการเด็ก เยาวชน สตรี ผู้สูงอายุ คนพิการ และผู้ด้อยโอกาส วุฒิสภา
คณะรัฐมนตรีมีมติรับทราบผลการพิจารณารายงานการพิจารณาศึกษา เรื่อง ข้อเสนอเชิงนโยบายเพื่อลดผลกระทบจากการพนันออนไลน์ในเด็กและเยาวชนของคณะกรรมาธิการการพัฒนาสังคม และกิจการเด็ก เยาวชน สตรี ผู้สูงอายุ คนพิการ และผู้ด้อยโอกาส วุฒิสภา ตามที่กระทรวงดิจิทัลเพื่อเศรษฐกิจและสังคม (ดศ.) เสนอ และแจ้งให้สํานักงานเลขาธิการวุฒิสภาทราบต่อไป
เรื่องเดิม
1. สํานักงานเลขาธิการวุฒิสภาได้เสนอรายงานการพิจารณาศึกษา เรื่อง ข้อเสนอเชิงนโยบายเพื่อลดผลกระทบจากการพนันออนไลน์ในเด็กและเยาวชน ของคณะกรรมาธิการการพัฒนาสังคม และกิจการเด็ก เยาวชน สตรี ผู้สูงอายุ คนพิการ และผู้ด้อยโอกาส มาเพื่อดําเนินการ โดยคณะกรรมาธิการฯ ได้มีข้อเสนอแนะ ดังนี้
1.1 การผลักดันประเด็นการรู้เท่าทันพนันออนไลน์เป็นวาระสําคัญเร่งด่วน เช่น สนับสนุนให้ประเด็นการรู้เท่าทันการพนันออนไลน์ได้รับการบรรจุในที่ประชุมสมัชชาระดับชาติหรือการประชุมคณะกรรมการระดับชาติที่เกี่ยวข้อง ผลิตและเผยแพร่สื่อรณรงค์เชิงรุกผ่านช่องทางสื่อหลักและสื่อออนไลน์
1.2 การสร้างและพัฒนาให้เกิดกลไกในกํากับของรัฐเพื่อทําหน้าที่บูรณาการความร่วมมือในการดําเนินงาน เช่น ผลักดันให้เกิดคณะกรรมการ คณะอนุกรรมการ หรือคณะทํางานที่เกี่ยวข้องกับการป้องกันและลดผลกระทบเด็กและเยาวชนจากการพนันออนไลน์ ผลักดันการจัดสรรงบประมาณเพื่อสนับสนุนการป้องกันและลดผลกระทบเด็กและเยาวชนจากการพนันออนไลน์ระยะยาว
1.3 การสร้างองค์ความรู้ จัดการความรู้ และเผยแพร่ เช่น ผลักดันการบรรจุชุดการเรียนรู้ทักษะชีวิตและความรอบรู้เชิงบูรณาการ และผลกระทบจากการพนันในชั่วโมงการเรียนรู้ของสถานศึกษา เช่น การเรียนการสอนวิชาลูกเสือ เนตรนารี ยุวกาชาด กิจกรรมชุมชุม ชั่วโมงลดเวลาเรียนเพิ่มเวลาเรียนรู้ผ่านโครงการหรือกิจกรรม ฯลฯ เพื่อสร้างความตระหนักเรื่องการพนันออนไลน์ในสถานศึกษา
1.4 ส่งเสริมบทบาทและระดมความร่วมมือของทุกภาคส่วนในการป้องกัน ลดผลกระทบ ให้คําปรึกษา และบําบัดเยียวยา เช่น สนับสนุนให้เกิดสถานศึกษาปลอดพนัน นําร่องในการป้องกันและลดผลกระทบเด็กและเยาวชนจากการพนันออนไลน์
1.5 การสนับสนุนให้เกิดเครือข่ายเฝ้าระวัง และส่งเสริมการบังคับใช้กฎหมาย เช่น ผลักดันการออกประกาศ ระเบียบ ข้อบังคับ หรือจัดทําแนวทางปฏิบัติ โดยใช้อํานาจตามมาตรา 37 แห่งพระราชบัญญัติการประกอบกิจการกระจายเสียงและกิจการโทรทัศน์ พ.ศ. 2551 เพื่อกํากับแนวทางการนําเสนอข่าวที่เกี่ยวข้องกับการพนัน
2. รองนายกรัฐมนตรี (พลเอก ประวิตร วงษ์สุวรรณ) สั่งและปฏิบัติราชการแทนนายกรัฐมนตรี พิจารณาแล้วมีคําสั่งให้ ดศ. เป็นหน่วยงานหลักรับรายงานพร้อมข้อเสนอแนะของคณะกรรมาธิการดังกล่าวไปพิจารณาร่วมกับกระทรวงการพัฒนาสังคมและความมั่นคงของมนุษย์ (พม.) กระทรวงมหาดไทย (มท.) กระทรวงยุติธรรม กระทรวงศึกษาธิการ (ศธ.) สํานักงบประมาณ สํานักงานตํารวจแห่งชาติ และหน่วยงานที่เกี่ยวข้อง เพื่อพิจารณาศึกษาแนวทางและความเหมาะสมของรายงานพร้อมข้อเสนอแนะดังกล่าว และสรุปผลการพิจารณาหรือผลการดําเนินการเกี่ยวกับเรื่องดังกล่าวในภาพรวม แล้วส่งให้สํานักเลขาธิการคณะรัฐมนตรีภายใน 30 วัน นับแต่วันที่ได้รับแจ้งคําสั่ง เพื่อนําเสนอคณะรัฐมนตรีต่อไป
ข้อเท็จจริง
ดศ. ได้ประชุมหารือร่วมกับหน่วยงานตามข้อ 2 ซึ่งที่ประชุมเห็นด้วยกับข้อเสนอแนะของคณะกรรมาธิการฯ สรุปได้ดังนี้
ประเด็น
ผลการพิจารณาศึกษา
1. การผลักดันประเด็นการรู้เท่าทันพนันออนไลน์เป็นวาระสําคัญเร่งด่วน
- จากการศึกษาของศูนย์ศึกษาปัญหาการพนัน คณะเศรษฐศาสตร์ จุฬาลงกรณ์มหาวิทยาลัย พ.ศ. 2559 พบว่าการพนันออนไลน์มีทิศทางการเติบโตที่เพิ่มขึ้น โดยเฉลี่ยในปี พ.ศ. 2553 - 2557 อยู่ที่ร้อยละ 8 ต่อปี คาดว่า ในช่วงปี พ.ศ. 2558 - 2563 มีการขยายตัวเฉลี่ยที่ร้อยละ 10.7 ต่อปี
- การพนันส่งผลให้เกิดผลกระทบต่อประชาชนทั้งด้านเศรษฐกิจ หนี้สินจากการพนัน ด้านสังคม พฤติกรรมเสพติดการพนัน ปล้น จี้ ทําร้ายผู้อื่น และด้านสุขภาพ ทั้งด้านร่างกายและจิตใจ ส่งผลต่ออารมณ์ความรู้สึก ทําให้หงุดหงิด ก้าวร้าว
- ภาครัฐจําเป็นต้องกําหนดนโยบาย มาตรการแก้ไข และป้องกันไม่ให้เกิดการขยายตัวของการพนันออนไลน์ โดยจัดทําการแถลงการณ์นโยบายและสนับสนุนให้ประเด็นการรู้เท่าทันพนันออนไลน์ได้รับการบรรจุในการประชุมสมัชชาระดับชาติหรือการประชุมคณะกรรมการระดับชาติ สื่อสารให้ประชาชนได้รับทราบ เพื่อไม่ให้ตกเป็นเหยื่อหรือเกิดความเสียหายต่อการเล่นพนันออนไลน์
2. การสร้างและพัฒนาให้เกิดกลไกในกํากับของรัฐเพื่อทําหน้าที่บูรณาการความร่วมมือในการดําเนินงาน
- พม. โดยกรมกิจการเด็กและเยาวชน ฝ่ายเลขานุการของคณะกรรมการส่งเสริมและประสานงานเด็กและเยาวชนแห่งชาติ แต่งตั้งคณะอนุกรรมการส่งเสริมและปกป้องคุ้มครองเด็กและเยาวชนในการใช้สื่อออนไลน์ มอบหมายให้คณะทํางานยกร่างแผนการป้องกันและลดผลกระทบเด็กและเยาวชนจากการพนันออนไลน์ จัดทําร่างแผนปฏิบัติการการป้องกันและลดผลกระทบของเด็กและเยาวชนจากการใช้สื่อออนไลน์ (พ.ศ. 2563 - 2569) โดยกําหนดยุทธศาสตร์ในการดําเนินงานและตัวชี้วัดร่วมกับหน่วยงานต่าง ๆ มุ่งหมายให้รัฐบาลสนับสนุนผลลักดันให้เกิดกลไกในการกํากับของรัฐ ในรูปแบบคณะกรรมการ คณะอนุกรรมการหรือคณะทํางาน ผ่านคณะกรรมการระดับชาติ สมัชชาระดับชาติ และเครือข่ายของสภาผู้แทนราษฎรที่เกี่ยวข้อง สนับสุนนงบประมาณในการดําเนินงานทุกมิติในการทํางานร่วมกับหน่วยงานต่าง ๆ ทั้งภาครัฐและทุกภาคส่วน
3. การสร้างองค์ความรู้ จัดการความรู้ และเผยแพร่
- พม. ได้แต่งตั้งคณะทํางานเฉพาะกิจในการป้องกันแก้ไขปัญหาการพนันออนไลน์ในเด็กและเยาวชน ซึ่งเป็นการดําเนินงานระหว่าง พม. กับหน่วยงานเครือข่ายที่เกี่ยวข้อง ในการจัดกิจกรรมรณรงค์ให้ความรู้แก่เด็กและเยาวชนในประเด็นการรู้เท่าทันการพนันออนไลน์ร่วมกับสถาบันยุวทัศน์แห่งประเทศไทย สภาเด็กและเยาวชนแห่งประเทศไทย สํานักงานกองทุนสนับสนุนการสร้างเสริมสุขภาพ (สสส.) และมูลนิธิรณรงค์หยุดพนัน นําร่องในพื้นที่ต่างจังหวัดดําเนินการรวบรวมสถิติสถานการณ์การพนันออนไลน์มาเพื่อใช้เป็นข้อมูลรายละเอียดในการขับเคลื่อน และจัดทําสื่อประชาสัมพันธ์เพื่อปกป้องคุ้มครองเด็กจากการพนันออนไลน์ในรูปแบบของสื่อออนไลน์ ซึ่งได้ลงพื้นที่ไปแล้ว 21 จังหวัด นอกจากนี้ สถาบัน ยุวทัศน์แห่งประเทศไทยได้ประสานกับ ศธ. กรมส่งเสริมการปกครองท้องถิ่น และสํานักงานศึกษากรุงเทพมหานคร จัดทําสื่อประชาสัมพันธ์ให้กับเด็กและเยาวชนในการรู้เท่าทันพนันออนไลน์
4. ส่งเสริมบทบาทและระดมความร่วมมือของทุกภาคส่วนในการป้องกัน ลดผลกระทบ ให้คําปรึกษา และบําบัดเยียวยา
- กรมส่งเสริมการปกครองท้องถิ่น มท. ให้การสนับสนุนให้ความรู้กับเด็กและเยาวชนในด้านผลกระทบของการพนันออนไลน์ ทั้งในการศึกษาในระบบและการศึกษานอกระบบ
- ศธ. ออกประกาศเกี่ยวกับมาตรการและแนวทางการป้องกันเด็กนักเรียนจากกิจกรรมที่เกี่ยวข้องกับเกมออนไลน์ในสถานศึกษา และสร้างความรู้สร้างความตระหนักทั้งด้านบวกและด้านลบของกิจกรรมที่เกี่ยวข้องกับเกมออนไลน์ให้กับนักเรียน นักศึกษา รวมทั้งกําหนดมาตรการห้ามไม่ให้นําเอาเกมออนไลน์เข้ามาส่งเสริมการตลาดในสถานศึกษา นอกจากนี้ ควรมีการกําหนดนโยบายในการจัดการศึกษาเพื่อให้เด็กเกิดความรู้เข้าใจในการที่จะป้องกันภัยและตระหนักถึงภัยคุกคามของเกมออนไลน์ ซึ่งร่วมมือกับสํานักงานคณะกรรมการดิจิทัลเพื่อเศรษฐกิจและสังคมแห่งชาติ (สดช.) ดศ. และ สํานักงานส่งเสริมการศึกษานอกระบบและการศึกษาตามอัธยาศัย (กศน.) พัฒนาหลักสูตรใน 9 กลุ่มเนื้อหาวิชาเพื่อสร้างความรู้ความเข้าใจในสิ่งที่ถูกต้องในเรื่องของสิทธิและความรับผิดชอบในการเข้าถึงสื่อดิจิทัล การสื่อสารดิจิทัล ความปลอดภัยของดิจิทัล เป็นต้น รวมทั้งโครงการสําคัญเพื่อสร้างทัศนคติที่ดีในการสร้างความรู้ความเข้าใจผ่านกระบวนการการลูกเสือเป็นตัวขับเคลื่อน “โครงการส่งเสริมการใช้สื่อออนไลน์และเครือข่ายสังคมออนไลน์อย่างสร้างสรรค์” เป็นกิจกรรมที่ให้เด็กและเยาวชนเข้ามาร่วมจัดทําสื่อออนไลน์ที่สร้างสรรค์ ใช้สื่อในการพัฒนาตนเอง สร้างรายได้ นอกจากความเข้าใจถึงภัยคุกคามของสื่อสังคมออนไลน์ (Social Media) และเกมออนไลน์ต่าง ๆ
- สสส. ดําเนินการกิจกรรมเครือข่ายเด็กและเยาวชนลดปัจจัยเสี่ยงจัดทําแอปพลิเคชันเพื่อป้องกันและแก้ไขปัญหา ให้ผู้ประสบปัญหาเกี่ยวกับการพนันออนไลน์ สามารถเข้าและรับแจ้งเหตุ ในกรณีที่เด็กและเยาวชน หรือประชาชนเกิดปัญหาจากการเล่นพนันออนไลน์
5. การสนับสนุนให้เกิดเครือข่ายเฝ้าระวังและส่งเสริมการบังคับใช้กฎหมาย
- พระราชบัญญัติการพนนัน พ.ศ. 2478 ไม่สอดคล้องกับสถานการณ์ความก้าวหน้าทางเทคโนโลยีในปัจจุบัน ไม่มีบทบัญญัติในเรื่องของการพนันออนไลน์ ไม่ได้เป็นความผิดมูลฐาน ซึ่งเป็นประเด็นสําคัญที่จะให้พนักงานสอบสวนมีอํานาจในการที่จะเรียกข้อมูลต่าง ๆ อีกทั้งยังขาดหน่วยงานหลักที่เป็นหน่วยงานประสานงานให้การบังคับใช้กฎหมายเกิดประสิทธิภาพ ดังนั้น รัฐบาลควรสนับสนุนการปรับปรุงกฎหมายที่เกี่ยวข้องกับการพนันอย่างเป็นระบบ เช่น พระราชบัญญัติการพนัน พ.ศ. 2478 พระราชบัญญัติป้องกันและปราบปรามการฟอกเงิน พ.ศ. 2542 ให้สอดคล้องกับสถานการณ์ปัจจุบัน โดยเน้นการป้องกันเด็กและเยาวชนจากการพนันอย่างชัดเจน และพัฒนากฎหมายอื่นที่เกี่ยวข้องเพื่อคุ้มครองไม่ให้เยาวชนมีส่วนที่เกี่ยวข้องกับการพนันและพนันออนไลน์ทั้งทางตรงและทางอ้อม
15. เรื่อง สรุปภาพรวมสถานการณ์ราคาสินค้าและบริการประจําเดือนมิถุนายน และไตรมาสที่ 2 ของปี 2564
คณะรัฐมนตรีรับทราบสรุปภาพรวมสถานการณ์ราคาสินค้าและบริการประจําเดือนมิถุนายน และไตรมาสที่ 2 ของปี 2564 ตามที่กระทรวงพาณิชย์ (พณ.) เสนอ ดังนี้
1. สถานการณ์ราคาสินค้าและบริการเดือนมิถุนายน และไตรมาสที่ 2 ของปี 2564 ดังนี้
อัตราเงินเฟ้อทั่วไปเดือนมิถุนายน 2564 ชะลอตัวลงจากเดือนก่อนหน้า โดยมีปัจจัยสําคัญจากมาตรการลดค่าครองชีพของรัฐบาล โดยเฉพาะการลดค่าไฟฟ้าและน้ําประปา รวมถึงอาหารสดบางประเภทมีราคาลดลง ขณะที่ราคาสินค้ากลุ่มพลังงานยังคงขยายตัวอย่างต่อเนื่อง แต่ในอัตราที่ชะลอลง
ดัชนีราคาผู้บริโภค (เงินเฟ้อทั่วไป) เดือนมิถุนายน 2564 เมื่อเทียบกับเดือนเดียวกันของปีก่อน สูงขึ้นร้อยละ 1.25 (YoY) ชะลอตัวลงจากร้อยละ 2.44 ในเดือนก่อนหน้า เป็นผลจากการสูงขึ้นของสินค้าในกลุ่มพลังงานที่ขยายตัวร้อยละ 8.95 และการสูงขึ้นของอาหารสดบางประเภท โดยเฉพาะ เนื้อสุกร ไข่ไก่ ผลไม้สด และน้ํามันพืช ขณะที่มาตรการลดค่าครองชีพของภาครัฐ โดยเฉพาะการลดค่าไฟฟ้าและน้ําประปา และการลดลงของอาหารสดบางประเภท โดยเฉพาะข้าวสารเจ้า ข้าวสารเหนียว และผักสด เป็นปัจจัยทอนที่ส่งผลให้เงินเฟ้อในเดือนนี้ชะลอตัว สําหรับสินค้าในหมวดอื่น ๆ ยังเคลื่อนไหวในทิศทางปกติ สอดคล้องกับปริมาณผลผลิตและความต้องการในช่วงสถานการณ์ที่ยังมีการระบาดของโควิด-19
ดัชนีราคาผู้บริโภค เมื่อหักอาหารสด และพลังงานออกแล้ว (เงินเฟ้อพื้นฐาน) ขยายตัวร้อยละ 0.52 (YoY) ปรับตัวสูงขึ้นต่อเนื่องจากเดือนก่อนที่ขยายตัวร้อยละ 0.49 ดัชนีราคาผู้บริโภค เมื่อเทียบกับเดือนพฤษภาคม 2564 สูงขึ้นร้อยละ 0.38 (MoM) เฉลี่ยไตรมาสที่ 2 ปี 2564 สูงขึ้นร้อยละ 2.36 เมื่อเทียบกับไตรมาสเดียวกันของปีก่อน สูงขึ้นร้อยละ 0.74 เมื่อเทียบกับไตรมาสก่อนหน้าและเฉลี่ย 6 เดือน (ม.ค.-มิ.ย.) ปี 2564 สูงขึ้นร้อยละ 0.89 (AoA)
การขยายตัวของเงินเฟ้อในเดือนนี้ นอกจากปัจจัยด้านพลังงานและอาหารสดบางชนิดแล้ว ยังมีสัญญาณที่ชี้ว่าความต้องการสินค้าหลายชนิดเริ่มฟื้นตัว โดยเฉพาะสินค้าที่เกี่ยวเนื่องกับการส่งออกและนําเข้า อาทิ ผลิตภัณฑ์อาหาร เครื่องใช้ไฟฟ้า คอมพิวเตอร์และอิเล็กทรอนิกส์ สอดคล้องกับการปรับตัวดีขึ้นของเครื่องชี้วัดเศรษฐกิจที่เกี่ยวข้อง อาทิ ดัชนีราคาผู้ผลิต มูลค่าการส่งออก อัตราการใช้กําลังการผลิต ดัชนีผลผลิตอุตสาหกรรม ยอดการจัดเก็บภาษีมูลค่าเพิ่มจากการนําเข้า และยอดจําหน่ายรถยนต์เชิงพาณิชย์และรถจักรยานยนต์ ขณะที่รายได้เกษตรกรก็ยังคงขยายตัวได้อย่างต่อเนื่องตามราคาสินค้าเกษตรสําคัญหลายชนิด
2. แนวโน้มเงินเฟ้อ
แนวโน้มเงินเฟ้อในช่วงครึ่งหลังของปี 2564 ยังคงได้รับอิทธิพลจากราคาพลังงานที่ยังอยู่ในระดับสูง ประกอบกับสถานการณ์เศรษฐกิจโลกมีสัญญาณฟื้นตัวในหลายประเทศ ส่งผลดีต่อการส่งออก และภาคการผลิตที่ต่อเนื่องกับการส่งออก ซึ่งเป็นปัจจัยที่ทําให้เงินเฟ้อในช่วงที่เหลือของปียังคงขยายตัวอย่างต่อเนื่อง อย่างไรก็ตาม สถานการณ์โควิด-19 ในประเทศยังเป็นข้อจํากัดที่ชะลอการฟื้นตัวของเศรษฐกิจ ซึ่งส่งผลต่อรายได้และการบริโภคโดยรวม ประกอบกับโอกาสที่ภาครัฐจะมีการใช้หรือขยายมาตรการลดค่าครองชีพของรัฐอีกครั้ง โดยเฉพาะการลดค่าไฟฟ้าและค่าน้ําประปา ทําให้อัตราการเพิ่มขึ้นของเงินเฟ้อดังกล่าวจะเคลื่อนไหวในกรอบที่จํากัดและไม่เกินกรอบเป้าหมายเงินเฟ้อของธนาคารแห่งประเทศไทยที่ร้อยละ 1.0 - 3.0
ทั้งนี้ กระทรวงพาณิชย์ได้ปรับสมมติฐานการประมาณการเงินเฟ้อเพื่อให้สอดคล้องกับสถานการณ์ โดยราคาน้ํามันดิบดูไบจะเคลื่อนไหวในช่วง 60 - 70 เหรียญสหรัฐฯ ต่อบาร์เรล อัตราแลกเปลี่ยนจะเคลื่อนไหวในช่วง 30 - 32 บาทต่อเหรียญสหรัฐฯ และอัตราการขยายตัวของเศรษฐกิจไทย (GDP) จะอยู่ที่ร้อยละ 1.5 - 2.5 คาดว่าเงินเฟ้อทั้งปี 2564 จะอยู่ในกรอบร้อยละ 0.7 - 1.7 (ค่ากลางอยู่ที่ +1.2) ซึ่งเป็นอัตราที่น่าจะช่วยสนับสนุนให้เศรษฐกิจไทยขยายตัวได้อย่างเหมาะสมและต่อเนื่อง และหากสถานการณ์เปลี่ยนแปลงอย่างมีนัยสําคัญ จะมีการทบทวนอีกครั้ง
16. เรื่อง ขอทบทวนมติคณะรัฐมนตรีเมื่อวันที่ 18 พฤษภาคม 2525 เรื่อง โครงการแก้ปัญหาการกระจายทันตแพทย์ โดยกําหนดเงื่อนไขการเข้ารับราชการ
คณะรัฐมนตรีมีมติอนุมัติทบทวนมติคณะรัฐมนตรีเมื่อวันที่ 18 พฤษภาคม 2525 [โครงการแก้ไขปัญหาการกระจายทันตแพทย์ โดยกําหนดเงื่อนไขการเข้ารับราชการ (โครงการฯ)] ตามที่กระทรวงสาธารณสุข (สธ.) เสนอ โดยปรับปรุงสาระสําคัญของโครงการฯ เกี่ยวกับเงื่อนไขการเข้ารับราชการ ดังนี้
สาระสําคัญเดิมของโครงการฯ
สาระสําคัญที่ขอปรับปรุง
แนวนโยบายการแก้ปัญหา
ด้านการกระจาย เพื่อแก้ปัญหาดังกล่าวข้างต้น ควรดําเนินการในด้านต่าง ๆ ดังนี้
ให้นักศึกษาทันตแพทย์ทุกคนทําสัญญาเข้ารับราชการ
แนวนโยบายการแก้ปัญหา
ด้านการกระจาย เพื่อแก้ปัญหาดังกล่าวข้างต้นควรดําเนินการในด้านต่าง ๆ ดังนี้
ให้นักศึกษาทันตแพทย์คู่สัญญาผู้ที่สําเร็จการศึกษาทันตแพทยศาสตรบัณฑิตจากสถาบันการศึกษาภาครัฐ ที่ได้รับใบอนุญาตประกอบวิชาชีพทันตกรรม และได้รับคัดเลือกตามแผนความต้องการทันตแพทย์ของส่วนราชการ/หน่วยงานในองค์การของรัฐทุกคนเข้าปฏิบัติงานชดใช้ทุนตามสัญญา
วัตถุประสงค์โครงการ
เพื่อให้ทันตแพทย์ที่จบการศึกษาในประเทศทั้งหมดกระจายออกรับราชการโดยเฉพาะอย่างยิ่งในระดับอําเภอและจังหวัดภายใต้มาตรการทําสัญญาเข้ารับราชการ
วัตถุประสงค์โครงการ
เพื่อให้ทันตแพทย์ที่สําเร็จการศึกษาจากสถาบันการศึกษาของรัฐในประเทศ และได้รับใบอนุญาตประกอบวิชาชีพทันต กรรม กระจายออกปฏิบัติงานในส่วนราชการ/หน่วยงานในองค์การของรัฐ ภายใต้มาตรการทําสัญญาปฏิบัติงานสอดคล้องกับแผนความต้องการทันตแพทย์ของส่วนราชการฯ
เป้าหมายให้ทันตแพทย์ทําสัญญาเข้ารับราชการ
ให้นักศึกษาทันตแพทย์ที่เข้าศึกษาตั้งแต่ปีการศึกษาที่ดําเนินโครงการนี้จากสถาบันต่าง ๆ เป็นทันตแพทย์ภายใต้เงื่อนไขการเข้ารับราชการทั้งหมด จนกว่าจะหมดความจําเป็น
เป้าหมายให้ทันตแพทย์ทําสัญญาเข้าปฏิบัติงานในส่วนราชการ/หน่วยงานในองค์การของรัฐ
ให้นักศึกษาสาขาวิชาทันตแพทยศาสตร์ที่เข้าศึกษาในสถาบันการศึกษาภาครัฐ ตามโครงการแก้ปัญหาการกระจายทันตแพทย์ เข้าปฏิบัติงานในส่วนราชการ/หน่วยงานในองค์การของรัฐ จนกว่าจะหมดความจําเป็น
จํานวนทันตแพทย์ผู้ทําสัญญาในแต่ละปีนั้นให้รับราชการในส่วนภูมิภาค โดยรับราชการใน สธ. ไม่น้อยกว่า ร้อยละ 70 และรับราชการในหน่วยราชการอื่นไม่เกินร้อยละ 30
จํานวนทันตแพทย์ผู้ทําสัญญาในแต่ละปีนั้น ให้เข้าปฏิบัติงานในส่วนราชการ/หน่วยงานในองค์การของรัฐ ตามแผนความต้องการของส่วนราชการ/หน่วยงาน
เงื่อนไขการเข้าศึกษาวิชาทันตแพทยศาสตร์
นักศึกษาทันตแพทย์ทุกคนที่จะเข้าศึกษาในคณะทันตแพทยศาสตร์ทุกแห่งในประเทศไทยจะต้องทําสัญญาเข้ารับราชการก่อนเข้าศึกษา
เงื่อนไขการเข้าศึกษาวิชาทันตแพทยศาสตร์
นักศึกษาทุกคนที่จะเข้าศึกษาวิชาทันตแพทยศาสตร์ในสถาบันการศึกษาภาครัฐ จะต้องทําสัญญาก่อนเข้าศึกษา
สาระสําคัญของเรื่อง
กระทรวงสาธารณสุข (สธ.) ได้เสนอขอปรับปรุงสาระสําคัญของโครงการแก้ไขปัญหาการกระจายทันตแพทย์ โดยกําหนดเงื่อนไขการเข้ารับราชการ (โครงการฯ) ในประเด็นที่เกี่ยวกับแนวนโยบายการแก้ปัญหา วัตถุประสงค์โครงการฯ และเป้าหมายให้ทันตแพทย์ทําสัญญาเข้ารับราชการ สรุปได้ ดังนี้
สาระสําคัญเดิม
สาระสําคัญที่ขอปรับปรุง
ผลที่คาดว่าจะได้รับ
จากการปรับปรุงสาระสําคัญ
แนวนโยบายการแก้ปัญหา (เงื่อนไขของผู้เข้าปฏิบัติงานชดใช้ทุนตามสัญญา)
ให้นักศึกษาทันตแพทย์ทุกคนทําสัญญาเข้ารับราชการ
ให้นักศึกษาทันตแพทย์คู่สัญญาผู้ที่สําเร็จการศึกษาทันตแพทยศาสตรบัณฑิตจากสถาบันการศึกษาภาครัฐ และได้รับใบอนุญาตประกอบวิชาชีพ ทันตกรรม1 และได้รับคัดเลือกตามแผนความต้องการทันตแพทย์ของส่วนราชการ/หน่วยงานในองค์การของรัฐทุกคนเข้าปฏิบัติงานชดใช้ทุนตามสัญญา
· เพื่อระบุเงื่อนไขให้มีความชัดเจน เนื่องจากในระยะเริ่มแรกของโครงการฯ มีเพียงสถาบันผลิตทันตแพทย์ภาครัฐ แต่ในปัจจุบันมีสถาบันผลิตทันตแพทย์ภาคเอกชนด้วย
· เพื่อลดภาระของ สธ. ในการจัดหาตําแหน่งงานอื่นมารองรับผู้สําเร็จการศึกษาทันตแพทยศาสตรบัณฑิตที่ไม่ได้รับใบอนุญาตประกอบวิชาชีพดังกล่าว (ประมาณ 100 คน/ปี) ไปปฏิบัติงานชดใช้ทุน เนื่องจากที่ผ่านมา สธ. จะต้องรับผู้สําเร็จการศึกษาภายหลังกระบวนการคัดเลือกของส่วนราชการ/หน่วยงานในองค์การของรัฐอื่น ๆซึ่งเป็นการรับผู้สําเร็จการศึกษาที่ไม่ได้รับใบอนุญาตไว้ทั้งหมด
· เพิ่มโอกาสให้ประชาชนเข้าถึงบริการรักษาจากทันตแพทย์
วัตถุประสงค์โครงการฯ
เพื่อให้ทันตแพทย์ที่จบการศึกษาในประเทศทั้งหมดกระจายออกรับราชการโดยเฉพาะอย่างยิ่งในระดับอําเภอและจังหวัดภายใต้มาตรการทําสัญญาเข้ารับราชการ
เพื่อให้ทันตแพทย์ที่สําเร็จการศึกษาจากสถาบันการศึกษาของรัฐในประเทศ และได้รับใบอนุญาตประกอบวิชาชีพทันต กรรม กระจายออกปฏิบัติงานในส่วนราชการ/หน่วยงานในองค์การของรัฐ ...
เพื่อให้มีการกระจายทันตแพทย์คู่สัญญาในพื้นที่กรุงเทพมหานคร2 และปริมณฑลมากขึ้นด้วย เนื่องจากในปัจจุบันพื้นที่ดังกล่าวมีความหนาแน่นของประชากรมากขึ้นโดยเฉพาะประชากรแฝง แต่ไม่ได้รับการจัดสรรทันตแพทย์ในอัตราที่เพียงพอ
เป้าหมายให้ทันตแพทย์ทําสัญญาเข้ารับราชการ
จํานวนทันตแพทย์ผู้ทําสัญญาในแต่ละปีนั้น ให้รับราชการในส่วนภูมิภาค โดยรับราชการใน สธ. ไม่น้อยกว่า ร้อยละ 70 และรับราชการในหน่วยราชการอื่นไม่เกินร้อยละ 30
จํานวนทันตแพทย์ผู้ทําสัญญาในแต่ละปีนั้นให้เข้าปฏิบัติงานในส่วนราชการ/หน่วยงานในองค์การของรัฐ ตามแผนความต้องการของส่วนราชการ/หน่วยงาน
เพื่อให้สอดคล้องกับความต้องการทันตแพทย์คู่สัญญาของ สธ. ซึ่งมีแนวโน้มจะต่ํากว่าร้อยละ 70 และความต้องการที่ลดลงของส่วนราชการ/หน่วยงานในปัจจุบันและอนาคต ทั้งนี้ภายหลังจากคณะรัฐมนตรีมีมติตามที่ สธ. เสนอ สธ. จะดําเนินการประสานให้ส่วนราชการ/หน่วยงาน จัดทําแผนความต้องการทันตแพทย์ราย 5 ปี และในแต่ละปีจะมีการทบทวนความต้องการที่เกิดขึ้นจริงเพื่อประเมินสถานะความต้องการด้วย (มีการดําเนินการทุกปีอยู่แล้ว)
ทั้งนี้ ที่ผ่านมาการดําเนินโครงการฯ ได้เพิ่มจํานวนทันตแพทย์และทําให้การกระจายของตําแหน่งทันตแพทย์คู่สัญญาในภาพรวมของประเทศเป็นไปในทิศทางที่ดีขึ้น ประกอบกับแนวโน้มอุปสงค์ของทันตแพทย์ของฉากทัศน์ที่ 23 ซึ่งเป็นการขยายบริการนอกโรงพยาบาล (Non - Hospital Care) ภายใต้แผนปฏิรูปกําลังคนและภารกิจบริการด้านสุขภาพของ สธ. สะท้อนความต้องการอัตรากําลังทันตแพทย์ในปี พ.ศ. 2580 ที่เพิ่มขึ้นร้อยละ 4.68 (1,050 อัตรา)โดยเฉพาะในหน่วยบริการท้องถิ่น4 รวมทั้งการเพิ่มบริการช่องปากสําหรับผู้สูงอายุ จะส่งผลให้ สธ. ต้องการทันตแพทย์เพิ่มในอัตราร้อยละ 1.97 ต่อปี ดังนั้น การปรับปรุงสาระสําคัญของโครงการฯ ในประเด็นและเงื่อนไขข้างต้นจึงมีความสอดคล้องกับสถานการณ์ปัจจุบันและอนาคตทั้งในด้านอุปสงค์และอุปทาน
__________________________________
1นักศึกษาทันตแพทยศาสตร์สามารถสอบใบประกอบวิชาชีพได้ 1 ครั้ง ก่อนจบการศึกษา
2มีประชากรรวม 5.59 ล้านคน (ตามทะเบียนราษฎร์) ประชากรแฝงกลางวัน 0.55 ล้านคน และประชากรแฝงกลางคืน 2.34 ล้านคน ณ เดือนธันวาคม 2563
3ดําเนินการตามมาตรการทางเลือกหลัก ได้แก่ (1) การพัฒนาประสิทธิผลและประสิทธิภาพของระบบบริการปฐมภูมิ (Primary care) อาทิ การเพิ่มบทบาทของทันตภิบาลในหน่วยบริการส่วนภูมิภาค (2) การขยายบริการประเภทการดูแลระยะยาว (3) การขยายบริการระยะกึ่งเฉียบพลัน และ (4) การพัฒนาเครือข่ายการจัดบริการกับโรงพยาบาลสังกัดอื่น ๆ และท้องถิ่น
4ที่ผ่านมาหน่วยบริการระดับท้องถิ่น เช่น โรงพยาบาลส่งเสริมสุขภาพตําบลในสังกัดองค์กรปกครองส่วนท้องถิ่น ได้รับการจัดสรรทันตแพทย์ในสัดส่วนที่น้อยมากเมื่อเทียบกับหน่วยงาน/ส่วนราชการอื่นนอกสังกัด สธ. (กระทรวงมหาดไทยแสดงความต้องการและได้รับการจัดสรรทันตแพทย์ ประมาณร้อยละ 4.47 ของการจัดสรรทันตแพทย์ให้หน่วยงานของรัฐ ในช่วงปี พ.ศ. 2560 - 2563)
17. เรื่อง ขออนุมัติงบประมาณรายจ่ายงบกลาง รายการเงินสํารองจ่ายเพื่อกรณีฉุกเฉินหรือจําเป็น พ.ศ. 2564 เพื่อดําเนินโครงการจัดหาน้ําบาดาลขนาดใหญ่แก้ปัญหาภัยแล้งอันเนื่องมาจากพระราชดําริ
คณะรัฐมนตรีมีมติอนุมัติตามที่กระทรวงทรัพยากรธรรมชาติและสิ่งแวดล้อม เสนอดังนี้
1. อนุมัติโครงการจัดหาน้ําบาดาลขนาดใหญ่แก้ปัญหาภัยแล้งอันเนื่องมาจากพระราชดําริ จํานวน 9 โครงการ วงเงินงบประมาณ 490,603,900 บาท โดยมีกรมทรัพยากรน้ําบาดาลเป็นหน่วยงานดําเนินการ
2. อนุมัติงบประมาณรายจ่ายประจําปีงบประมาณ พ.ศ. 2564 งบกลาง รายการเงินสํารองจ่ายเพื่อกรณีฉุกเฉินหรือจําเป็น เป็นเงิน 490,603,900 บาท เพื่อเป็นค่าใช้จ่ายในการดําเนินโครงการจัดหาน้ําบาดาลขนาดใหญ่แก้ปัญหาภัยแล้ง อันเนื่องมาจากพระราชดําริ จํานวน 9 โครงการ
3. ยกเว้นการปฏิบัติตามระเบียบกระทรวงการคลังว่าด้วยการเบิกเงินจากคลัง การรับเงิน การจ่ายเงิน การเก็บรักษาเงิน และการนําเงินส่งคลัง พ.ศ. 2562 ข้อ 106 ในกรณีที่หน่วยรับงบไม่สามารถดําเนินการได้ตามแนวทางปฏิบัติที่กระทรวงการคลังกําหนดไว้ก่อนสิ้นปีงบประมาณ พ.ศ. 2564 โดยให้สามารถกันเงินไว้เบิกเหลื่อมปีได้ เพื่อให้การดําเนินการเตรียมการแก้ไขปัญหา การรับมือปัญหาน้ําแล้งตามแผนงานที่วางไว้เป็นไปอย่างต่อเนื่อง
สาระสําคัญ
กระทรวงทรัพยากรธรรมชาติและสิ่งแวดล้อม โดยกรมทรัพยากรน้ําบาดาล ได้ดําเนินโครงการจัดหาน้ําบาดาลขนาดใหญ่แก้ปัญหาภัยแลังอันเนื่องมาจากพระราชดําริ เพื่อช่วยเหลือประชาชนที่เดือดร้อน ซึ่งทุกพื้นที่ดําเนินการได้มีการประชาคมร่วมกับท้องถิ่นเรียบร้อยแล้ว และได้รับการยินยอมจากประชาชนให้ใช้พื้นที่สําหรับดําเนินงานโครงการ รวมถึงมีความพร้อมในการรับมอบเป็นผู้ดูแลระบบหลังดําเนินการเสร็จ โดยปัจจุบันดําเนินการเจาะบ่อน้ําบาดาลแล้วเสร็จ จํานวน 15 โครงการ ซึ่งได้รับจัดสรรงบประมาณก่อสร้างระบบกระจายน้ําขนาดใหญ่ และอยู่ระหว่างดําเนินการก่อสร้างระบบกระจายน้ําเพียง 6 โครงการ และส่วนที่เหลืออีก 9 โครงการยังไม่มีงบประมาณในการก่อสร้างระบบกระจายน้ําขนาดใหญ่ กรมทรัพยากรน้ําบาดาล พิจารณาแล้ว เพื่อให้การบรรเทาความเดือดร้อนแก่ราษฎรจากภาวะวิกฤติภัยแล้ง ในพื้นที่ที่เหลือดังกล่าว ได้เข้าถึงแหล่งน้ําอย่างเพียงพอทั่วถึง ทันต่อสถานการณ์ภาวะวิกฤติภัยแล้งนี้ได้อย่างทันท่วงที และสนองพระราชปณิธานพระบาทสมเด็จพระเจ้าอยู่หัว ทรงสืบสาน รักษา ต่อยอด โครงการอันเนื่องมาจากพระราชดําริ กรมทรัพยากรน้ําบาดาล จึงขอรับการจัดสรรงบประมาณงบกลาง เพื่อเป็นค่าใช้จ่ายในการดําเนินโครงการจัดหาน้ําบาดาลขนาดใหญ่แก้ปัญหาภัยแล้งอันเนื่องมาจากพระราชดําริ จํานวน 9 โครงการ วงเงินงบประมาณ 490,603,900 บาท ทั้งนี้ หากดําเนินการครอบคลุมทุกพื้นที่เป้าหมายแล้วเสร็จ ประชาชนสามารถมีน้ําต้นทุน เพื่อการอุปโภคบริโภค รวมถึงทําการเกษตรได้ปริมาณน้ําไม่น้อยกว่า 5.6648 ล้านลูกบาศก์เมตรต่อปี ประชาชนได้ประโยชน์ 18,420 ครัวเรือน และพื้นที่ได้รับประโยชน์ 192,109 ไร่ โดยสถานที่ดําเนินงานโครงการจัดหาน้ําบาดาลขนาดใหญ่แก้ปัญหาภัยแล้งอันเนื่องมาจากพระราชดําริ จํานวน 9 โครงการ ดังนี้
1. โครงการจัดหาน้ําบาดาลขนาดใหญ่แก้ปัญหาภัยแลังอันเนื่องมาจากพระราชดําริ ตําบลหนองงูเหลือม อําเภอเมืองนครปฐม จังหวัดนครปฐม
2. โครงการจัดหาน้ําบาดาลขนาดใหญ่แก้ปัญหาภัยแล้งอันเนื่องมาจากพระราชดําริ ตําบลโพรงอากาศ อําเภอบางน้ําเปรี้ยว จังหวัดฉะเชิงเทรา
3. (1) โครงการจัดหาน้ําบาดาลขนาดใหญ่แก้ปัญหาภัยแลังอันเนื่องมาจากพระราชดําริ เทศบาลตําบลศรีรัตนะ (ตําบลศรีแก้ว) อําเภอศรีรัตนะ จังหวัดศรีสะเกษ
(2) โครงการจัดหาน้ําบาดาลขนาดใหญ่แก้ปัญหาภัยแล้งอันเนื่องมาจากพระราชดําริ ตําบลพยุห์ อําเภอพยุห์ จังหวัดศรีสะเกษ
4. โครงการจัดหาน้ําบาดาลขนาดใหญ่แก้ปัญหาภัยแล้งอันเนื่องมาจากพระราชดําริ ตําบลนามะเขือ อําเภอปลาปาก จังหวัดนครพนม
5. โครงการจัดหาน้ําบาดาลขนาดใหญ่แก้ปัญหาภัยแล้งอันเนื่องมาจากพระราชดําริ ตําบลโพธิ์ตากและตําบลนาทราย อําเภอเมืองนครพนม จังหวัดนครพนม
6. โครงการจัดหาน้ําบาดาลขนาดใหญ่แก้ปัญหาภัยแล้งอันเนื่องมาจากพระราชดําริ ตําบลสายนาวัง อําเภอนาคู จังหวัดกาฬสินธุ์
7. โครงการจัดหาน้ําบาดาลขนาดใหญ่แก้ปัญหาภัยแล้งอันเนื่องมาจากพระราชดําริ ตําบลก้อ อําเภอลี้ จังหวัดลําพูน
8. โครงการจัดหาน้ําบาดาลขนาดใหญ่แก้ปัญหาภัยแล้งอันเนื่องมาจากพระราชดําริ ตําบลบ้านกลาง อําเภอสันป่าตอง จังหวัดเชียงใหม่
9. โครงการจัดหาน้ําบาดาลขนาดใหญ่แก้ปัญหาภัยแล้งอันเนื่องมาจากพระราชดําริ ตําบลเกาะนางคํา อําเภอปากพะยูน จังหวัดพัทลุง
18. เรื่อง คณะกรรมการการบินพลเรือนกําหนดนโยบายการรักษาความปลอดภัยการบินพลเรือนแห่งชาติ
คณะรัฐมนตรีมีมติเห็นชอบนโยบายรักษาความปลอดภัยการบินพลเรือนแห่งชาติ ตามนัยมาตรา 15 วรรคสอง แห่งพระราชบัญญัติการเดินอากาศ พ.ศ. 2497 และที่แก้ไขเพิ่มเติม ตามที่คณะกรรมการการบินพลเรือน (กบร.) เสนอ
สาระสําคัญของเรื่อง
กบร. รายงานว่า
1. กบร. ได้กําหนดนโยบายการรักษาความปลอดภัยการบินพลเรือนแห่งชาติสําหรับเป็นกรอบและแนวทางในการดําเนินงานสําหรับหน่วยงานที่เกี่ยวข้อง เพื่อให้เกิดการพัฒนาการปฏิบัติให้เป็นไปตามยุทธศาสตร์การยกระดับมาตรฐานด้านการรักษาความปลอดภัยการบินพลเรือน รวมถึงเพื่อให้การดําเนินการด้านการรักษาความปลอดภัยการบินเป็นไปอย่างมีประสิทธิภาพและสอดคล้องกับเจตนารมณ์แห่งกฎหมายว่าด้วยการเดินอากาศและมาตรฐานขององค์กรการบินพลเรือนระหว่างประเทศ (International Civil Aviation Organization : ICAO) ซึ่งเป็นมาตรฐานระหว่างประเทศที่เป็นที่ยอมรับในระดับสากล โดยออกเป็นประกาศคณะกรรมการการบินพลเรือน เรื่อง นโยบายการรักษาความปลอดภัยการบินพลเรือนแห่งชาติ เมื่อวันที่ 29 พฤษภาคม 2556 ต่อมา กบร. ในคราวประชุมครั้งที่ 3/2561 เมื่อวันที่ 6 มิถุนายน 2561 ได้มีมติให้แก้ไขปรับปรุงประกาศคณะกรรมการการบินพลเรือนข้างต้น เพื่อให้สอดคล้องกับพระราชบัญญัติการเดินอากาศ พ.ศ. 2497 และที่แก้ไขเพิ่มเติมโดยพระราชกําหนดแก้ไขเพิ่มเติมพระราชบัญญัติการเดินอากาศ พ.ศ. 2497 พ.ศ. 2558 ซึ่งบัญญัติให้มีการเปลี่ยนแปลงหน่วยงานผู้รับผิดชอบในการกํากับดูแลด้านการรักษาความปลอดภัยในการบินพลเรือน จาก กรมการบินพลเรือน เป็น สํานักงานการบินพลเรือนแห่งประเทศไทย และได้ประกาศคณะกรรมการการบินพลเรือน เรื่อง นโยบายการรักษาความปลอดภัยการบินพลเรือนแห่งชาติ เมื่อวันที่ 26 กรกฎาคม 2561
2. กบร. ในคราวประชุมครั้งที่ 2/2564 เมื่อวันที่ 24 กุมภาพันธ์ 2564 ได้อาศัยอํานาจตามมาตรา 15 วรรคหนึ่ง (1) แห่งพระราชบัญญัติการเดินอากาศ พ.ศ. 2497 และที่แก้ไขเพิ่มเติม มีมติให้กําหนดนโยบายการรักษาความปลอดภัยการบินพลเรือนแห่งชาติขึ้นใหม่เพื่อให้เป็นปัจจุบันและสอดคล้องกับพระราชบัญญัติการเดินอากาศ พ.ศ. 2497 (ฉบับที่ 14) พ.ศ. 2562 รวมทั้งได้กําหนดประเด็นที่สําคัญเพิ่มเติม อาทิ ความเป็นสากลของการรักษาความปลอดภัยด้านการบินพลเรือน การมีส่วนร่วมและรับฟังความคิดเห็นอย่างครอบคลุมระหว่างหน่วยงานภาครัฐ หน่วยงานที่เกี่ยวข้อง และผู้มีส่วนได้ส่วนเสียในการพัฒนากฎเกณฑ์ที่มีประสิทธิภาพและเกิดประโยชน์สูงสุด ทั้งนี้ ตามนัยมาตรา 15 วรรคสอง แห่งพระราชบัญญัติการเดินอากาศ พ.ศ. 2497 และที่แก้ไขเพิ่มเติม1 บัญญัติให้ กบร. นํานโยบายด้านการบินพลเรือนของประเทศเสนอต่อคณะรัฐมนตรีเพื่อพิจารณาให้ความเห็นชอบ และเมื่อคณะรัฐมนตรีให้ความเห็นชอบแล้ว ให้แจ้งหน่วยงานของรัฐที่เกี่ยวข้องทราบเพื่อถือปฏิบัติ
3. นโยบายด้านการรักษาความปลอดภัยการบินพลเรือนที่เสนอคณะรัฐมนตรีในครั้งนี้มีสาระสําคัญเป็นการปรับปรุงนโยบายการรักษาความปลอดภัยการบินพลเรือนแห่งชาติที่ประกาศใช้เมื่อปี 2561 เพื่อให้สอดคล้องกับสภาพข้อเท็จจริงในปัจจุบันและบทบัญญัติกฎหมายว่าด้วยการเดินอากาศซึ่งมีการแก้ไขเพิ่มเติม โดยมีรายละเอียด ดังต่อไปนี้
(1) กําหนดและพัฒนานโยบายทั่วไปในการจัดทํากฎหมายและนโยบายเฉพาะในการปฏิบัติงานเพื่อพัฒนาหลักการจัดการด้านการรักษาความปลอดภัยการบินพลเรือน โดยการวิเคราะห์จากมาตรการรักษาความปลอดภัยการบินพลเรือน
(2) กําหนดมาตรฐานการรักษาความปลอดภัยการบินพลเรือน เกี่ยวกับการคุ้มครองผู้โดยสาร สมาชิกลูกเรือ เจ้าหน้าที่สนามบิน และบุคคลอื่น อากาศยานสนามบินที่ขึ้นลงชั่วคราวของอากาศยาน สิ่งอํานวยความสะดวกในการเดินอากาศ รวมถึงการป้องกันการกระทําอันก่อให้เกิดอันตรายต่ออากาศยานหรือทําให้อากาศยานเกิดความเสียหาย และการกระทําอันเป็นการแทรกแซงโดยมิชอบด้วยกฎหมาย ตลอดจนกําหนดหลักเกณฑ์ที่ชัดเจนในการกํากับและตรวจสอบด้านการรักษาความปลอดภัยการบินพลเรือนของผู้ดําเนินการที่เกี่ยวข้อง
(3) จัดทําหลักเกณฑ์และแนวทางปฏิบัติให้เป็นไปตามอนุสัญญาและภาคผนวก รวมถึงพันธกรณีตามความตกลงระหว่างประเทศที่ประเทศไทยเป็นภาคีที่เกี่ยวข้องกับด้านการรักษาความปลอดภัยการบินพลเรือน ตลอดจนการนําแนวทางการปฏิบัติที่เป็นเลิศตามมาตรฐานสากลมาดําเนินการเพื่อให้เกิดประสิทธิภาพและประสิทธิผลสูงสุด
(4) รับผิดชอบในการรักษาความปลอดภัยการบินพลเรือน รวมทั้งการป้องกันกิจการการบินพลเรือนจากการกระทําอันเป็นการแทรกแซงโดยมิชอบด้วยกฎหมาย รวมถึงการกํากับ ติดตาม ตรวจสอบผู้ดําเนินการให้มีการปฏิบัติเป็นไปตามมาตรฐานที่กําหนด และมีการปรับปรุงอย่างต่อเนื่อง
(5) ประสานงานให้เกิดการมีส่วนร่วมในกิจการด้านการรักษาความปลอดภัยระหว่างหน่วยงานภาครัฐ ผู้ดําเนินการ และหน่วยงานอื่นที่เกี่ยวข้อง ตลอดจนรับฟังความคิดเห็นของผู้มีส่วนได้ส่วนเสีย เพื่อการพัฒนากฎเกณฑ์ให้มีประสิทธิภาพ ครอบคลุมทุกประเด็น บรรลุวัตถุประสงค์ และเกิดประโยชน์ในการรักษาความปลอดภัยการบินพลเรือน
(6) ส่งเสริม สนับสนุนให้มีระบบการจัดการ การจัดสรรทรัพยากรระหว่างหน่วยงานภาครัฐ ผู้ดําเนินการ และหน่วยงานอื่นที่เกี่ยวข้อง เพื่อให้บรรลุวัตถุประสงค์
ด้านการรักษาความปลอดภัยการบินพลเรือน
(7) สร้างจิตสํานึกและความตระหนักในด้านการรักษาความปลอดภัยการบินพลเรือนให้แก่ผู้ดําเนินการอย่างต่อเนื่อง
(8) จัดสรรทรัพยากรอย่างเพียงพอ และส่งเสริมให้เจ้าหน้าที่ด้านการรักษาความปลอดภัยการบินพลเรือนของประเทศไทยมีทักษะที่เหมาะสม และได้รับการพัฒนาเพื่อปฏิบัติหน้าที่ด้านการรักษาความปลอดภัยและด้านอื่น ๆ ที่เกี่ยวข้องได้อย่างมีประสิทธิภาพ
ในระดับสากล
19. เรื่อง ผลการพิจารณาของคณะกรรมการกลั่นกรองการใช้จ่ายเงินกู้ ในคราวประชุมครั้งที่ 29/2564
คณะรัฐมนตรีมีมติเห็นชอบตามที่คณะกรรมการกลั่นกรองการใช้จ่ายเงินกู้ สํานักงานสภาพัฒนาการเศรษฐกิจและสังคมแห่งชาติเสนอผลการพิจารณาของคณะกรรมการกลั่นกรองการใช้จ่ายเงินกู้ ในคราวประชุมครั้งที่ 29/2564 (วันที่ 13 สิงหาคม 2564) ที่ได้มีมติที่เกี่ยวข้องกับการจัดทําข้อเสนอแนวทางการดําเนินการตามมาตรา 6 วรรคสาม (ครั้งที่ 7) การพิจารณากลั่นกรองข้อเสนอแผนงานหรือโครงการเพื่อขอใช้จ่ายเงินกู้ตามพระราชกําหนดให้อํานาจกระทรวงการคลังกู้เงินเพื่อแก้ไขปัญหา เยียวยา และฟื้นฟูเศรษฐกิจและสังคมที่ได้รับผลกระทบจากการระบาดของโรคติดเชื้อไวรัสโคโรนา 2019 พ.ศ. 2563 (พระราชกําหนดฯ) และการพิจารณากลั่นกรองความเหมาะสมของการเปลี่ยนแปลงรายละเอียดที่เป็นสาระสําคัญของโครงการที่ได้รับอนุมัติจากคณะรัฐมนตรีให้ใช้จ่ายจากเงินกู้ตามพระราชกําหนดฯ ดังนี้
1. อนุมัติให้นําวงเงินกู้เพื่อการตามมาตรา 5 (3) มาใช้เพื่อการตามมาตรา 5 (2) เพิ่มเติม (ครั้งที่ 7) จํานวน 3,032.5585 ล้านบาท ทําให้กรอบวงเงินกู้เพื่อการตามมาตรา 5 (2) เพิ่มขึ้นเป็น 7,769.8300 ล้านบาท และกรอบวงเงินกู้เพื่อการตามมาตรา 5 (3) คงเหลือลดลงเป็น 3,988.2244 ล้านบาท
2. อนุมัติโครงการภายใต้มาตรการบรรเทาภาระค่าใช้จ่ายด้านสาธารณูปโภคขั้นพื้นฐานจากการแพร่ระบาดของโรคติดเชื้อไวรัสโคโรนา 2019 ในระลอกเดือนเมษายน 2564 (ด้านไฟฟ้าและด้านประปา) ของการไฟฟ้านครหลวง การไฟฟ้าส่วนภูมิภาค การประปานครหลวง การประปาส่วนภูมิภาค กรอบวงเงินรวมทั้งสิ้น 7,769.8300 ล้านบาท โดยใช้จ่ายจากเงินกู้ภายใต้แผนงานที่ 2.1 ตามบัญชีท้ายพระราชกําหนดฯ พร้อมทั้งเห็นควรมอบหมายให้การไฟฟ้านครหลวง การไฟฟ้าส่วนภูมิภาค การประปานครหลวง การประปาส่วนภูมิภาค เป็นหน่วยงานรับผิดชอบโครงการ และดําเนินการตามขั้นตอนต่อไป
3. รับทราบโครงการพัฒนาและเสริมสร้างความเข้มแข็งของเศรษฐกิจฐานราก ครั้งที่ 1 รวม 23 จังหวัด จํานวน 2,117 โครงการ วงเงินรวม 6,170,647,915 บาท โดยใช้จ่ายเงินจากงบประมาณรายจ่ายงบกลาง รายการเงินสํารองจ่ายเพื่อกรณีฉุกเฉินหรือจําเป็น และให้ดําเนินการตามความเห็นของสํานักงบประมาณ ทั้งนี้ เห็นควรมอบหมายให้จังหวัดรายงานการดําเนินโครงการที่เกี่ยวข้องกับการขุดเจาะบ่อน้ําบาดาลที่ได้รับอนุมัติตามโครงการพัฒนาและเสริมสร้างความเข้มแข็งของเศรษฐกิจฐานรากภายใต้แผนงานที่ 3.2 ต่อสํานักงานทรัพยากรน้ําแห่งชาติ รวมทั้งรับความเห็นและข้อสังเกตของคณะอนุกรรมการฯ ไปประกอบการดําเนินการตามขั้นตอนอย่างเคร่งครัดด้วย
4. มอบหมายให้สํานักงานสภาพัฒนาการเศรษฐกิจและสังคมแห่งชาติ (สศช.) และคณะกรรมการฯ ดําเนินการกลั่นกรองข้อเสนอโครงการพัฒนาและเสริมสร้างความเข้มแข็งของเศรษฐกิจฐานรากฯ ภายใต้กรอบวงเงิน 45,000 ล้านบาท เพื่อประกอบการพิจารณาของคณะรัฐมนตรีตามขั้นตอนต่อไป และมอบหมายให้สํานักงบประมาณ รับไปพิจารณาจัดหาแหล่งเงินตามความเหมาะสมต่อไป พร้อมทั้งมอบหมายให้ สศช. จัดส่งข้อมูลที่ใช้ประกอบการพิจารณาให้สํานักงบประมาณ เพื่อลดขั้นตอนกระบวนการเอกสารที่เกี่ยวข้องในการพิจารณาเรื่องดังกล่าวต่อไป
5. อนุมัติให้จังหวัดมุกดาหารยุติการดําเนินโครงการเหลียวหลังแลหน้าร่วมพัฒนากลุ่มคนเปราะบาง วงเงินรวม 2.8329 ล้านบาท เนื่องจากสถานการณ์การแพร่ระบาดของ COVID-19 ตามที่จังหวัดมุกดาหารเสนอ
20. เรื่อง ผลการพิจารณาของคณะกรรมการกลั่นกรองการใช้จ่ายเงินกู้ ภายใต้พระราชกําหนดฯ เพิ่มเติม พ.ศ. 2564 ในคราวประชุมครั้งที่ 5/2564
คณะรัฐมนตรีมีมติเห็นชอบตามที่คณะกรรมการกลั่นกรองการใช้จ่ายเงินกู้ สํานักงานสภาพัฒนาการเศรษฐกิจและสังคมแห่งชาติเสนอผลการพิจารณาของคณะกรรมการกลั่นกรองการใช้จ่ายเงินกู้ ภายใต้พระราชกําหนดให้อํานาจกระทรวงการคลังกู้เงิน เพื่อแก้ไขปัญหาเศรษฐกิจและสังคมจากการระบาดของโรคติดเชื้อไวรัสโคโรนา 2019 เพิ่มเติม พ.ศ. 2564 (พระราชกําหนดฯ เพิ่มเติม พ.ศ. 2564) ในคราวประชุมครั้งที่ 5/2564 (วันที่ 13 สิงหาคม 2564) ได้มีมติที่เกี่ยวข้องกับการพิจารณากลั่นกรองความเหมาะสมของข้อเสนอแผนงานหรือโครงการเพื่อขอใช้จ่ายเงินกู้ตามพระราชกําหนดฯ เพิ่มเติม พ.ศ. 2564 ดังนี้
1. อนุมัติโครงการจัดหาวัคซีนป้องกันการโรคเชื้อไวรัสโคโรนา 2019 (COVID-19) สําหรับบริการประชากรในประเทศไทย เพิ่มเติม จํานวน 20,001,260 โดส (Pfizer) ของกรมควบคุมโรค กระทรวงสาธารณสุข กรอบวงเงินจํานวน 9,372.7645 ล้านบาท โดยใช้จ่ายจากเงินกู้ภายใต้แผนงาน/โครงการกลุ่มที่ 1 ตามบัญชีท้ายพระราชกําหนดฯ เพิ่มเติม พ.ศ. 2564 เพื่อจัดซื้อจัดหาวัคซีนป้องกันโรคโควิด-19 ตามนโยบายรัฐบาลที่จะจัดหาวัคซีนให้แก่ประชาชน 100 ล้านโดส ภายในสิ้นปี 2564 สําหรับสร้างเสริมภูมิคุ้มกันโรค ลดอัตราการป่วย/การเสียชีวิต และลดค่าใช้จ่ายภาครัฐในการดูแลรักษาผู้ป่วยจากโรค COVID-19 รวมทั้งลดผลกระทบ/ฟื้นฟูสภาพเศรษฐกิจและสังคมให้กลับสู่สภาวะปกติได้โดยเร็ว พร้อมทั้งมอบหมายให้กรมควบคุมโรค กระทรวงสาธารณสุข เป็นหน่วยงานรับผิดชอบโครงการ ดําเนินการจัดทําความต้องการใช้จ่ายเป็นรายเดือน เพื่อให้สํานักงานบริหารหนี้สาธารณะ (สบน.) สามารถจัดหาเงินกู้เพื่อใช้จ่ายโครงการตามแผนการใช้จ่ายเงินที่เกิดขึ้นจริง ซึ่งจะช่วยลดค่าใช้จ่ายทางการเงินของภาครัฐ พร้อมทั้งปฏิบัติตามข้อ 15 ของระเบียบสํานักนายกรัฐมนตรีฯ เพิ่มเติม พ.ศ. 2564 โดยเคร่งครัดตามขั้นตอนต่อไป
2. มอบหมายให้หน่วยงานที่มีความประสงค์จะจัดทําข้อเสนอโครงการเพื่อขอรับการอนุมัติให้ดําเนินโครงการโดยใช้จ่ายจากเงินกู้ตามพระราชกําหนดฯ เพิ่มเติม พ.ศ. 2564 เตรียมการจัดทําข้อเสนอโครงการเสนอให้คณะกรรมการฯ พิจารณาเป็นการล่วงหน้า เพื่อให้หน่วยงานที่เกี่ยวข้องสามารถดําเนินการในขั้นตอนเกี่ยวข้องทั้งในการจัดหาเงินกู้และการจัดสรรเงินกู้ให้แก่หน่วยงานรับผิดชอบ ซึ่งจําเป็นต้องใช้ระยะเวลาประมาณ 1 เดือน
21. เรื่อง รายงานความก้าวหน้าของมาตรการพัฒนาอุตสาหกรรมชีวภาพของไทย ปี พ.ศ. 2561 – 2570
คณะรัฐมนตรีมีมติรับทราบรายงานความก้าวหน้าของมาตรการพัฒนาอุตสาหกรรมชีวภาพของไทย ปี พ.ศ. 2561 – 2570 ตามที่กระทรวงอุตสาหกรรมเสนอ
สาระสําคัญ
กระทรวงอุตสาหกรรมขอรายงานความก้าวหน้าของมาตรการพัฒนาอุตสาหกรรมชีวภาพของไทย ปี พ.ศ. 2561-2570 ตั้งแต่ปี 2563 ถึงปัจจุบัน โดยมีสรุปสาระสําคัญ ดังนี้
1. ผลการดําเนินงานภายใต้มาตรการฯ ประกอบด้วย
1.1 มาตรการขจัดอุปสรรคการลงทุนและสร้างปัจจัยสนับสนุน มีการดําเนินงาน ดังนี้
1) กระทรวงอุตสาหกรรม โดยสํานักงานคณะกรรมการอ้อยและน้ําตาลทราย ได้ปรับปรุงและเสนอร่างพระราชบัญญัติอ้อยและน้ําตาลทราย (ฉบับที่ ..) พ.ศ. .... โดยที่ประชุมสภาผู้แทนราษฎร ชุดที่ 25 ปีที่ 2 ครั้งที่ 9 (สมัยสามัญประจําปีครั้งที่สอง) เมื่อวันที่ 16 ธันวาคม 2563 และครั้งที่ 11 (สมัยสามัญประจําปีครั้งที่สอง) เมื่อวันที่ 23 ธันวาคม 2563 มีมติรับหลักการแห่งร่างพระราชบัญญัติดังกล่าว ที่มีผู้เสนอรวม 8 ฉบับ ซึ่งขณะนี้อยู่ระหว่างการพิจารณาของคณะกรรมาธิการวิสามัญพิจารณาร่างพระราชบัญญัติอ้อยและน้ําตาลทราย (ฉบับที่ ..) พ.ศ. ....
2) กระทรวงอุตสาหกรรม โดยกรมโรงงานอุตสาหกรรม ได้เพิ่มกิจการอุตสาหกรรมชีวภาพในบัญชีประเภทโรงงานอุตสาหกรรม โดยคณะรัฐมนตรีมีมติเมื่อวันที่ 20 เมษายน 2564 อนุมัติในหลักการร่างกฎกระทรวงกําหนดประเภท ชนิด และขนาดของโรงงาน (ฉบับที่ ..) พ.ศ. .... ตามที่กระทรวงอุตสาหกรรมเสนอ ซึ่งแก้ไขเพิ่มประเภทหรือชนิดของโรงงาน ในลําดับที่ 42 แห่งบัญชีท้ายกฎกระทรวงกําหนดประเภท ชนิด และขนาดของโรงงาน พ.ศ. 2563 โดยเพิ่มประเภทโรงงานลําดับที่ 42 (3) การทําเคมีภัณฑ์หรือสารเคมี หรือวัสดุเคมี ซึ่งใช้วัตถุดิบพื้นฐานทางการเกษตรหรือผลิตภัณฑ์อื่นที่ต่อเนื่อง โดยใช้กระบวนการเคมีชีวภาพเป็นพื้นฐาน 42 (4) การผลิตพลาสติกชีวภาพจากเคมีภัณฑ์หรือสารเคมี หรือวัสดุเคมีที่ผลิตจากวัตถุดิบ พื้นฐานทางการเกษตรหรือผลิตภัณฑ์ที่ต่อเนื่อง และ 42 (5) การผลิตพลาสติกชีวภาพจากเคมีภัณฑ์ หรือสารเคมี หรือวัสดุเคมีที่ผลิตจากวัตถุดิบพื้นฐานทางการเกษตรหรือผลิตภัณฑ์ที่ต่อเนื่องรวมกับวัตถุดิบที่ผลิตมาจากปิโตรเลียมและทําให้พลาสติกชีวภาพนั้นสลายตัวได้ทางชีวภาพ ทั้งนี้ ให้เป็นโรงงานจําพวกที่ 3 ตามพระราชบัญญัติโรงงาน พ.ศ. 2535 ที่ต้องมีใบอนุญาตประกอบกิจการโรงงานก่อนจึงจะดําเนินการได้ ซึ่งขณะนี้อยู่ระหว่างการตรวจพิจารณาของสํานักงานคณะกรรมการกฤษฎีกาก่อนนําลงประกาศในราชกิจจานุเบกษา
3) กระทรวงมหาดไทย โดยกรมโยธาธิการและผังเมือง ได้ดําเนินการปรับปรุงแก้ไขผังเมืองรวม ตามมาตรา 35 แห่งพระราชบัญญัติการผังเมือง พ.ศ. 2562 ในพื้นที่จังหวัดที่มีศักยภาพในการพัฒนาอุตสาหกรรมชีวภาพ ได้แก่
- จังหวัดชัยภูมิ โดยคณะรัฐมนตรีมีมติเมื่อวันที่ 1 มิถุนายน 2564 เห็นชอบร่างประกาศกระทรวงมหาดไทย เรื่อง การให้ใช้บังคับผังเมืองรวมจังหวัดชัยภูมิ (ฉบับที่ ..) พ.ศ. .... และอยู่ระหว่างการนําลงประกาศในราชกิจจานุเบกษา
- จังหวัดอุบลราชธานี โดยคณะรัฐมนตรีมีมติเมื่อวันที่ 1 มิถุนายน 2564 เห็นชอบร่างประกาศกระทรวงมหาดไทย เรื่อง การให้ใช้บังคับผังเมืองรวมจังหวัดอุบลราชธานี (ฉบับที่ ..) พ.ศ. .... และอยู่ระหว่างการนําลงประกาศในราชกิจจานุเบกษา
- จังหวัดลพบุรี โดยที่ประชุมคณะกรรมการผังเมือง มีมติเมื่อวันที่ 23 มีนาคม 2564 เห็นชอบให้แก้ไขบัญชีท้ายกฎกระทรวงให้ใช้บังคับผังเมืองรวมจังหวัดลพบุรี พ.ศ. 2560 ใน
การใช้ประโยชน์ที่ดินประเภทชนบทและเกษตรกรรม (สีเขียว) บริเวณหมายเลข ก.3 โดยให้โรงงานสามารถดําเนินกิจการที่เป็นอาคารสูงหรืออาคารขนาดใหญ่ได้ และให้โรงงานลําดับที่ 42 (1) 42 (2) 43 (1) 43 (3) และ 89 ตามบัญชีท้ายกฎกระทรวงกําหนดประเภท ชนิด และขนาดของโรงงาน พ.ศ. 2563 สามารถประกอบกิจการได้ในบริเวณหมายเลข ก.3-1 ถึง ก.3-14 ยกเว้นบริเวณหมายเลข ก.3-12 และ ก.3-13 รวมถึงแก้ไขที่ดินในบริเวณหมายเลข ก.3-9 (บางส่วน) เป็นที่ดินประเภทอุตสาหกรรมและคลังสินค้า (สีม่วง) ซึ่งขณะนี้อยู่ระหว่างการรับฟังข้อคิดเห็นของประชาชน
4) หน่วยงานภาครัฐที่เกี่ยวข้องได้ผลักดันภาคการเกษตรสู่การทําเกษตรสมัยใหม่เพื่อรองรับการพัฒนาอุตสาหกรรมชีวภาพในประเทศ ดังนี้
- กระทรวงเกษตรและสหกรณ์ ได้ดําเนินการวางแผนการใช้ที่ดินตามความเหมาะสมของดินสําหรับการปลูกพืชเศรษฐกิจต่าง ๆ โดยสนับสนุนภาคการเกษตรในการประยุกต์ใช้ระบบแผนที่การเกษตร (Agri-Map) เพื่อเป็นเครื่องมือบริหารจัดการสินค้าเกษตรให้สอดคล้องตามสภาพพื้นที่ปัจจุบันและช่วยในการวางแผนการผลิตสินค้าเกษตรในอนาคตได้อย่างมีประสิทธิภาพ รวมถึงส่งเสริมการเกษตรแบบแปลงใหญ่เพื่อช่วยลดต้นทุนและเพิ่มประสิทธิภาพในการผลิต โดยในปี 2563 มีการปรับเปลี่ยนการผลิตในพื้นที่ไม่เหมาะสมตาม Agri-Map จํานวน 100,000 ไร่ และการพัฒนาระบบส่งเสริมการเกษตรแบบแปลงใหญ่ จํานวน 80,000 ไร่ นอกจากนี้ยังมีงานวิจัยอย่างต่อเนื่องในการปรับปรุงพัฒนาสายพันธุ์พืชใหม่ที่เหมาะต่อสภาพพื้นที่เพาะปลูก ให้ผลผลิตสูง มีคุณภาพดี และมีความต้านทานต่อโรคแมลง
- กระทรวงดิจิทัลเพื่อเศรษฐกิจและสังคม ได้ดําเนินโครงการนําร่องเกษตรดิจิทัลด้วยเทคโนโลยี 5G ซึ่งผ่านมติเห็นชอบจากคณะกรรมการขับเคลื่อน 5G แห่งชาติ โดยมีแผนนําร่องในพื้นที่จังหวัดเชียงใหม่ เชียงราย อุดรธานี และพื้นที่ลุ่มน้ําทะเลสาบสงขลา เพื่อประยุกต์ใช้เทคโนโลยี 5G ร่วมกับเทคโนโลยี IoT ในการติดตามสถานะการเพาะปลูกและจัดเก็บข้อมูลในรูปแบบ Big Data ที่สามารถนํามาวิเคราะห์จัดทําเป็น Data analytics รวมทั้งใช้อุปกรณ์อากาศยานไร้คนขับ (Drone) ในการสํารวจพื้นที่ รดน้ํา และฉีดพ่นสารเคมี และเทคโนโลยีปัญญาประดิษฐ์ (AI) ในการประมวลผลข้อมูลเพื่อจัดทํา Image processing
5) กรมวิทยาศาสตร์การแพทย์ โดยสํานักมาตรฐานห้องปฏิบัติการ ในฐานะหน่วยตรวจสอบขึ้นทะเบียนแห่งชาติ (National Compliance Monitoring Authority: CMA) ที่ได้มาตรฐานตามหลักปฏิบัติที่ดีทางห้องปฏิบัติการขององค์การเพื่อความร่วมมือและการพัฒนาทางเศรษฐกิจ (Organisation for Economic Co-operation and Development Good Laboratory Practice: OECD GLP) ได้ตอบรับคําเชิญผูกพันต่อกรรมสารของ OECD Council ที่เกี่ยวกับการยอมรับร่วมของข้อมูลเรื่องการประเมินสารเคมี เมื่อวันที่ 24 สิงหาคม 2563 และได้รับแจ้งยืนยันการเข้าร่วมเป็นภาคีสมาชิกแบบสมบูรณ์ (Full adherence) ที่เกี่ยวกับการยอมรับร่วมของข้อมูลเรื่องการประเมินสารเคมีของประเทศไทยจาก OECD เมื่อวันที่ 7 กันยายน 2563 เป็นที่เรียบร้อยแล้ว ส่งผลให้ประเทศไทยได้รับประโยชน์ด้านการมีสิทธิและพันธกิจเช่นเดียวกับภาคีเต็มรูปแบบ (Full member) สามารถแลกเปลี่ยนข้อมูลและได้รับการยอมรับร่วมในข้อมูลการประเมินสารเคมี โดยไม่ต้องทดสอบซ้ํา และการเป็นสมาชิกสมทบในคณะทํางานและการประชุมที่เกี่ยวข้องกับ OECD ซึ่งสํานักมาตรฐานห้องปฏิบัติการมีผู้ตรวจสอบ (Inspector) ตามหลักการ OECD GLP ที่ผ่านการฝึกอบรมหลักสูตรที่จัดโดย OECD หรือหน่วยตรวจสอบขึ้นทะเบียนระดับประเทศหรือระดับนานาชาติ จํานวน 4 ราย แบ่งเป็น Full inspector จํานวน 2 ราย และ External contractor inspector จํานวน 2 ราย โดยปัจจุบันประเทศไทยมีหน่วยงานทดสอบที่ศึกษาความเป็นพิษในสัตว์ทดลอง (Toxicity studies) ที่ดําเนินการสอดคล้องตามหลักการ OECD GLP ที่ได้รับการขึ้นทะเบียนแล้ว จํานวน 4 แห่ง คือ ศูนย์สัตว์ทดลองแห่งชาติ มหาวิทยาลัยมหิดล กรมวิทยาศาสตร์การแพทย์ สถานสัตว์ทดลองเพื่อการวิจัย มหาวิทยาลัยนเรศวร และศูนย์เชี่ยวชาญนวัตกรรมผลิตภัณฑ์สมุนไพร สถาบันวิจัยวิทยาศาสตร์และเทคโนโลยีแห่งประเทศไทย และอยู่ระหว่างดําเนินการตรวจสอบขึ้นทะเบียน จํานวน 1 แห่ง คือ ศูนย์วิจัยไพรเมทแห่งชาติ จุฬาลงกรณ์มหาวิทยาลัย ซึ่งได้รับการตรวจสอบด้าน Safety pharmacology study แล้ว และอยู่ระหว่างการแก้ไขข้อเบี่ยงเบน
1.2 มาตรการเร่งรัดการลงทุนภายในประเทศ โดยสํานักงานคณะกรรมการส่งเสริมการลงทุน ได้ออกประกาศคณะกรรมการส่งเสริมการลงทุน ที่ 2/2563 เรื่อง มาตรการส่งเสริมการลงทุนในพื้นที่เขตพัฒนาพิเศษภาคตะวันออก (EEC) ลงวันที่ 15 มกราคม พ.ศ. 2563 กําหนดให้พื้นที่ EEC ได้แก่ จังหวัดฉะเชิงเทรา ชลบุรี และระยอง เป็นเขตส่งเสริมการลงทุน และให้กิจการเป้าหมายในพื้นที่ดังกล่าวซึ่งรวมถึงกิจการพัฒนาเทคโนโลยีชีวภาพได้รับสิทธิและประโยชน์ด้านภาษีเงินได้นิติบุคคลเพิ่มเติมตามเงื่อนไข และประกาศคณะกรรมการส่งเสริมการลงทุนที่ ส.4/2563 ลงวันที่ 29 กรกฎาคม พ.ศ. 2563 โดยแก้ไขเพิ่มเติมประเภทกิจการเพื่อส่งเสริมให้มีการลงทุนและสร้างความเข้มแข็งของภาคเกษตรและอุตสาหกรรมเกษตร รวมถึงการใช้ประโยชน์จากผลพลอยได้หรือเศษวัสดุทางการเกษตร ภายใต้แนวคิดเศรษฐกิจ BCG ของรัฐบาล หรือการพัฒนาเศรษฐกิจชีวภาพ เศรษฐกิจหมุนเวียน และเศรษฐกิจสีเขียว (Bio-Circular-Green Economy Model) โดยภาคเอกชนได้มีการดําเนินการขับเคลื่อนการลงทุนอุตสาหกรรมชีวภาพในประเทศผ่านโครงการต่าง ๆ ตามมาตรการฯ ซึ่งมีโครงการที่ดําเนินการผลิตเชิงพาณิชย์แล้ว จํานวน 5 โครงการ เกิดมูลค่าการลงทุนรวมทั้งสิ้น 18,440 ล้านบาท และโครงการที่อยู่ระหว่างแผนการก่อสร้าง จํานวน 6 โครงการ มีมูลค่าการลงทุนที่คาดว่าจะเกิดขึ้นรวมประมาณ 160,000 ล้านบาท โดยผลการดําเนินโครงการลงทุนของภาคเอกชนในเขตพื้นที่นําร่องและเขตพื้นที่ศักยภาพอื่นสรุปได้ ดังนี้
1) เขตพื้นที่ EEC มีโครงการการลงทุนที่เสนอภายใต้มาตรการฯ จํานวน 3 โครงการ ซึ่งดําเนินการผลิตเชิงพาณิชย์แล้ว และเกิดมูลค่าการลงทุนรวมทั้งสิ้น 9,740 ล้านบาท ได้แก่ โครงการผลิตน้ํายาล้างไต มูลค่าการลงทุน 2,240 ล้านบาท ตั้งอยู่ที่นิคมอุตสาหกรรมอมตะซิตี้ จังหวัดระยอง โดยบริษัท แบ็กซ์เตอร์ เฮลธ์แคร์ (ประเทศไทย) จํากัด โครงการผลิต Poly Lactic Acid (PLA) มูลค่าการลงทุน 3,500 ล้านบาท ตั้งอยู่ที่นิคมอุตสาหกรรมเอเซีย จังหวัดระยอง โดยการร่วมทุนระหว่าง บริษัท โททาล จํากัด กับ บริษัท คอร์เบียน พูแลค (ประเทศไทย) จํากัด และโครงการ Palm Biocomplex มูลค่าการลงทุน 4,000 ล้านบาท ตั้งอยู่ที่อําเภอหนองใหญ่ จังหวัดชลบุรี โดยความร่วมมือระหว่าง บริษัท โกลบอลกรีน เคมิคอล จํากัด (มหาชน) กับ กลุ่มบริษัทไทยอีสเทิร์น เพื่อผลิตเมทิลเอสเตอร์ (B100) กลีเซอรีนบริสุทธิ์ โอลีโอเคมีชนิดพิเศษ สารลดแรงตึงผิว (Alkyl Polylgucoside: APG) และสารสกัดวิตามินอีสําหรับอาหารเสริมสัตว์
2) เขตพื้นที่ภาคเหนือตอนล่าง (จังหวัดนครสวรรค์และกําแพงเพชร) โดยบริษัท จีจีซี เคทิส ไบโออินดัสเทรียล จํากัด ซึ่งเป็นการร่วมทุนระหว่าง บริษัท จีจีซี ไบโอเคมิคอล จํากัด กับ บริษัท เคทิส ไบโอเอทานอล จํากัด ดําเนินโครงการนครสวรรค์ไบโอคอมเพล็กซ์ ตั้งอยู่ที่ตําบลหนองโพ อําเภอตาคลี จังหวัดนครสวรรค์ แบ่งโครงการเป็น 2 ระยะ คือ ระยะที่ 1 มูลค่าการลงทุน 7,500 ล้านบาท เพื่อก่อสร้างโรงหีบอ้อย กําลังการผลิต 24,000 ตันต่อวัน โรงงานเอทานอล กําลังการผลิต 600,000 ลิตรต่อวัน (หรือประมาณ 186 ล้านลิตรต่อปี) และโรงงานไฟฟ้าจากเชื้อเพลิงชีวมวลและไอน้ําความดันสูง กําลังการผลิตติดตั้งไฟฟ้า 85 เมกะวัตต์ และไอน้ํา 475 ตันต่อชั่วโมง โดยคาดว่าจะสามารถดําเนินการผลิตเชิงพาณิชย์ได้ภายในเดือนธันวาคม ปี 2564 ทั้งนี้ แผนการดังกล่าวมีความล่าช้ากว่ากําหนดการเดิม เนื่องจากสถานการณ์การแพร่ระบาดของโรคโควิด-19 ได้ส่งผลกระทบต่อการนําเข้าเครื่องจักรที่สั่งซื้อจากต่างประเทศ ทําให้ไม่สามารถขนส่งและดําเนินการติดตั้งเครื่องจักรได้ตามแผน และระยะที่ 2 มูลค่าการลงทุนประมาณ 30,000 ล้านบาท เพื่อต่อยอดสู่การพัฒนาผลิตภัณฑ์มูลค่าเพิ่มสูงโดยใช้เทคโนโลยีที่ทันสมัย และเป็นมิตรกับสังคมและสิ่งแวดล้อม เช่น โพลีแลคติกแอซิด (Polylactic acid: PLA) สําหรับอุตสาหกรรมพลาสติกชีวภาพ กรดอะมิโนและสารสกัดยีสต์สําหรับอุตสาหกรรมอาหารสัตว์ สารให้ความหวาน (Xylitol) สําหรับอุตสาหกรรมอาหาร เบต้ากลูแคน (Beta-glucan) สารไฟโตสเตอรอล (Phytosterols) และสารโพลีโคซานอล (Policosanol) สําหรับอุตสาหกรรมโภชนเภสัชภัณฑ์ (Nutraceuticals) โดยคาดว่าจะสามารถดําเนินการผลิตเชิงพาณิชย์ได้ภายในไตรมาสที่ 1 ปี 2566 ซึ่งขณะนี้บริษัท เนเชอร์เวิร์คส์ เอเชีย แปซิฟิก จํากัด หนึ่งในพันธมิตรร่วมทุนจากสหรัฐอเมริกา ได้รับอนุมัติให้การส่งเสริมจากสํานักงานคณะกรรมการส่งเสริมการลงทุนในกิจการผลิต PLA แล้ว เมื่อเดือนพฤษภาคม 2564 มีมูลค่าการลงทุน 15,000 ล้านบาท
สําหรับโครงการการลงทุนที่เสนอภายใต้มาตรการฯ ในพื้นที่จังหวัดกําแพงเพชร จํานวน 5 โครงการ มูลค่าการลงทุนรวม 10,000 ล้านบาท เพื่อผลิตน้ําตาลเพื่อสุขภาพ (Functional sugar) ยีสต์อบแห้ง สารสกัดจากยีสต์ และเบต้ากลูแคนสําหรับอุตสาหกรรมอาหารและอาหารสัตว์ ซึ่งบริษัท คริสตอลลา จํากัด ได้ดําเนินการศึกษาความเป็นไปได้ในการลงทุนโครงการดังกล่าวแล้ว พบว่ามีข้อจํากัดด้านความพร้อมทางเทคโนโลยีและไม่มีความคุ้มค่ากับการลงทุนในสถานการณ์ปัจจุบัน จึงตัดสินใจชะลอแผนการลงทุนโครงการออกไปก่อน
3) เขตพื้นที่ภาคอีสานตอนกลาง (จังหวัดขอนแก่น) โดยบริษัท น้ําตาลมิตรผล จํากัด ดําเนินโครงการนิคมอุตสาหกรรม Bioeconomy มูลค่าการลงทุน 29,705 ล้านบาท ตั้งอยู่ที่อําเภอบ้านไผ่ จังหวัดขอนแก่น ซึ่งได้มีการประชุมรับฟังความคิดเห็น ครั้งที่ 1 สําหรับการสร้างโรงงานน้ําตาลและโรงงานไฟฟ้าจากเชื้อเพลิงชีวมวล และอยู่ระหว่างการศึกษาผลกระทบทางด้านพันธุ์สัตว์ในพื้นที่รอบโครงการ ซึ่งทางบริษัทฯ มีแผนการยกระดับการแปรรูปเป็นผลิตภัณฑ์มูลค่าเพิ่มสูง เช่น น้ําตาลแคลอรีต่ํา เบกกิ้งยีสต์ (Baking yeast) จากกากน้ําตาล โดยจะดําเนินการศึกษาความเป็นไปได้ในการลงทุนและเร่งสร้างความเข้าใจกับชุมชนในพื้นที่ต่อไป
4) กระทรวงอุตสาหกรรมได้ดําเนินการขยายผล Bioeconomy และร่วมกับหน่วยงานที่เกี่ยวข้องทั้งภาครัฐและภาคเอกชนเพื่อผลักดันโครงการลงทุนจัดตั้ง Bio Hub ในพื้นที่ส่วนภูมิภาคที่มีศักยภาพของประเทศตามนโยบายรัฐบาล ซึ่งมีความก้าวหน้าการดําเนินงาน ดังนี้
- โครงการไบโอ ฮับ เอเซีย มูลค่าการลงทุน 57,600 ล้านบาท ตั้งอยู่ที่ตําบลเขาหินซ้อน อําเภอพนมสารคาม จังหวัดฉะเชิงเทรา โดยบริษัท อิมเพรส กรีน เอ็นเนอร์ยี่ จํากัด เพื่อพัฒนาพื้นที่อุตสาหกรรมเชิงนิเวศอัจฉริยะ (Smart Eco Industrial Estate) รองรับโรงงานอุตสาหกรรมเป้าหมาย จํานวน 54 โรงงาน อาทิ พลังงานชีวภาพ ไบโอรีไฟเนอรี่ (Biorefinery) เคมีชีวภาพ อาหารแห่งอนาคตสําหรับคนและสัตว์ ยาและเครื่องสําอางจากสารสกัดจากพืช การแพทย์และสุขภาพ รวมถึงจัดตั้งศูนย์วิจัยและพัฒนานวัตกรรม ทั้งนี้ โครงการได้รับมติอนุมัติเป็นเอกฉันท์จากการประชาพิจารณ์กับสภาองค์การบริหารส่วนตําบลเขาหินซ้อนและชุมชนในบริเวณโดยรอบโครงการเรียบร้อยแล้ว โดยโครงการได้พัฒนาแพลตฟอร์มไบโอแมตลิงก์ (BioMatLink) เพื่อควบคุมปริมาณและคุณภาพวัตถุดิบจากเกษตรกรรายแปลงแบบครบวงจร และประกันราคารับซื้อมันสําปะหลังไม่ต่ํากว่า 2 บาท โดยในปี 2563 มีเกษตรกรเข้าร่วมโครงการ จํานวน 4,000 ราย และจะขยายเป็น 50,000 ราย ครอบคลุมพื้นที่เก็บเกี่ยว 200,000 ไร่ โดยปัจจุบันมีนักลงทุนในประเทศและจากต่างประเทศ หลายรายที่สนใจร่วมลงทุนในโครงการ เช่น เนเธอร์แลนด์ สหรัฐอเมริกา แคนาดา เยอรมนี สหราชอาณาจักรจีน ฝรั่งเศส ซึ่งขณะนี้อยู่ระหว่างดําเนินการก่อสร้างโรงงานเอทานอล ระยะที่ 2 กําลังการผลิต 300,000 ลิตรต่อวัน (หรือประมาณ 108 ล้านลิตรต่อปี) และโรงงานไฟฟ้าจากก๊าซชีวภาพ กําลังการผลิตติดตั้งไฟฟ้า 15 เมกะวัตต์ นอกจากนี้มีแผนการก่อสร้างโรงเรือนเพาะปลูกและโรงงานผลิตผลิตภัณฑ์จากกัญชาเกรดทางการแพทย์ (Medical grade) ซึ่งขณะนี้อยู่ระหว่างการพิจารณาเอกสารสําคัญจากหน่วยงานที่เกี่ยวข้อง ได้แก่ การขออนุญาตปลูกกัญชาจากสํานักงานคณะกรรมการอาหารและยา การขอรับส่งเสริมการลงทุนจากสํานักงานคณะกรรมการส่งเสริมการลงทุน การขอความเห็นชอบรายงานการประเมินผลกระทบสิ่งแวดล้อมจากสํานักงานนโยบายและแผนทรัพยากรธรรมชาติและสิ่งแวดล้อม และการขออนุญาตตั้งโรงงานและประกอบกิจการโรงงานจากกรมโรงงานอุตสาหกรรม
- โครงการลพบุรี ไบโอคอมเพล็กซ์ มูลค่าการลงทุน 32,000 ล้านบาท ตั้งอยู่ที่ตําบลหนองเมือง ตําบลดอนดึง อําเภอบ้านหมี่ จังหวัดลพบุรี โดยบริษัท อุตสาหกรรมน้ําตาลชาวไร่ จํากัด เพื่อผลิตเอทานอลจากน้ําอ้อย กําลังการผลิต 600,000 ลิตรต่อวัน (หรือประมาณ 198 ล้านลิตรต่อปี) พลังงานไฟฟ้าจากเชื้อเพลิงชีวมวล กําลังการผลิตติดตั้งไฟฟ้า 50 เมกะวัตต์ ปุ๋ยชีวภาพ กําลังการผลิต 1,000 ตันต่อวัน และสารเคมีชีวภาพ เช่น กรดแลคติก (Lactic acid) สารสกัดจากยีสต์ เอนไซม์ รวมถึงพัฒนาศูนย์วิจัยและนวัตกรรมด้านชีวภาพ และระบบการจัดการเกษตรขั้นสูงด้วยเทคโนโลยีดิจิทัล โดยกรมโยธาธิการและผังเมือง ได้พิจารณาแก้ไขปรับสีผังเมืองบริเวณที่ตั้งโครงการจากพื้นที่สีเขียว (ที่ดินประเภทชนบทและเกษตรกรรม) เป็นสีม่วง (ที่ดินประเภทอุตสาหกรรมและคลังสินค้า) ทําให้ภาคเอกชนสามารถวางแผนธุรกิจได้ต่อไป ซึ่งขณะนี้อยู่ระหว่างการออกแบบโครงการและการเจรจากับนักลงทุนที่สนใจ รวมถึงการจัดทํารายงานการประเมินผลกระทบสิ่งแวดล้อม
- โครงการนิคมอุตสาหกรรมอุบลราชธานี มูลค่าการลงทุน 8,400 ล้านบาท ตั้งอยู่ที่ตําบลนากระแซงและตําบลทุ่งเทิง อําเภอเดชอุดม จังหวัดอุบลราชธานี โดยความร่วมมือระหว่างการนิคมอุตสาหกรรมแห่งประเทศไทย กับ บริษัท อุบลราชธานี อินดัสตรี้ จํากัด เพื่อพัฒนาพื้นที่และระบบสาธารณูปโภครองรับการพัฒนาอุตสาหกรรมเกษตรแปรรูป เครื่องจักรกลการเกษตร เทคโนโลยีชีวภาพ สมุนไพรและการแพทย์ และอุตสาหกรรมเป้าหมายอื่น ซึ่งโครงการดังกล่าวได้ผ่านมติเห็นชอบจากคณะรัฐมนตรี เมื่อวันที่ 24 กรกฎาคม 2561 ในคราวประชุมคณะรัฐมนตรีในพื้นที่กลุ่มภาคตะวันออกเฉียงเหนือตอนล่าง 2 และมีข้อสั่งการให้การนิคมอุตสาหกรรมแห่งประเทศไทยศึกษาความเป็นไปได้ในการจัดตั้งนิคมอุตสาหกรรมอุบลราชธานี และให้สํานักงานอุตสาหกรรมจังหวัดอุบลราชธานีประสานกรมโยธาธิการและผังเมืองเพื่อปรับปรุงผังเมืองให้มีความเหมาะสมต่อไป โดยขณะนี้อยู่ระหว่างการจัดทํารายงานการประเมินผลกระทบสิ่งแวดล้อม และการพิจารณาแก้ไขผังเมืองรวมจังหวัดอุบลราชธานี ทั้งนี้ ทางจังหวัดอุบลราชธานีได้แต่งตั้งคณะทํางานกลั่นกรองความเหมาะสมในการจัดตั้งนิคมอุตสาหกรรมอุบลราชธานี (ระดับอําเภอ) และดําเนินการประชุมรับฟังความคิดเห็นพร้อมสร้างการรับรู้แก่ประชาชน ซึ่งที่ประชุมมีมติเห็นชอบการปรับผังเมืองจากพื้นที่สีเขียว (ที่ดินประเภทชนบทและเกษตรกรรม) เป็นสีม่วง (ที่ดินประเภทอุตสาหกรรมและคลังสินค้า) บริเวณตําบลนากระแซงและตําบลทุ่งเทิงที่อยู่โดยรอบโครงการ
- โครงการพัฒนานิคมอุตสาหกรรม Smart Park มูลค่าการลงทุน 2,370.72 ล้านบาท ตั้งอยู่ที่ตําบลห้วยโป่ง อําเภอเมืองระยอง จังหวัดระยอง และอยู่ในเขตระเบียงเศรษฐกิจภาคตะวันออก (EEC) เป็นการพัฒนาพื้นที่และระบบสาธารณูปโภคเพื่อรองรับการพัฒนาอุตสาหกรรมแห่งอนาคต (New S-Curve) ซึ่งอุตสาหกรรมเชื้อเพลิงชีวภาพและเคมีชีวภาพเป็นหนึ่งในอุตสาหกรรมเป้าหมายภายในโครงการ โดยคณะรัฐมนตรีมีมติเมื่อวันที่ 29 กันยายน 2563 เห็นชอบการลงทุนโครงการพัฒนานิคมอุตสาหกรรม Smart Park ตามที่กระทรวงอุตสาหกรรมเสนอ และให้การนิคมอุตสาหกรรมแห่งประเทศไทยให้ความสําคัญกับการรักษาสิ่งแวดล้อมในบริเวณโดยรอบโครงการ และปฏิบัติตามมาตรการป้องกันและแก้ไขผลกระทบสิ่งแวดล้อมและมาตรการติดตาม ตรวจสอบผลกระทบสิ่งแวดล้อมตามที่กําหนดไว้ในรายงานการประเมินผลกระทบสิ่งแวดล้อมอย่างเคร่งครัด ซึ่งขณะนี้อยู่ระหว่างการจัดทําขอบเขตของงาน (TOR) การจ้างผู้รับจ้างก่อสร้าง และคาดว่าจะดําเนินการก่อสร้างแล้วเสร็จภายในปี 2567
- โครงการจัดตั้งนิคมอุตสาหกรรมบลูโอลิโอเทค ซิตี้ ซึ่งเดิมทีบริษัท พลังงานบริสุทธิ์ จํากัด (มหาชน) มีแผนการลงทุนมูลค่า 12,500 ล้านบาท เพื่อผลิตเชื้อเพลิงชีวภาพและเคมีชีวภาพที่ตําบลสองคลอง อําเภอบางปะกง จังหวัดฉะเชิงเทรา แต่จากการประเมินสภาพแวดล้อมการลงทุน พบว่าพื้นที่ดังกล่าวยังไม่เหมาะสมต่อการลงทุนประกอบอุตสาหกรรมในขณะนี้ จึงตัดสินใจปรับเปลี่ยนแผนการลงทุนใหม่เป็นโครงการกรีนดีเซล (Green Diesel) และสารเปลี่ยนสถานะ (Phase Change Material: PCM) จากน้ํามันปาล์มดิบ มูลค่าการลงทุน 1,200 ล้านบาท ตั้งอยู่ที่นิคมอุตสาหกรรมดับบลิวเอชเอ ตะวันออก (มาบตาพุด) จังหวัดระยอง โดยบริษัท อีเอ ไบโอ อินโนเวชั่น จํากัด ซึ่งเป็นบริษัทย่อย เพื่อผลิตกรีนดีเซล หรือ Bio Hydrogenated Diesel (BHD) สําหรับใช้เป็นส่วนผสมของน้ํามันดีเซล ช่วยเพิ่มประสิทธิภาพและความสะอาดของเครื่องยนต์ และสาร PCM สําหรับใช้ควบคุมอุณหภูมิในวัสดุก่อสร้างอาคาร หรือเส้นใยผ้า กําลังการผลิต 130 ตันต่อวัน ซึ่งดําเนินการผลิตเชิงพาณิชย์แล้ว เมื่อไตรมาสที่ 4 ปี 2563
1.3 มาตรการกระตุ้นอุปสงค์ มีการดําเนินงาน ดังนี้
1) กระทรวงการคลังได้เสนอมาตรการให้สิทธิประโยชน์ทางภาษีเพื่อส่งเสริมการใช้บรรจุภัณฑ์พลาสติกที่เป็นมิตรกับสิ่งแวดล้อม ซึ่งคณะรัฐมนตรีมีมติเมื่อวันที่ 15 เมษายน 2563 เห็นชอบตามที่กระทรวงการคลังเสนอ โดยได้นําพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ 702) พ.ศ. 2563 ประกาศลงในราชกิจจานุเบกษา เมื่อวันที่ 22 มิถุนายน 2563 ซึ่งมีสาระสําคัญคือ กําหนดให้ยกเว้นภาษีเงินได้นิติบุคคลให้แก่บริษัทหรือห้างหุ้นส่วนนิติบุคคล สําหรับเงินได้เป็นจํานวนร้อยละยี่สิบห้าของรายจ่ายที่ได้จ่ายเป็นค่าซื้อผลิตภัณฑ์พลาสติกที่ย่อยสลายได้ทางชีวภาพตามประเภทที่อธิบดีประกาศกําหนด และได้รับการรับรองผลิตภัณฑ์จากสํานักงานเศรษฐกิจอุตสาหกรรม สําหรับรายจ่ายที่ได้จ่ายไปตั้งแต่วันที่ 1 มกราคม พ.ศ. 2562 ถึงวันที่ 31 ธันวาคม พ.ศ. 2564 โดยหน่วยงานที่เกี่ยวข้องได้ดําเนินการตามมติคณะรัฐมนตรี ดังนี้
- กรมสรรพากรออกประกาศอธิบดีกรมสรรพากรเกี่ยวกับภาษีเงินได้ (ฉบับที่ 388) เรื่อง กําหนดประเภท หลักเกณฑ์ วิธีการ และเงื่อนไข เพื่อการยกเว้นภาษีเงินได้นิติบุคคลสําหรับเงินได้ที่ได้จ่ายเป็นค่าซื้อผลิตภัณฑ์พลาสติกที่ย่อยสลายได้ทางชีวภาพ เมื่อวันที่ 9 กันยายน พ.ศ. 2563 โดยครอบคลุมผลิตภัณฑ์พลาสติกย่อยสลายได้ 11 ชนิด ได้แก่ ถุงหูหิ้ว ถุงขยะ แก้วพลาสติก จานชามถาดพลาสติกแบบใช้ครั้งเดียวทิ้ง ช้อนส้อมพลาสติก หลอดพลาสติก ถุงพลาสติกสําหรับเพาะชํา ฟิล์มคลุมหน้าดิน ขวดพลาสติก ฝาแก้วน้ํา และฟิล์มปิดฝาแก้ว
- สํานักงานเศรษฐกิจอุตสาหกรรมออกประกาศสํานักงานเศรษฐกิจอุตสาหกรรม เรื่อง หลักเกณฑ์และวิธีการรับรองผลิตภัณฑ์พลาสติกที่ย่อยสลายได้ทางชีวภาพ เมื่อวันที่ 29 มิถุนายน พ.ศ. 2563 โดยกําหนดให้ผู้ผลิต (Converter) ผลิตภัณฑ์พลาสติกที่ย่อยสลายได้ทางชีวภาพในประเทศไทยที่ประสงค์ยื่นขอใบรับรองต้องมีคุณลักษณะของผลิตภัณฑ์อย่างใดอย่างหนึ่งตามหลักเกณฑ์ที่ประกาศกําหนด โดย ณ เดือนเมษายน 2564 สํานักงานเศรษฐกิจอุตสาหกรรมได้ดําเนินการออกใบรับรองผลิตภัณฑ์พลาสติกที่ย่อยสลายได้เองทางชีวภาพให้แก่ผู้ผลิต (Converter) แล้ว จํานวน 4 ราย ได้แก่ บริษัท ทานตะวันอุตสาหกรรม จํากัด (มหาชน) บริษัท ไทยนําโพลีแพค จํากัด บริษัท บีดี สตรอว์ จํากัด และบริษัท แวนด้าแพค จํากัด รวมจํานวน ทั้งสิ้น 42 ใบรับรอง แบ่งเป็น หลอดพลาสติก จํานวน 32 ใบรับรอง ถุงขยะ ถุงหูหิ้ว ถุงซิป จํานวน 8 ใบรับรอง แก้วพลาสติกและฝาพลาสติก จํานวน 1 ใบรับรอง ถุงหูหิ้ว หลอดพลาสติก และฟิมล์ปิดฝาแก้ว จํานวน 1 ใบรับรอง
2) กระทรวงทรัพยากรธรรมชาติและสิ่งแวดล้อม โดยกรมอุทยานแห่งชาติ สัตว์ป่า และพันธุ์พืช ได้ดําเนินการรณรงค์ลดปริมาณพลาสติกชนิดใช้ครั้งเดียวทิ้งในอุทยานแห่งชาติรวม 155 แห่ง ผ่านโครงการต่าง ๆ เช่น โครงการอุทยานแห่งชาติปลอดขยะ โครงการนําร่องใช้บรรจุภัณฑ์พลาสติกชีวภาพที่สลายตัวได้ โครงการขยะคืนถิ่น และแคมเปญ “การท่องเที่ยวไร้ขยะ ลดภาระแก่ธรรมชาติ” ส่งผลให้ปริมาณขยะพลาสติกประเภทถุงหูหิ้ว ภาชนะบรรจุอาหาร ขวดน้ํา หลอด และช้อนส้อม ภายในอุทยานแห่งชาติลดลงเหลือ 1,457 ตัน ในปีงบประมาณ พ.ศ. 2563 จากปริมาณ 2,648 ตัน ในปีงบประมาณ พ.ศ. 2558
3) หน่วยงานที่เกี่ยวข้องทั้งภาครัฐและภาคเอกชน ได้ดําเนินการรณรงค์ให้บุคลากรในองค์กรลดการใช้ถุงพลาสติกประเภทใช้ครั้งเดียวทิ้ง และหันมาเลือกใช้ผลิตภัณฑ์ที่เป็นมิตรต่อสิ่งแวดล้อมมากขึ้น รวมถึงการประชาสัมพันธ์ให้ความรู้เกี่ยวกับการคัดแยกขยะอย่างถูกวิธี ดังนี้
- กระทรวงทรัพยากรธรรมชาติและสิ่งแวดล้อม ได้ลงนามบันทึกข้อตกลงความร่วมมือร่วมกับสถานีโทรทัศน์ 8 ช่องหลัก ลดการเผยแพร่ภาพพลาสติกแบบใช้ครั้งเดียวทิ้งในรายการวาไรตี้หรือละคร ยกเว้นรายการข่าวทางโทรทัศน์ หรือ “Censor Plastic Bags” ภายใต้โครงการ "ทําความดีด้วยหัวใจ ลดรับ ลดให้ ลดใช้ถุงพลาสติก" และร่วมกับภาคีเครือข่ายภาคเอกชน ทั้งห้างสรรพสินค้าและร้านสะดวกซื้อ จํานวน 43 แห่ง งดให้บริการถุงพลาสติกหูหิ้วแก่ผู้ซื้อสินค้า ตั้งแต่วันที่ 1 มกราคม 2563 เป็นต้นมา
- กระทรวงอุตสาหกรรมได้ดําเนินกิจกรรมเสริมสร้างการรับรู้เกี่ยวกับผลิตภัณฑ์พลาสติกชีวภาพ โดยจัดมอบถุงมือพลาสติกชีวภาพให้แก่ร้านอาหารเพื่อทดลองใช้ผลิตภัณฑ์ดังกล่าวซึ่งภายหลังการใช้งานจริง ได้เกิดการเจรจาธุรกิจเพื่อสั่งซื้อสินค้าระหว่างผู้ประกอบการร้านอาหารกับบริษัท
โนวาเมดิค จํากัด ผู้ผลิตถุงมือพลาสติกชีวภาพ
4) กระทรวงอุตสาหกรรม โดยสํานักงานมาตรฐานผลิตภัณฑ์อุตสาหกรรม ได้จัดทํามาตรฐานใหม่และปรับปรุงมาตรฐานเดิมที่เกี่ยวข้องกับผลิตภัณฑ์ชีวภาพอย่างต่อเนื่อง โดยในปี 2563 ถึงปัจจุบัน มีการออกมาตรฐานเพิ่มเติม จํานวน 17 มาตรฐาน โดยประกาศในราชกิจจานุเบกษาเมื่อวันที่ 6 มกราคม 2563 จํานวน 4 มาตรฐาน เมื่อวันที่ 4 กุมภาพันธ์ 2563 จํานวน 6 มาตรฐาน เมื่อวันที่ 25 มกราคม 2564 จํานวน 2 มาตรฐาน และเมื่อวันที่ 3 พฤษภาคม 2564 จํานวน 5 มาตรฐาน ทั้งนี้ อยู่ระหว่างการพิจารณาร่างมาตรฐานใหม่เพิ่มเติม จํานวน 3 มาตรฐาน
5) กระทรวงอุตสาหกรรม โดยสํานักงานเศรษฐกิจอุตสาหกรรม ร่วมกับสถาบันพลาสติก ได้ดําเนินการออกแบบตราสัญลักษณ์ Bio Label สําหรับผลิตภัณฑ์ชีวภาพที่ผลิตและวางจําหน่ายในประเทศ และจัดสัมมนาเพื่อประชาสัมพันธ์ตราสัญลักษณ์ดังกล่าวให้เกิดการรับรู้ในวงกว้าง
เมื่อวันที่ 4 พฤศจิกายน 2563 ซึ่งมีผู้ที่เกี่ยวข้องในอุตสาหกรรมชีวภาพเข้าร่วมการสัมมนา จํานวน 106 คน
1.4 มาตรการสร้างเครือข่ายในรูปแบบของศูนย์กลางความเป็นเลิศด้านชีวภาพ (Center of Bio Excellence: CoBE) โดยสถาบันพลาสติกทําหน้าที่เป็นหน่วยงานกลางประสาน เชื่อมโยงเตรียมความพร้อม และบริหารงานวิจัย/เทคโนโลยี/นวัตกรรมด้านชีวภาพเพื่อพัฒนาอุตสาหกรรมสู่เศรษฐกิจชีวภาพ มีการดําเนินงาน ดังนี้
1) การสร้างเครือข่ายเชื่อมโยงงานวิจัยสู่ภาคอุตสาหกรรม โดยหน่วยงานภาครัฐที่เกี่ยวข้อง ดังนี้
- สํานักงานคณะกรรมการอ้อยและน้ําตาลทราย ได้ดําเนินการจัดตั้ง
ศูนย์ส่งเสริมอุตสาหกรรมชีวภาพ ณ ตําบลบางพระ อําเภอศรีราชา จังหวัดชลบุรี เพื่อเชื่อมโยงงานวิจัยสู่ภาคอุตสาหกรรม ซึ่งได้รับจัดสรรเงินงบประมาณ ประจําปีงบประมาณ พ.ศ. 2563 จํานวน 80 ล้านบาท ผูกพัน 3 ปี ซึ่งคาดว่าจะก่อสร้างอาคารแล้วเสร็จในเดือนเมษายน ปี 2565
- สํานักงานการวิจัยแห่งชาติ ได้ดําเนินการสร้างเครือข่ายด้านอุตสาหกรรมเชื้อเพลิงชีวภาพและเคมีชีวภาพ ประกอบด้วย นักวิจัย จํานวน 164 คน บริษัทร่วมทุนวิจัย จํานวน 34 บริษัท และเกิดเครือข่ายภาคเอกชน จํานวน 125 บริษัท ซึ่งขณะนี้มีโครงการวิจัยเรื่องเชื้อเพลิงชีวภาพและเคมีชีวภาพ ที่ได้รับการสนับสนุนในปี 2560-2563 ที่ปิดโครงการแล้ว จํานวน 20 โครงการ และอยู่ระหว่างดําเนินโครงการ จํานวน 10 โครงการ
- สํานักงานพัฒนาวิทยาศาสตร์และเทคโนโลยีแห่งชาติ ได้ดําเนินการสร้างเครือข่ายเชื่อมโยงงานวิจัยกับภาคอุตสาหกรรม โดยร่วมกับภาคเอกชน จํานวน 55 บริษัทเพื่อเพิ่มมูลค่าวัสดุทางการเกษตรและทรัพยากรชีวภาพ ซึ่งเกิดเป็นผลิตภัณฑ์ใหม่ จํานวน 53 ผลิตภัณฑ์ อาทิ ผลิตภัณฑ์เบต้ากลูแคนบริสุทธิ์จากเชื้อรา ผลิตภัณฑ์ยีสต์โพรไบโอติกสําหรับใช้เป็นสารเสริมอาหารสัตว์ซึ่งจดทะเบียนผลิตภัณฑ์เพื่อจัดจําหน่ายแล้ว ภายใต้ตรา SYMPRO PLUS ตรา SYMPRO STAR และตรา SYNMUNE GUARD ผลิตภัณฑ์บํารุงผมบรรจุสารสกัดจากใบหมี่และบัวบก สารออกฤทธิ์และสารเติมแต่งจากขิงซึ่งอยู่ระหว่างยื่นจดสิทธิบัตร
2) การเชื่อมโยงงานวิจัย ให้คําปรึกษา สนับสนุนเงินทุนในการยกระดับสถานประกอบการชีวภาพสู่ Factory 4.0 โดยหน่วยงานภาครัฐที่เกี่ยวข้อง ดังนี้
- กรมส่งเสริมอุตสาหกรรม สํานักงานคณะกรรมการอ้อยและน้ําตาลทราย และสํานักงานเศรษฐกิจอุตสาหกรรม ร่วมกับสถาบันพลาสติก ได้ดําเนินการให้คําปรึกษาแก่ผู้ประกอบการเพื่อยกระดับกระบวนการผลิตเข้าสู่อุตสาหกรรมพลาสติกชีวภาพและเพิ่มผลผลิตสถานประกอบการด้านเทคโนโลยีชีวภาพ จํานวน 50 กิจการ และพัฒนาผลิตภัณฑ์ชีวภาพต้นแบบ จํานวน 30 ผลิตภัณฑ์ เช่น ถุงมือ เฝือกอ่อน ผ้ากันเปื้อน เสื้อกาวน์ กระติ๊บข้าว กระปุกเครื่องสําอาง ถาดบรรจุไข่ อาหารเสริมพืช/สัตว์จากสาหร่าย เซรั่มผสมกรดไกลโคลิก (Glycolic acid) จากอ้อย ครีมผสมสารสกัดโพลิโคซานอล (Policosanol) จากอ้อย
- สํานักงานพัฒนาวิทยาศาสตร์และเทคโนโลยีแห่งชาติ ได้ดําเนินการให้คําปรึกษาและการสนับสนุนทุนบางส่วนในการยกระดับสถานประกอบการชีวภาพเพื่อการพัฒนาปรับปรุงกระบวนการผลิต จํานวน 42 กิจการ และเพื่อการพัฒนาปรับปรุงผลิตภัณฑ์ จํานวน 19 กิจการ และสถาบันวิจัยวิทยาศาสตร์และเทคโนโลยีแห่งประเทศไทย ได้ดําเนินการให้คําปรึกษาด้านวิจัยและพัฒนาหัวเชื้อจุลินทรีย์แก่สถานประกอบการผลิตผลิตภัณฑ์น้ําตาลเพื่อสุขภาพ จํานวน 2 กิจการ
3) การสร้างบุคลากรและผู้เชี่ยวชาญด้านชีวภาพ โดยหน่วยงานภาครัฐที่เกี่ยวข้อง ดังนี้
- กรมส่งเสริมอุตสาหกรรม สํานักงานคณะกรรมการอ้อยและน้ําตาลทราย และสํานักงานเศรษฐกิจอุตสาหกรรม ร่วมกับสถาบันพลาสติก ได้ดําเนินกิจกรรมเสริมสร้างความรู้และพัฒนาบุคลากรด้านเทคโนโลยีชีวภาพ ซึ่งมีผู้เข้าร่วมการอบรมรวมมากกว่า 500 คน
- ศูนย์ความเป็นเลิศด้านชีววิทยาศาสตร์ (องค์การมหาชน) ได้จัดอบรมเพื่อยกระดับความสามารถบุคลากรการทดสอบความปลอดภัยผลิตภัณฑ์สุขภาพ ตามหลักการ OECD GLP
4) การพัฒนาศูนย์ข้อมูลอัจฉริยะอุตสาหกรรมชีวภาพ โดยสํานักงานเศรษฐกิจอุตสาหกรรมร่วมกับสถาบันพลาสติก ได้ดําเนินโครงการพัฒนาศูนย์ข้อมูลเชิงลึกอุตสาหกรรมชีวภาพ ซึ่งได้รับจัดสรรเงินงบประมาณ ประจําปีงบประมาณ พ.ศ. 2563-2564 จํานวนรวม 2 ล้านบาท เพื่อเชื่อมโยงข้อมูลในลักษณะ Bio Innovation Linkage โดยในปีแรกได้จัดทําฐานข้อมูลเทคโนโลยีการผลิต และฐานข้อมูลผู้ประกอบการในอุตสาหกรรมชีวภาพและอุตสาหกรรมต่อเนื่องที่เกี่ยวข้อง ซึ่งขณะนี้อยู่ระหว่างการจัดทําฐานข้อมูลสําคัญเพิ่มเติม ได้แก่ ฐานข้อมูลห้องปฏิบัติการ ฐานข้อมูล Value Chain ของพืชสําคัญ ฐานข้อมูล Supply Chain ของผลิตภัณฑ์เป้าหมาย ฐานข้อมูลการนําเข้า-ส่งออก ฐานข้อมูลกฎระเบียบและนโยบายที่เกี่ยวข้อง และฐานข้อมูลผลิตภัณฑ์พลาสติกที่ย่อยสลายได้ทางชีวภาพที่ได้การรับรองจากสํานักงานเศรษฐกิจอุตสาหกรรม
2. ปัญหาและอุปสรรคการดําเนินงาน
2.1 จากสถานการณ์การแพร่ระบาดของโรคติดเชื้อไวรัสโคโรนา 2019
(โควิด-19) ส่งผลกระทบให้หน่วยงานภาครัฐไม่สามารถดําเนินโครงการต่าง ๆ เกี่ยวกับการพัฒนาอุตสาหกรรมชีวภาพในประเทศได้ตามแผนงานที่กําหนดไว้ เนื่องจากการฝึกอบรมโดยผู้เชี่ยวชาญจากต่างประเทศ และการเข้าปฏิบัติงานให้คําปรึกษาผู้ประกอบการในหลายพื้นที่ โดยเฉพาะพื้นที่เสี่ยง จําเป็นต้องปรับรูปแบบการทํางานจากการฝึกอบรมและลงพื้นที่ ณ สถานที่จริง เป็นการดําเนินงานแบบออนไลน์ซึ่งค่อนข้างมีความลําบากยุ่งยาก ขณะที่ภาคเอกชนบางรายไม่สามารถดําเนินการก่อสร้างโรงงานได้ตามแผนการลงทุน เนื่องจากข้อจํากัดในการเจรจาส่งมอบเงินทุนจากพันธมิตรร่วมทุนต่างชาติและการนําเข้าเครื่องจักรจากต่างประเทศ
2.2 ภาคเอกชนผู้ซื้อผลิตภัณฑ์พลาสติกที่ย่อยสลายได้ทางชีวภาพมองว่าการยกเว้นภาษีเงินได้นิติบุคคลจํานวนร้อยละ 25 ของรายจ่ายที่ได้จ่ายเป็นค่าซื้อผลิตภัณฑ์ดังกล่าวไม่สามารถจูงใจให้เกิดการกระตุ้นความต้องการใช้ได้มากนัก และเห็นควรให้กระทรวงการคลังพิจารณาปรับเพิ่มอัตราการลดหย่อนภาษีให้สอดคล้องกับสถานการณ์ราคาปัจจุบันของผลิตภัณฑ์พลาสติกที่ย่อยสลายได้ทางชีวภาพซึ่งสูงกว่าผลิตภัณฑ์พลาสติกทั่วไปประมาณ 2-3 เท่า รวมทั้งขยายระยะเวลาการให้สิทธิประโยชน์ทางภาษีออกไปอีกเพื่อส่งเสริมให้ผู้ประกอบการใช้ผลิตภัณฑ์พลาสติกที่ย่อยสลายได้ทางชีวภาพเพิ่มมากขึ้น
2.3 ปัจจุบันประเทศไทยยังไม่มีกฎหมายเกี่ยวกับการดัดแปรพันธุกรรม (GMOs) และความปลอดภัยทางชีวภาพ (Biosafety) กระทรวงทรัพยากรธรรมชาติและสิ่งแวดล้อมควรเร่งทบทวนกฎหมายเกี่ยวกับความปลอดภัยทางชีวภาพของพืชหรือสิ่งมีชีวิตดัดแปลงพันธุกรรมในประเทศไทยที่เอื้อต่อการลงทุน เกิดประโยชน์อย่างเป็นธรรม และไม่ก่อความเสียหายแก่ทุกฝ่าย เพื่อให้เกิดแนวทางที่ชัดเจนในการส่งเสริมการลงทุนในกิจการที่ใช้พืชหรือสิ่งมีชีวิตดัดแปลงพันธุกรรมเป็นวัตถุดิบสําหรับอุตสาหกรรมฐานชีวภาพ
2.4 บุคลากรที่มีความรู้ ทักษะ และความเชี่ยวชาญตามหลักการ OECD GLP ในห้องปฏิบัติการทดสอบความปลอดภัยผลิตภัณฑ์ทางการแพทย์และสาธารณสุขมีจํานวนไม่เพียงพอต่อความต้องการใช้บริการ ส่งผลให้ผู้ประกอบการต้องรอรายงานผลการทดสอบค่อนข้างนานและอาจเสียโอกาสทางการแข่งขัน ขณะที่ผู้ประกอบการบางรายเลือกใช้บริการทดสอบจากหน่วยงานอื่นในต่างประเทศ
ต่างประเทศ
22. เรื่อง ผลการประชุมรัฐมนตรีต่างประเทศกรอบความร่วมมือแม่โขง – ล้านช้าง ครั้งที่ 6
คณะรัฐมนตรีรับทราบผลการประชุมรัฐมนตรีต่างประเทศกรอบความร่วมมือแม่โขง – ล้านช้าง ครั้งที่ 6 และเห็นชอบมอบหมายให้ส่วนราชการดําเนินการในส่วนที่เกี่ยวข้อง ตามที่กระทรวงการต่างประเทศเสนอ ทั้งนี้ ให้กระทรวงการต่างประเทศรับความเห็นของสํานักงานสภาพัฒนาการเศรษฐกิจและสังคมแห่งชาติไปพิจารณาดําเนินการต่อไปด้วยโดยให้นําเสนอคณะรัฐมนตรีเพื่อทราบ และหากไม่มีข้อทักท้วงหรือไม่มีความเห็นเป็นอย่างอื่นให้ถือเป็นมติคณะรัฐมนตรีตามที่เสนอ
สาระสําคัญของเรื่อง
รองนายกรัฐมนตรีและรัฐมนตรีว่าการกระทรวงการต่างประเทศ (นายดอน ปรมัตถ์วินัย) ได้เข้าร่วมการประชุมฯ เมื่อวันที่ 8 มิถุนายน 2564 ณ นครฉงซิ่ง สาธารณรัฐประชาชนจีน (จีน) สรุปสาระสําคัญได้ ดังนี้
ผลการประชุมฯ
1. ที่ประชุมฯ ชื่นชมความสําเร็จของกรอบความร่วมมือฯ ในช่วง 5 ปีที่ผ่านมา โดยประเทศลุ่มน้ําโขงได้ขอบคุณจีนสําหรับการจัดสรรทุนจากกองทุนพิเศษแม่โขง-ล้านช้างและกองทุนพิเศษแม่โขง-ล้านช้าง ด้านสาธารณสุข เพื่อสนับสนุนการดําเนินโครงการเพื่อการพัฒนาที่ยั่งยืน รวมทั้งการให้ความช่วยเหลือในการจัดหาอุปกรณ์การแพทย์และวัคซีนเพื่อรับมือกับสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19)
2. ที่ประชุมฯ ได้ย้ําถึงความสําคัญในการส่งเสริมการทํางานร่วมกันระหว่างกรอบความร่วมมือแม่โขง-ล้านช้างกับยุทธศาสตร์ความร่วมมือทางเศรษฐกิจอิรวดี-เจ้าพระยา-แม่โขง และกรอบความร่วมมือทางเศรษฐกิจในอนุภูมิภาคลุ่มแม่น้ําโขง ตลอดจนการร่วมกันพัฒนาระเบียงทางการพัฒนาเศรษฐกิจแม่โขง-ล้านช้าง (Mekong-Lancang Economic Development Belt: MLEDB) นอกจากนี้ ที่ประชุมฯ ยังได้หารือเกี่ยวกับทิศทางการพัฒนากรอบความร่วมมือแม่โขง-ล้านข้างและการจัดทําแผนปฏิบัติการระยะ 5 ปี ฉบับใหม่ (ค.ศ. 2023-2027) โดยเห็นพ้องให้เริ่มกระบวนการจัดทําแผนปฏิบัติการฯ ในปี 2564
3.ที่ประชุมฯ เน้นหารือผลประโยชน์เชิงยุทธศาสตร์ ดังนี้
ด้าน
สาระสําคัญ
การสาธารณสุข
1.1 ย้ําการเข้าถึงวัคซีนอย่างเท่าเทียมและขอความร่วมมือจากจีนในการผลิตวัคซีนและการถ่ายทอดเทคโนโลยี
1.2 เร่งกระชับความร่วมมือด้านการประยุกต์ใช้การแพทย์แผนดั้งเดิมในการป้องกันและควบคุมการแพร่ระบาดของโควิด-19 และใช้ประโยชน์จากกองทุนพิเศษแม่โขง-ล้านช้าง ด้านสาธารณสุข
การฟื้นฟูเศรษฐกิจภายหลังสถานการณ์การแพร่ระบาดของโควิด -19
2.1 เร่งส่งเสริมความร่วมมือในด้านต่าง ๆ เช่น การช่วยเหลือวิสาหกิจขนาดกลาง ขนาดย่อม และรายย่อย และการส่งเสริมการสอดประสานระหว่าง MLEDB กับระเบียงทางการค้าเชื่อมทางบก-ทางทะเลระหว่างประเทศแห่งใหม่ (New International Land-Sea Trade Corridor: NILSTC)
2.2 ไทยได้เสนอให้เร่งร่วมมือในประเด็นต่าง (เช่น การพัฒนาเศรษฐกิจชีวภาพเศรษฐกิจหมุนเวียน และเศรษฐกิจสีเขียว (Bio-Circular-Green Economy: BCG) การเชื่อมโยงเขตเศรษฐกิจพิเศษชายแดน และการพัฒนาระเบียงนวัตกรรมตามแนวเส้นทาง R34 เพื่อให้อนุภูมิภาคฯ ฟื้นตัวอย่างปลอดภัย
การบริหารจัดการน้ํา
3.1 ที่ประชุมฯ [ยกเว้นสาธารณรัฐประชาธิปไตยประชาชนลาว (สปป. ลาว) และสาธารณรัฐแห่งสหภาพเมียนมา] เห็นพ้องให้มีการศึกษาร่วมในหัวข้อต่าง ๆ และเร่งพัฒนาขีดความสามารถของประเทศสมาชิกผ่านการฝึกอบรมและแลกเปลี่ยนบุคลากรด้านน้ํา
3.2 ประเทศสมาชิกมีข้อเสนอ เช่น การแบ่งปันข้อมูลแบบ real-time การส่งเสริมความร่วมมือด้านการพัฒนาทรัพยากรน้ําและการจัดทําแผนพัฒนาทั้งลุ่มน้ํา การทําการศึกษาร่วมระหว่างศูนย์ความร่วมมือด้านทรัพยากรน้ําภายใต้กรอบความร่วมมือฯ กับคณะกรรมาธิการแม่น้ําโขง และการพัฒนาเว็บไซต์ Lancang-Mekong Water Resources Cooperation Information Sharing Platform ให้มีเนื้อหามากขึ้น
4. ที่ประชุมฯ ได้รับรองเอกสารผลลัพธ์การประชุมฯ จํานวน 3 ฉบับ ได้แก่ (1) ข้อริเริ่มว่าด้วยการส่งเสริมความร่วมมือระหว่างรัฐบาลท้องถิ่นของประเทศแม่โขง-ล้านช้าง (2) แถลงการณ์ร่วมว่าด้วยการส่งเสริมความร่วมมือด้านการพัฒนาที่ยั่งยืนในประเทศแม่โขง-ล้านช้าง และ (3) แถลงการณ์ร่วมว่าด้วยการส่งเสริมความร่วมมือด้านการแพทย์แผนดั้งเดิมในกรอบความร่วมมือแม่โขง-ล้านช้าง โดยสาระสําคัญของเอกสารทั้งหมดไม่แตกต่างจากร่างเอกสารฯ ที่คณะรัฐมนตรีมีมติเห็นชอบเมื่อวันที่ 1 มิถุนายน 2564
5. จีนได้จัดกิจกรรมคู่ขนาน โดยเปิดตัว (1) เว็บไซต์สํานักเลขาธิการกรอบความร่วมมือแม่โขง-ล้านช้างแห่งชาติจีน (มี 7 ภาษา) (2) เว็บไซต์ Youth Online Platform (สําหรับการศึกษาออนไลน์และการแลกเปลี่ยนสําหรับเยาวชนในประเทศแม่โขง-ล้านช้าง) และ (3) การแข่งขันการออกแบบโปสเตอร์กรอบความร่วมมือแม่โขง- ล้านช้าง
หน่วยงานรับผิดชอบ
ด้านสาธารณสุข : กระทรวงสาธารณสุข
การฟื้นฟูเศรษฐกิจภายหลังสถานการณ์การแพร่ระบาดของโควิด -19 : กระทรวงการคลัง กระทรวงการท่องเที่ยวและกีฬา กระทรวงการพัฒนาสังคมและความมั่นคงของมนุษย์ กระทรวงการอุดมศึกษา วิทยาศาสตร์ วิจัยและนวัตกรรม กระทรวงคมนาคม กระทรวงดิจิทัลเพื่อเศรษฐกิจและสังคม กระทรวงพาณิชย์ กระทรวงวัฒนธรรม กระทรวงศึกษาธิการ กระทรวงอุตสาหกรรม สํานักงานสภาพัฒนาการเศรษฐกิจและสังคมแห่งชาติ ธนาคารแห่งประเทศไทยและสํานักงานคณะกรรมการส่งเสริมการลงทุน
การพัฒนาที่ยั่งยืน : กระทรวงการท่องเที่ยวและกีฬา กระทรวงการพัฒนาสังคมและความมั่นคงของมนุษย์ กระทรวงการอุดมศึกษา วิทยาศาสตร์ วิจัยและนวัตกรรม กระทรวงเกษตรและสหกรณ์ กระทรวงทรัพยากรธรรมชาติและสิ่งแวดล้อม กระทรวงมหาดไทย กระทรวงแรงงาน กระทรวงวัฒนธรรม กระทรวงศึกษาธิการ สํานักงานสภาพัฒนาการเศรษฐกิจและสังคมแห่งชาติและสํานักงานทรพยากรน้ําแห่งชาติ (สทนช.)
ความร่วมมือระดับรัฐบาลท้องถิ่น : กระทรวงมหาดไทย
กลไกความร่วมมือภายใต้กรอบความร่วมมือแม่โขง-ล้านช้าง : กระทรวงการต่างประเทศ กระทรวงการท่องเที่ยวและกีฬา กระทรวงการอุดมศึกษา วิทยาศาสตร์ วิจัยและนวัตกรรม กระทรวงเกษตรและสหกรณ์ กระทรวงทรัพยากรธรรมชาติและสิ่งแวดล้อม กระทรวงพาณิชย์ กระทรวงมหาดไทย กระทรวงศึกษาธิการ กระทรวงสาธารณสุข กระทรวงอุตสาหกรรม สังคมแห่งชาติและสํานักงานทรัพยากรน้ําแห่งชาติ (สทนช.)
23. เรื่อง วันอาสาสมัครสากล (International Volunteer Day : IVD)
คณะรัฐมนตรีรับทราบแนวทางการจัดงานวันอาสาสมัครสากลของประเทศไทยในทุกปี ตามมติ ของสหประชาชาติ ในวันที่ 5 ธันวาคมเป็นประจําทุกปี และเชิญชวนหน่วยงานต่างๆ จัดกิจกรรมเนื่องในโอกาสวันอาสาสมัครสากลโดยกําหนดช่วงระยะเวลาในการจัดกิจกรรมตั้งแต่วันที่ 21 ตุลาคม (วันอาสาสมัครไทย) ถึงวันที่ 5 ธันวาคม ทุกปี โดยในส่วนของการกําหนดจัดกิจกรรมในปี 2564 ให้กระทรวงการพัฒนาสังคมและความมั่นคงของมนุษย์ (พม.) และหน่วยงานที่เกี่ยวข้องดําเนินการตามข้อเสนอแนะของกระทรวงสาธารณสุข และให้ พม. รับความเห็นของสํานักงบประมาณไปพิจารณาดําเนินการต่อไป พร้อมมอบหมายให้ พม. เป็นผู้รับผิดชอบหลักร่วมกับกระทรวงการต่างประเทศ (กต.) ในการจัดกิจกรรมต่าง ๆ รวมทั้งเชิญชวนและประชาสัมพันธ์ให้หน่วยงานต่าง ๆ จัดกิจกรรมเนื่องในโอกาสดังกล่าวด้วย ตามที่ พม. เสนอ ทั้งนี้ ให้นําเสนอคณะรัฐมนตรีเพื่อทราบ และหากไม่มีข้อทักท้วงหรือไม่มีความเห็นเป็นอย่างอื่นให้ถือเป็นมติคณะรัฐมนตรีตามที่เสนอ
สาระสําคัญของเรื่อง
1. องค์การสหประชาชาติ (United Nations: UN) มีข้อมติสหประชาชาติ เมื่อวันที่ 17 ธันวาคม 2528 ณ สํานักงานใหญ่สหประชาชาติ นครนิวยอร์ก ประเทศสหรัฐอเมริกา ประกาศให้ วันที่ 5 ธันวาคมของทุกปี เป็นวันอาสาสมัครสากลและเชิญชวนประเทศต่าง ๆ จัดกิจกรรมเนื่องในโอกาสดังกล่าว โดยมีวัตถุประสงค์เพื่อเปิดโอกาส
ให้องค์กรอาสาสมัครและอาสาสมัครเผยแพร่สิ่งที่ตนดําเนินการ ทั้งในระดับท้องถิ่น ระดับชาติ และระดับนานาชาติ เพื่อบรรลุเป้าหมายการพัฒนาแห่งสหัสวรรษ (Millennium Development Goats: MDGs) จนมาถึงเป้าหมายการพัฒนาที่ยั่งยืน (Sustainable Development Goals: SDGs)
2. อาสาสมัครถือว่าเป็นภาคส่วนสําคัญในการช่วยแก้ไขปัญหาสังคม รามถึงการพัฒนาประเทศในมิติต่าง ๆ ของประเทศไทยโดยที่ผ่านมารัฐบาลไทยให้ความสําคัญกับงานอาสาสมัครและคณะรัฐมนตรีเคยมีมติเพื่อส่งเสริมการจัดกิจกรรมต่าง ๆ เกี่ยวกับอาสาสมัคร โดย พม. ได้จัดงานวันอาสาสมัครไทยขึ้นทุกปี และในส่วนของการจัดงานวันอาสาสมัครสากลที่ผ่านมา พม. ได้ร่วมกับกระทรวงการต่างประเทศ (กต.) และโครงการอาสาสมัครแห่งสหประชาชาติ (United Nations Volunteers: UNV) จัดกิจกรรมตามหัวข้อองค์การสหประชาชาติกําหนดไว้ในแต่ละปี โดยการจัดงานวันอาสาสมัครสากลของประเทศไทยได้มีการจัดขึ้นเป็นครั้งแรกอย่างไม่เป็นทางการ เมื่อวันที่ 29 พฤศจิกายน 2561 โดย กต. ร่วมกับ UNV และภาคีเครือข่าย ณ ศูนย์ประชุมสหประชาชาติ กรุงเทพมหานคร เพื่อเป็นการเฉลิมฉลองเนื่องในวันอาสาสมัครสากลและสร้างความตระหนักรู้ถึงความสําคัญและบทบาทของงานอาสาสมัครในประเทศไทย ในการสนับสนุนการดําเนินงานเพื่อบรรลุเป้าหมายการพัฒนาที่ยั่งยืน
3. เพื่อให้การจัดงานวันอาสาสมัครสากลเป็นไปอย่างแพร่หลาย จึงเห็นสมควรให้คณะรัฐมนตรีประกาศให้ประชาชนทั่วไป และหน่วยงานทุกภาคส่วนได้ทราบว่า วันที่ 5 ธันวาคมของทุกปี คือ วันอาสาสมัครสากล ตามประกาศขององค์การสหประชาชาติ และเชิญชวนให้หน่วยงานต่าง ๆ ทั้งภาครัฐและภาคเอกชน ได้ร่วมกันจัดกิจกรรมเพื่อเฉลิมฉลองเนื่องในวันอาสาสมัครสากล และเพื่อเป็นการจัดกิจกรรมทําความดีถวายเป็นพระราชกุศล
เนื่องในโอกาสวันคล้ายวันพระบรมราชสมภพของพระบาทสมเด็จพระบรมชนกาธิเบศรมหาภูมิพลอดุลยเดชมหาราช บรมนาถบพิตร โดยกําหนดช่วงระยะเวลาในการจัดกิจกรรมระหว่างวันที่ 21 ตุลาคม (วันอาสาสมัครไทย) ถึงวันที่ 5 ธันวาคมของทุกปี ซึ่งคณะกรรมการส่งเสริมการจัดสวัสดิการสังคมแห่งชาติ ในการประชุมครั้งที่ 1/2563 เมื่อวันที่ 6 พฤศจิกายน 2563 ได้มีมติเห็นชอบด้วย
24. เรื่อง ร่างเอกสารผลลัพธ์การประชุมความร่วมมือระดับสูงระหว่างไทย – มณฑลกวางตุ้ง ครั้งที่ 1
คณะรัฐมนตรีให้ความเห็นชอบร่างเอกสารผลลัพธ์การประชุมความร่วมมือระดับสูงระหว่างไทย – มณฑลกวางตุ้ง ครั้งที่ 1 (Outcome Document of the First Meeting of the Guangdong –Thailand high Level Cooperation Conference) และหากมีความจําเป็นต้องแก้ไขร่างเอกสารผลลัพธ์การประชุมฯ ในส่วนที่ไม่ใช่สาระสําคัญหรือไม่ขัดต่อผลประโยชน์ของไทย ให้กระทรวงการต่างประเทศสามารถดําเนินการปรับปรุงแก้ไขถ้อยคําของร่างเอกสารผลลัพธ์การประชุมฯ ได้ โดยคํานึงถึงผลประโยชน์ของไทย โดยไม่ต้องเสนอการปรับปรุงแก้ไขให้คณะรัฐมนตรีพิจารณาอีก และอนุมัติให้รัฐมนตรีว่าการกระทรวงอุตสาหกรรมร่วมรับรองร่างเอกสารผลลัพธ์การประชุมฯ กับผู้ว่าการมณฑลกวางตุ้ง สาธารณรัฐประชาชนจีน ตามที่กระทรวงการต่างประเทศเสนอ
สาระสําคัญ
1. ภูมิหลังและวัตถุประสงค์ของกลไกการประชุมความร่วมมือระดับสูงระหว่างไทย – มณฑลกวางตุ้ง ครั้งที่ 1 ซึ่งยกระดับจากคณะทํางานไทย – มณฑลกวางตุ้งระดับเจ้าหน้าที่อาวุโสสู่ระดับรัฐมนตรีเพื่อเสริมสร้างความร่วมมือในเชิงลึกระหว่างกัน โดยเฉพาะด้านเศรษฐกิจ อุตสาหกรรม และความเชื่อมโยงระหว่าง GBA ส่วนที่อยู่ในมณฑลกวางตุ้งกับ EEC
2. สาขาความร่วมมือที่ทั้งสองฝ่ายจะส่งเสริม อาทิ อุตสาหกรรมอัจฉริยะ การค้าและการลงทุน การเกษตรสมัยใหม่ วัฒนธรรม การท่องเที่ยว สาธารณสุข การแลกเปลี่ยนระดับท้องถิ่น พลังงานสะอาด วิทยาศาสตร์ เทคโนโลยีและนวัตกรรม การเงินและตลาดทุน ตลอดจนสาขาอื่น ๆ ที่มีศักยภาพ
3. การบริหารจัดการและการติดตามผลการประชุม จัดการประชุมความร่วมมือระดับสูงระหว่างไทย – มณฑลกวางตุ้ง เป็นประจําทุก 2 ปี โดยฝ่ายไทยและฝ่ายกวางตุ้งสลับกันเป็นเจ้าภาพและให้สถานกงสุลใหญ่ ณ นครกว่างโจวและสํานักงานการต่างประเทศมณฑลกวางตุ้ง เป็นหน่วยประสานงานหลักของแต่ละฝ่ายเพื่อเตรียมการประชุมและติดตามการดําเนินการตามผลการประชุม
25. เรื่อง การรับการสนับสนุนวัคซีนจากราชอาณาจักรภูฏาน และ Monoclonal Antibody (Casirivimab/Imdevimab) จากสหพันธ์สาธารณรัฐเยอรมนี
คณะรัฐมนตรีเห็นชอบในการลงนามร่าง In-kind Donation Agreement ระหว่างกระทรวงสาธารณสุข สหพันธ์สาธารณรัฐเยอรมนี และกระทรวงสาธารณสุข ราชอาณาจักรไทย ซึ่งเป็นการรับบริจาค Monoclonal Antibody (Casirivimab/Imdevimab) จากสหพันธ์สาธารณรัฐเยอรมนี และอนุมัติให้อธิบดีกรมควบคุมโรคเป็นผู้มีอํานาจลงนามในสัญญาดังกล่าว และเห็นชอบในการลงนามในร่าง FORM OF AGREEMENT Tripartite Agreement ระหว่างรัฐบาลภูฏาน รัฐบาลไทย และบริษัท AstraZeneca จํากัด ซึ่งเป็นการรับมอบวัคซีนป้องกันโรคติดเชื้อไวรัสโคโรนา 2019 ของบริษัท AstraZeneca จํากัด และอนุมัติให้อธิบดีกรมควบคุมโรคเป็นผู้มีอํานาจลงนามในสัญญาดังกล่าว ตามที่กระทรวงสาธารณสุขเสนอ
สาระสําคัญ
1. รัฐบาลภูฏานประสงค์จะมอบวัคซีนต้านโรคติดเชื้อไวรัสโคโรนา 2019 ของบริษัท AstraZeneca จํานวน 130,000 – 150,000 โดส แก่ประเทศไทย บนพื้นฐานของการส่งมอบคืน (returnable basis) ตามข้อตกลงไตรภาคี (Tripartite Agreement) ระหว่างรัฐบาลภูฏาน รัฐบาลไทย และบริษัท AstraZeneca จํากัด (Non-negotiable agreement)
2. รัฐบาลเยอรมนีมีความประสงค์บริจาค Monoclonal Antibody (Casirivimab/Imdevimab) จํานวน 1,000 – 2,000 ชุด โดยเป็นการบริจาคแบบไม่มีเงื่อนไข ซึ่งเป็นไปตามหลักมนุษยธรรม
26. เรื่อง ขอความเห็นชอบร่างแถลงการณ์การประชุมรัฐมนตรีความมั่นคงอาหารเอเปคและร่างแผนงานความมั่นคงอาหารเอเปคมุ่งสู่ปี ค.ศ. 2030
คณะรัฐมนตรีมีมติเห็นชอบในหลักการต่อร่างแถลงการณ์รัฐมนตรีความมั่นคงอาหารเอเปค และร่างแผนงานความมั่นคงอาหารเอเปคมุ่งสู่ปี ค.ศ. 2030 และหากมีความจําเป็นต้องปรับปรุงแก้ไขที่ไม่ใช่สาระสําคัญหรือขัดต่อผลประโยชน์ของไทย ให้กระทรวงเกษตรและสหกรณ์ดําเนินการต่อไป โดยไม่ต้องขอความเห็นชอบจากคณะรัฐมนตรีอีก รวมทั้งอนุมัติให้รัฐมนตรีว่าการกระทรวงเกษตรและสหกรณ์หรือผู้ที่ได้รับมอบหมาย ร่วมรับรองร่างแถลงการณ์การประชุมรัฐมนตรีความมั่นคงอาหารเอเปค และร่างแผนงานความมั่นคงอาหารเอเปคมุ่งสู่ปี ค.ศ. 2030 ตามที่กระทรวงเกษตรและสหกรณ์ (กษ.) เสนอ
สาระสําคัญของเรื่อง
1. ร่างแถลงการประชุมรัฐมนตรีความมั่นคงอาหารเอเปค และร่างแผนงานความมั่นคงอาหารเอเปคมุ่งสู่ปี ค.ศ. 2030 เป็นการแสดงให้เห็นถึงความสําคัญของการดําเนินงานเกี่ยวกับความร่วมมือด้านความมั่นคงอาหารระหว่างสมาชิกเอเปค เพื่อตอบสนองต่อสถานการณ์การแพร่ระบาดของโรคโควิด -19 โดยไม่มีการลงนามและไม่มีข้อผูกพันทางกฏหมาย (non-legal binding) ทั้งนี้ เอเปคเป็นเวทีการประชุมที่เกี่ยวกับความร่วมมือระหว่างสมาชิก ซึ่งสมาชิกสามารถพิจารณาให้ความร่วมมือตามความสมัครใจ อย่างไรก็ตามในทางปฏิบัติหากสมาชิกได้ตกลงร่วมกันในเรื่องสําคัญ ๆ เอเปคจะมีกลไกในการติดตามผล และที่ผ่านมาไทยได้ให้การ สนับสนุนและดําเนินงานความร่วมมือด้านเกษตรและความมั่นคงอาหารในกรอบเอเปคมาโดยตลอด
2. สาระสําคัญของร่างแถลงการณ์การประชุมรัฐมนตรีความมั่นคงอาหารเอเปค ประกอบด้วย การรับทราบถึงผลกระทบอย่างต่อเนื่องของการแพร่ระบาดของโควิด-19 ที่มีต่อความเป็นอยู่ที่ดีและความปลอดภัยของประชาชนทุกคนในภูมิภาคเอเปค โดยเฉพาะอย่างยิ่งด้านความมั่นคงอาหารและห่วงโซ่อุปทาน และวางแนวทางในการตอบสนองต่อวิกฤตสุขภาพโลกอย่างทันท่วงที และต่อสภาวะเศรษฐกิจที่หยุดชะงักโดยจะไม่ทิ้งใครไว้ข้างหลัง พร้อมรับรองแผนงานความมั่นคงอาหารเอเปคมุ่งสู่ปี ค.ศ. 2030 ตลอดจนสนับสนุนการมีส่วนร่วมของภาคเอกชน ซึ่งแผนงานความมั่นคงอาหารเอเปคมุ่งสู่ปี ค.ศ. 2030 นี้ มีความสอดคล้องกับวิสัยทัศน์ปุตราจายา ค.ศ. 2040 ในการสร้างการเติบโตทางเศรษฐกิจใน 3 มิติ คือ (1) การค้าและการลงทุน (2) นวัตกรรมและการแปลงเป็นดิจิทัล และ (3) การเจริญเติบโตทางเศรษฐกิจที่เข้มแข็ง สมดุล มั่นคง ยั่งยืน และครอบคลุม นอกจากนี้ ให้ความสําคัญกับองค์การระหว่างประเทศอื่นอย่างต่อเนื่อง
3. สาระสําคัญของร่างแผนงานความมั่นคงอาหารเอเปคมุ่งสู่ปี ค.ศ. 2030 กล่าวถึงการผลักดันประเด็นความมั่นคงอาหาร โดยมีการดําเนินงานที่สําคัญ ได้แก่ (1) เทคโนโลยีดิจิทัลและนวัตกรรม โดยมุ่งให้เอเปคเป็นผู้นําระดับโลกในการนํานวัตกรรมมาใช้ในระบบอาหาร และผลักดันการทําแผนงานดิจิทัลด้านความมั่นคงอาหาร สนับสนุนการวิจัยและพัฒนาเทคโนโลยีที่เกิดขึ้นใหม่ เช่น เกษตรอัจฉริยะ ส่งเสริมการลงทุนระหว่างภาครัฐและเอกชนในเทคโนโลยีที่เป็นนวัตกรรมตลอดห่วงโซ่คุณค่าอาหาร และการลงทุนให้กับธุรกิจขนาดกลางและขนาดย่อม และผู้ประกอบการรายใหม่ (2) ผลิตภาพ เน้นการพัฒนาด้านผลิตภาพและประสิทธิภาพของระบบอาหารในภูมิภาค โดยเฉพาะอย่างยิ่งการเพิ่มการผลิตในธุรกิจขนาดกลางและขนาดย่อม รวมถึงขจัดอุปสรรคในห่วงโซ่อุปทาน (3) ความครอบคลุม สนับสนุนการมีส่วนร่วมที่สมดุลในการประชุมต่าง ๆ โดยคํานึงถึงเพศ ชาติพันธุ์ และอายุ และดําเนินการตามแผนสําหรับสตรี และการเติบโตอย่างครอบคลุม ส่งเสริมแนวคิดด้านต่าง ๆ ที่ตระหนักถึงกลุ่มเปราะบาง รวมถึงการจัดตั้งกลุ่มผู้นําของชนพื้นเมืองของเอเปค (4) ความยั่งยืน ร่วมกันปรับปรุงประสิทธิภาพด้านสิ่งแวดล้อมของระบบอาหารเอเปค รวมถึงแบ่งปันงานวิจัยด้านการลดการปล่อยก๊าซเรือนกระจก เพิ่มการผลิตที่ยั่งยืน การแปรรูปและการบริโภค (การใช้ทรัพยากรอย่างเหมาะสมและการอนุรักษ์ดินและน้ํา) และลดการสูญเสียอาหารและขยะอาหาร โดยจะแบ่งปันข้อมูล/ แนวปฏิบัติที่ดี เพื่อบริหารจัดการ ความหลากหลายทางชีวภาพและการสูญเสียทรัพยากรธรรมชาติ รวมถึงแนวคิดด้านชีวภาพ เศรษฐกิจหมุนเวียน และเศรษฐกิจสีเขียว (5) ความเป็นหุ้นส่วนระหว่างภาครัฐและเอกชน ตระหนักถึงบทบาทของภาคเอกชนที่เป็นศูนย์กลางตลอดห่วงโซ่คุณค่าอาหารในการผลิตและการแปรรูปอาหาร การกระจายสินค้า การค้าและการลงทุน (6) กําหนดเป้าหมายที่ชาญฉลาดและการดําเนินการตามแผนงานความมั่นคงอาหารเอเปคมุ่งสู่ปี ค.ศ. 2030 นําเสนอแนวทางสู่การจัดการด้านอาหารที่เข้าถึงได้ความมีอยู่ของอาหาร มีคุณค่าทางโภชนาการและเพียงพอสําหรับประชาชนในภูมิภาคเอเปค และการนําแผนงานไปสู่การปฏิบัติ โดยการจัดลําดับความสําคัญอย่างเหมาะสม ตามเป้าหมายที่กําหนดไว้โดยเฉพาะ วัดผลได้บรรลุผลได้ มีความเกี่ยวข้องกัน และมีการกําหนดช่วงเวลาที่ชัดเจน
27. เรื่อง การมอบหมายผู้แทน (proxy) ของไทย ในการประชุมใหญ่สหภาพสากลไปรษณีย์ สมัยที่ 27
คณะรัฐมนตรีเห็นชอบการมอบอํานาจให้ประเทศมาเลเซียทําหน้าที่แทนประเทศไทย (Proxy) ในการลงคะแนนเสียงแบบ Secret Vote เฉพาะในกรณีการลงมติเลือกตั้งตําแหน่งสําคัญต่าง ๆ ทั้งเลขาธิการและรองเลขาธิการ UPU สมาชิกสภาบริหาร (CA) และสมาชิกสภาปฏิบัติการไปรษณีย์ (POC) แบบ Secret Ballot รวมทั้งการลงมติในข้อมติต่าง ๆ ที่เป็นแบบ Secret Vote ในระหว่างการประชุมใหญ่สหสภาพสากลไปรษณีย์ สมัยที่ 27 และมอบหมายให้กระทรวงการต่างประเทศดําเนินการทาบทามและออกหนังสือมอบหมายเป็นผู้แทน (Proxy) ของประเทศไทย เพื่อมอบอํานาจให้ประเทศมาเลเซียในการเข้าร่วมการประชุมใหญ่สหภาพสากลไปรษณีย์ สมัยที่ 27 ตามที่กระทรวงดิจิทัลเพื่อเศรษฐกิจและสังคมเสนอ
สาระสําคัญข้อเท็จริงและข้อกฎหมาย
1. ในการประชุมใหญ่สหภาพสากลไปรษณีย์ สมัยที่ 27 เมื่อวันที่ 12 สิงหาคม 2564 ที่ประชุมได้มีมติเห็นชอบให้แก้ไขกฎระเบียบของการประชุมใหญ่ฯ (Rules of Procedure of Congresses) ให้มีการประชุมแบบทางไกลและลงมติแก้ไขกฏระเบียบทั่วไปทาง e - voting แต่การเลือกตั้งตําแหน่งสําคัญทั้งเลขาธิการ UPU รองเลขาธิการ UPU สมาชิกสภาบริหาร (CA) และสมาชิกสภาปฏิบัติการไปรษณีย์ (POC) ที่จะต้องลงมติแบบ Secret Ballot นั้น ให้ดําเนินการลงมติแบบ Physical เฉพาะที่สาธารณรัฐโกตดิวัวร์เท่านั้น เนื่องจากหลายประเทศยังไม่เชื่อมั่นในความโปร่งใสของระบบ e - voting โดยข้อเสนอดังกล่าวให้มีผลระหว่างวันที่ 13-27 สิงหาคม 2564 ทําให้เกิดผลกระทบกับประเทศไทยที่ไม่มีผู้แทนเข้าร่วมแบบPhysical ณ สาธารณรัฐโกตดิวัวร์ จึงไม่สามารถลงมติเพื่อเลือกตั้งให้เสียงแก่ประเทศใดได้ ซึ่งจะส่งผลกระทบกับคะแนนเสียงที่ไทยจะได้รับ เนื่องจากประเทศที่มีการตกลงแลกเสียงกับประเทศไทยจะเปลี่ยนไปเลือกประเทศอื่น ดังนั้น การมอบอํานาจให้กับประเทศอื่นที่เข้าร่วมการประชุมใหญ่ฯ แบบ Physical เป็นผู้แทน (Proxy) ของไทยจึงเป็นวิธีเดียวที่จะทําให้ประเทศไทยสามารถลงคะแนนเสียงแบบ Secret Vote ได้
2. ตามข้อบังคับของการประชุมใหญ่ของสหภาพสากลไปรษณีย์ ข้อ 3 ได้ระบุหลักเกณฑ์ในการแต่งตั้งคณะผู้แทน (Credentials) ของประเทศสมาชิก รวมทั้งการที่ประเทศสมาชิกมอบหมายคณะผู้แทนประเทศอื่น (Proxy) ดําเนินการแทนในระหว่างการประชุมใหญ่เพื่อเข้าร่วมการประชุมใหญ่ของสหภาพฯ ว่าจะต้องมีหนังสือลงนามโดยผู้นําประเทศ หรือหัวหน้ารัฐบาล หรือรัฐมนตรีว่าการกระทรวงการต่างประเทศ
แต่งตั้ง
28. เรื่อง การแต่งตั้งข้าราชการพลเรือนสามัญให้ดํารงตําแหน่งประเภทวิชาการระดับทรงคุณวุฒิ (กระทรวงสาธารณสุข)
คณะรัฐมนตรีมีมติอนุมัติตามที่รัฐมนตรีว่าการกระทรวงสาธารณสุขเสนอแต่งตั้งข้าราชการพลเรือนสามัญ สังกัดกระทรวงสาธารณสุข ให้ดํารงตําแหน่งประเภทวิชาการ ระดับทรงคุณวุฒิ จํานวน 2 ราย ตั้งแต่วันที่ 6 พฤษภาคม 2564 ซึ่งเป็นวันที่มีคุณสมบัติครบถ้วนสมบูรณ์ ดังนี้
1. นางอุรุญากร จันทร์แสง ผู้เชี่ยวชาญเฉพาะด้านกีฏวิทยา (นักวิทยาศาสตร์การแพทย์เชี่ยวชาญ) กลุ่มกีฏวิทยาทางการแพทย์ สถาบันวิจัยวิทยาศาสตร์สาธารณสุข กรมวิทยาศาสตร์การแพทย์ ดํารงตําแหน่ง ผู้ทรงคุณวุฒิด้านวิจัยและพัฒนาวิทยาศาสตร์การแพทย์ (จุลชีววิทยา) (นักวิทยาศาสตร์การแพทย์ทรงคุณวุฒิ) กรมวิทยาศาสตร์การแพทย์
2. นางนวลจันทร์ วิจักษณ์จินดา ผู้เชี่ยวชาญเฉพาะด้านภูมิคุ้มกันวิทยา (นักวิทยาศาสตร์การแพทย์เชี่ยวชาญ) กลุ่มภูมิคุ้มกันวิทยา สถาบันวิจัยวิทยาศาสตร์สาธารณสุข กรมวิทยาศาสตร์การแพทย์ ดํารงตําแหน่ง ผู้ทรงคุณวุฒิด้านวิจัยและพัฒนาวิทยาศาสตร์การแพทย์ (ภูมิคุ้มกันวิทยา) (นักวิทยาศาสตร์การแพทย์ทรงคุณวุฒิ) กรมวิทยาศาสตร์การแพทย์
ทั้งนี้ ตั้งแต่วันที่ทรงพระกรุณาโปรดเกล้าโปรดกระหม่อมแต่งตั้งเป็นต้นไป
29. เรื่อง การแต่งตั้งข้าราชการพลเรือนสามัญให้ดํารงตําแหน่งประเภทวิชาการระดับทรงคุณวุฒิ (กระทรวงมหาดไทย)
คณะรัฐมนตรีมีมติอนุมัติตามที่รัฐมนตรีว่าการกระทรวงมหาดไทยเสนอแต่งตั้ง นายชัยยา เจิมจุติธรรม วิศวกรโยธาเชี่ยวชาญ กรมโยธาธิการและผังเมือง ให้ดํารงตําแหน่ง วิศวกรใหญ่ (วิศวกรโยธาทรงคุณวุฒิ) กรมโยธาธิการและผังเมือง กระทรวงมหาดไทย ตั้งแต่วันที่ 26 มกราคม 2564 ซึ่งเป็นวันที่มีคุณสมบัติครบถ้วนสมบูรณ์ ทั้งนี้ ตั้งแต่วันที่ทรงพระกรุณาโปรดเกล้าโปรดกระหม่อมแต่งตั้งเป็นต้นไป
30. เรื่อง การแต่งตั้งข้าราชการพลเรือนสามัญให้ดํารงตําแหน่งประเภทบริหารระดับสูง (กระทรวงทรัพยากรธรรมชาติและสิ่งแวดล้อม)
คณะรัฐมนตรีมีมติอนุมัติตามที่รัฐมนตรีว่าการกระทรวงทรัพยากรธรรมชาติและสิ่งแวดล้อมเสนอแต่งตั้งข้าราชการพลเรือนสามัญ สังกัดกระทรวงทรัพยากรธรรมชาติและสิ่งแวดล้อม ให้ดํารงตําแหน่งประเภทบริหารระดับสูง จํานวน 7 ราย เพื่อทดแทนผู้ดํารงตําแหน่งที่จะเกษียณอายุราชการ และสับเปลี่ยนหมุนเวียน ดังนี้
1. นายเฉลิมชัย ปาปะทา      ผู้ตรวจราชการกระทรวง สํานักงานปลัดกระทรวง ดํารงตําแหน่งรองปลัดกระทรวง สํานักงานปลัดกระทรวง
2. นายจงคล้าย วรพงศธร     ผู้ตรวจราชการกระทรวง สํานักงานปลัดกระทรวง ดํารงตําแหน่งรองปลัดกระทรวง สํานักงานปลัดกระทรวง
3. นายสุรชัย อจลบุญ        อธิบดีกรมส่งเสริมคุณภาพสิ่งแวดล้อม ดํารงตําแหน่ง อธิบดีกรมป่าไม้
4. นายพงศ์บุณย์ ปองทอง     รองปลัดกระทรวง สํานักงานปลัดกระทรวง ดํารงตําแหน่ง อธิบดีกรมทรัพยากรธรณี
5. นายรัชฎา สุริยกุล ณ อยุธยา รองปลัดกระทรวง สํานักงานปลัดกระทรวง ดํารงตําแหน่งอธิบดีกรมส่งเสริมคุณภาพสิ่งแวดล้อม
6. นายปิ่นสักก์ สุรัสวดี        ผู้ตรวจราชการกระทรวง สํานักงานปลัดกระทรวง ดํารงตําแหน่งรองปลัดกระทรวง สํานักงานปลัดกระทรวง
7. นางอรนุช หล่อเพ็ญศรี     ผู้ตรวจราชการกระทรวง สํานักงานปลัดกระทรวง ดํารงตําแหน่งรองปลัดกระทรวง สํานักงานปลัดกระทรวง
ตั้งแต่วันที่ 1 ตุลาคม 2564 ทั้งนี้ ตั้งแต่วันที่ทรงพระกรุณาโปรดเกล้าโปรดกระหม่อมแต่งตั้งเป็นต้นไป
31. เรื่อง การแต่งตั้งข้าราชการพลเรือนสามัญให้ดํารงตําแหน่งประเภทบริหารระดับสูง (กระทรวงแรงงาน)
คณะรัฐมนตรีมีมติอนุมัติตามที่รัฐมนตรีว่าการกระทรวงแรงงานเสนอรับโอน นายบุญชอบ สุทธมนัสวงษ์ ผู้ตรวจราชการกระทรวง สํานักงานปลัดกระทรวง กระทรวงทรัพยากรธรรมชาติและสิ่งแวดล้อม ให้ดํารงตําแหน่ง ปลัดกระทรวง สํานักงานปลัดกระทรวง กระทรวงแรงงาน เพื่อทดแทนผู้ดํารงตําแหน่งที่จะเกษียณอายุราชการ ตั้งแต่วันที่ 1 ตุลาคม 2564 โดยผู้มีอํานาจสั่งบรรจุทั้งสองฝ่ายได้ตกลงยินยอมในการโอนแล้ว ทั้งนี้ ตั้งแต่วันที่ทรงพระกรุณาโปรดเกล้าโปรดกระหม่อมแต่งตั้งเป็นต้นไป
32. เรื่อง การแต่งตั้งกรรมการผู้ทรงคุณวุฒิในคณะกรรมการบริหารกองทุนน้ํามันเชื้อเพลิง แทนตําแหน่งที่ว่าง
คณะรัฐมนตรีมีมติอนุมัติตามที่กระทรวงพลังงานเสนอแต่งตั้งบุคคลเข้าดํารงตําแหน่งกรรมการผู้ทรงคุณวุฒิในคณะกรรมการบริหารกองทุนน้ํามันเชื้อเพลิง แทนตําแหน่งที่ว่าง จํานวน 1 คน คือ นายยอดพจน์ วงศ์รักมิตร ผู้มีความรู้ ความเชี่ยวชาญ และประสบการณ์ในด้านธุรกิจน้ํามันเชื้อเพลิง การบริหารความเสี่ยง การวางแผนกลยุทธ์องค์กร และการบริหารทรัพยากรบุคคล ทั้งนี้ ตั้งแต่วันที่ 17 สิงหาคม 2564 เป็นต้นไป
33. เรื่อง การแต่งตั้งกรรมการผู้ทรงคุณวุฒิในคณะกรรมการกองทุนสนับสนุนการสร้างเสริมสุขภาพ
คณะรัฐมนตรีมีมติอนุมัติตามที่รองนายกรัฐมนตรี (นายอนุทิน ชาญวีรกูล) ประธานกรรมการกองทุนสนับสนุนการสร้างเสริมสุขภาพเสนอแต่งตั้ง รองศาสตราจารย์กุลทิพย์ ศาสตระรุจิ เป็นกรรมการผู้ทรงคุณวุฒิ (ด้านการสื่อสารมวลชน) ในคณะกรรมการกองทุนสนับสนุนการสร้างเสริมสุขภาพ แทนผู้ที่ลาออก และให้ผู้ที่ได้รับแต่งตั้งแทนตําแหน่งที่ว่าง อยู่ในตําแหน่งเท่ากับวาระที่เหลืออยู่ของกรรมการซึ่งได้แต่งตั้งไว้แล้ว ทั้งนี้ ตั้งแต่วันที่ 17 สิงหาคม 2564 เป็นต้นไป
34. เรื่อง การแต่งตั้งกรรมการผู้ช่วยรัฐมนตรี
คณะรัฐมนตรีมีมติเห็นชอบตามที่สํานักเลขาธิการนายกรัฐมนตรีเสนอแต่งตั้ง นายอนุชา สะสมทรัพย์ เป็นกรรมการผู้ช่วยรัฐมนตรี โดยให้มีผลตั้งแต่วันที่นายกรัฐมนตรีลงนามในประกาศแต่งตั้ง
35. เรื่อง การแต่งตั้งคณะกรรมการสรรหากรรมการกํากับกิจการพลังงาน
คณะรัฐมนตรีมีมติเห็นชอบตามที่รัฐมนตรีว่าการกระทรวงพลังงานเสนอแต่งตั้งคณะกรรมการสรรหากรรมการกํากับกิจการพลังงาน จํานวน 8 คน ดังนี้
1. นายณอคุณ สิทธิพงศ์  ผู้ที่เคยดํารงตําแหน่งปลัดกระทรวงพลังงาน
2. นายประสงค์ พูนธเนศ     ผู้ที่เคยดํารงตําแหน่งปลัดกระทรวงการคลัง
3. นายวิฑูรย์ สิมะโชคดี      ผู้ที่เคยดํารงตําแหน่งปลัดกระทรวงอุตสาหกรรม
4. นายปรเมธี วิมลศิริ       ผู้ที่เคยดํารงตําแหน่งเลขาธิการคณะกรรมการพัฒนาการเศรษฐกิจและสังคมแห่งชาติ (ปัจจุบันคือตําแหน่งเลขาธิการสภาพัฒนาการเศรษฐกิจและสังคมแห่งชาติ)
5. นายสุพันธุ์ มงคลสุธี  ผู้แทนสภาอุตสาหกรรมที่ไม่เป็นผู้ประกอบกิจการพลังงาน
6. นายประเสริฐ ตปนียางกูร  ผู้แทนสภาวิศวกร
7. นายบัณฑิต เอื้ออาภรณ์  ผู้แทนของอธิการบดีของสถาบันอุดมศึกษาของรัฐ
8. นายวิจารย์ สิมาฉายา  ผู้แทนองค์กรเอกชนที่ไม่แสวงหากําไรในทางธุรกิจ
ทั้งนี้ ตั้งแต่วันที่ 17 สิงหาคม 2564 เป็นต้นไป
............................................